
भक्त गङ्गाधरदास «= 


^ उत्ञुळ देश पुरुषोत्तमक्षेत्र अर्थात्‌ जगदीशमें राजा प्रतापरुद्रके / 
.सुमयमें गोविन्द पुर ग्राम एक प्रधान तीर्थस्थळ था । उसी गोविन्दपुरमे 
हमारे चरितनायक पर॑मपूज्य भक्त श्रीगङ्गाधर्‍दासजीका निवासस्थान 
“रा | उनकी खीका .नाम था श्रियाजी । ये परम सती और साध्वी बीन 
१"खामीको बहुतु प्रिय थीं; पर इनके कोई सन्तान न थी,। ये जातिके 
ब॒हिये थे ¦ सन्तान न होनेपर भी इनको कोई सोच ज़ था । मक्त 
गङ्गाघरजी “पसरा? a अर्थात्‌ साधारण वाणिज्य-व्यापार करके 
जोविकानिर्वाह करते इए 'श्रियाजी रित भगवद्धजनमैं ही अपना जीवन 
बितांते रहे । संतसेवा करते हुए बहुत दिन बीत गेये, वृद्धावस्था आ गयी | 

एक दिनकी बात है कि ग्रामबासियोंके तानोंसे चित्त खिन्न 

हो जानेसे साध्वी ख्रीने अपने पतिसे कहा कि “जहाँ-तहाँ घर-बाहर 

गावकी खनियाँ मुझे ताने मारा करती हैं और 'अंठकुडी' ( अर्थात्‌ 

जिसका मुँह न देखना चाहिये, मनहूस ) कहा करती हैं । कोई-कोई 

तो मेरे सामने भी नहीं आती । कोई-कोई सामने भी यदि आ गयी | 

तो बोलती नहीं और कोई-कोई कह उठती हैं कि इसका | 

मुँह देख लिया, आज न जाने क्या अमङ्गछ होगा, इत्यादि-इस्यादि | | 

पर हमारे भाग्यमें तो सन्तान है ही नहीं, चाह करनेपर भी कैसे | 

मिल सकती है । हाँ, एक बात सम्भव है, वह यह कि आप किसी | 

` एक ब्राह्मणबालकका यज्ञोपवीत करा दीजिये, विवाह कर दीजिये | 

अथवा किसी दरिद्र्कुलका कोई लड़का मोल लेकर उसको पुत्र | 

मानकर पाछिये, उसीको गोद छे लीजिये | | | 

पत्नीके शोकभरे इन वचनींको सुनकर गङ्गाधरजीने जोडत ढुढ़स 

दिया और बोले कि हम निश्चय ही क्षाज ही एकू लड़की ले 

आवेगे, तुम उसे पुत्रवत्‌ पालन करना और यह कहते हुए 124 
रुपये लेकर वे वहाँको चले जहाँ भर्चाजिग्रह' निर्माण होते थे । इछ | 
॥ धन देकर वे श्रीकृष्णजीकी सर्वलक्षणसम्पन्न , एक प्रतिमा लेकर अ 
आये और श्रियाजीको वह बिग्रह देकर कहा कि “सकी | 
तरह सेवा-द्यश्रूषा करती रहो, इससे इस लोकमें निर्वाह, लोकार्पवादस” 
| मुक्ति और परलोकमें भवबन्धनसे. मुक्ति मिलेगी । देखो, प्रिये ! इन्द्रँ 
। कृष्णसे यशोदिईनेः पुत्रभाव ` रखकर 4 उद्धार कर न | 
| . ब्रह्मादि देवता भी इंन्हीका भजन करते: हैं, इनं प्रभुको भा 


है. ‘ * 2 Neate FR, | ड 

जीवका उद्धार अर॑नेबाळा दूसरा कोई नहीं है, तुम्हारी समस्त _ 


चज 


कामनाएं पूर्ण करनेवाले ये श्रीकृष्ण हैं |! 

पतिदेवकी आज्ञा मानकर श्रिया भगवान्‌ श्रीकृष्णके अर्चाविग्रहका 
माजन-स्नान कराके उन्हं सिंहासनपर पधराकर उत्तम-उत्तम भोग 
लगाती है | वह मन-ही-मन विचार करके कि बहुत दिनपर हमें 
पुत्र मिछा है, हम लोग इन्हें देखकर छुखपूर्वक रहेंगे और शरीरपात 
होनेपर इनकी कृपासे हमें मुक्ति भी मिल जायगी, सेवामें बहुत ही 
आनन्दित होती । जैसे माताको अपने छोटे वच्चेका लाड़-प्यार-दुलर 
अत्यन्त माता है, वैसे ही इन अर्चाविग्रहरूप सिशुके दुलार-प्यार- 


सेवामें श्रियाका नित्य नया चाव बढ़ता ही जाता था | वह तेल- ˆ 


फुलेळ-कुकुम आदि लगाकर मंजन-स्नान कराती, कपूर-चन्दन लेपकर 
नाना ` प्रकारके अछक्लारोंसे अपने प्रिय पुत्रको विभूषित करती, गरज 
-कि माता जैसा छाडले शिझुकी सेवा करती है ठीक उसी प्रकार 
. वह यारे शिशु कृष्णकी, सेवा करती । 
कवडू 'उछंग कबहु वर पलना । मातु दुलारइ कहि प्रिय ललना'॥ 
दे उछंग कबहूँक "हलरावे । कवहूँ पालने घाल झुळावै ॥ 
प्रेम "मगन कोसल्या निस दिन जात न जान | 
, 5०खुत स्नेह वस माता बारूचरित कर गान ॥ 


,-* «- ठीक यदी दशा. भक्तिमती श्रीश्रियाजीकी हो रही है । जो द्रव्य 
` प्राप्त होता उसे छे पुत्रको “निवेदन करती, तब भक्त दम्पती 
` भोजन करते । बिना आहि जल्तंक छूते न थे, नेकी कौन कहे । 
भक्त गङ्गाधरजीका मी वान्सल्य श्रियाजीसे किसी भाँति कम॑ न-था | 


Hi 


टरी __ 
34, 


1. sg 


| 
| 
| 
| 
| कोई भी ऐसी वस्तु ग्राममें, निक्रने आती, जो बच्चोंको प्रिय लगती हव 

: और जिसको बच्चे माँसे हठ करके लिया करते हैं, गङ्गाधर खयं छा- ' 
लाकर श्रीबालगोपाठ्को भोग ळगाते । हाटसे मीठे-मीठे पदार्थ | 
तुरंत पुत्रकें पास छाकर निवेदन करते ।. माता निरन्तर बच्चेको 
गोदमें रखती, एक क्षण भी अलग करना न चाहती । पुत्रके लिये । 
रसोई बनानेके समय भी उसका चित्त पुत्रमें ही छगा रहता, क्षण- | 
क्षणपर रसोई छोड़कर पुत्रको देखने चली आती और देखकर सुखी | 
होती, फिर जाती फिर आती । कमी-कभी आकर गोदमें जोरसे | 
चिपटाकर कहती “में बड़ी अभागिनी हुँ । तुझे अकेला छोड़कर चली | 
जाती हूँ ।? यह कहकर माता श्रीकृष्णका मुख चूम लेती, उनका 
सिर सूँघती । पुत्रस्नेह छोड़कर दम्पतीका सांसारिक पदार्थोमें भूलकर | 
भी चित्त न जाता था । पुत्रपर पिताका भाव मातासे अधिक था । | 


गया । एक दिन गङ्गाधरजीने खसे .कहा--५मैं हाट जाता हूँ,-मेरे | 
कृष्णकी देखभाल करती रहना, इसकी सेबा-सँभाळ तेरे जिम्मै है । देख, | 
एक क्षण भी इसे अकेला छोड़कर कहीं जाना नहीं--ऐसा कंकर | 
उन्होंने पुत्रसे भी किसी प्रकार वास्सल्यभरे स्नेहपगे वलन कहे और 
उसके चरणोंमें चित्त देकर वाणिज्यके लिये गये | थोड़े हीदिन ' 
बीते थे कि पुत्रवियोगमें उनका चित्त अत्यन्त. व्याकुर होने लगा, 
एक-एक क्षण कल्प समान बीतने लगा, म-उसके वियोगेसे | 
चित्त अत्यन्त क्षुन्यू रहता । अतएव उन्ोन्हुत शीघ्रता की और कुछ" 
अपूवे फळ, मिशन, पक्वान्न, जो 'गोविन्दपुरमें नहीं मिळते थे; लेकर | 
घर लोट चले । पुत्रदर्शनकी 'लालसामें बृ गङ्गाधर सुध-बुध खोये : 
“ “52518 

उताबढीमें चले जा रदे हैं । मन-ही-मन अनेक मनोरथ उठ. 
रहे हैं--घर पहुँचकर पुत्रके दर्शन करूँगा, उसको यह-यह पदार्थ 
एक-एक करके निवेदन करूँगा, कभी गोदमें लेकर चुम्बन करूंगा, 
कभी उसपर सर्वख निछावर करूँगा, राई-नोन उतारूँगा, मि्न्न 
अपने. हाथसे पवाऊँगा, वारंबार उसकी बलैया झगा इत्यादि | इस 
प्रकार वात्सल्यभावमें छक्रे हुए रास्तेमें चले जा रहे थे कि ग्राममें 
प्रवेश करते ही एकाएक ठोकर छगनेसे पैर लडखड़ाया और आप 
जमीनपर गिर पड़े तथा उसी क्षण शरीररूपी पिंजड़ेसे प्राणपखेरू 
उडू, गया | प्राण निकडते समय विरहाग्नि उनके हृदयमें धधक रही 
थी | सहसा उनके मुखसे यह वचन निकछ पड़े---'हा बेटा कृष्ण ! 
मैं तुझे देख न पाया | में बड़ा ही पापी' हूँ |” कृष्ण-कृष्ण कहते 

` इए उनका शरीर छूट गया । ग्रामबासियोंने श्रीश्रियाजीको खबर्‌_ दी । 

` = बह सती उस संमय पुत्रके ठिये भोजन बना रही थी । पतिका 

' शोकसमःचार सुन भबभीत होकर शोकसे आतुर वह पुत्रके पास 

-- पहुँची' और यों पुकार करने ळगी--“अरे मेरे कृष्ण | अरे मेरे 

`. कृष्ण | तु तो अरक्षितका भाई है, दीनोंका मित्र है, वंशीधर है, 

` ` जगतको मोहिब .करनेत्राला है | अरे, तेरा पिता राहमें मर गगर 

`. -मैं कया करू | अरे पुत्र ! तुझसे पूछती हूँ, तू मुझे बता, में क्या 

?:° ` करूँ |? चक्रावर, विश्वम्मंर, वैकुण्ठनिवास, अन्तर्यामी, सबके हृदयमें 

' दनेवाळे, सवक जीकी जाननेवाले, भावके पहचाननेवाले,' खतन्त्र 

- ` होते इए भी मततम रृनेत्राले भक्त््ुळ भगवान्‌ माताके ` 

. बचन सुनकर उनकी० भक्तिके वश होकर. उनके पुत्रभावक़ो पूर्ण 

| .. करनेके लिये कहने बृगे- -'माता ४ तुम निश्चिन्त रहो,. क्यों चिन्ता ` 

धर 

'करती हो : मेरे पिता मरे नहीं है. । वे श्रान्त होकर पत्थरपर रास्तेमें 
सो गये हैं, तुम जाकर उनको उठाओ और कहो कि बच्चेको 
अकेला छोड़कर यहाँ क्यों पड़े हो ! चलो, लल्ला बुळा रहा है |! 


पुत्रके वचन छुनते ही वह पतिके पास गयी, देखा किं उनके 
शरीरमें प्राण नहीं हैं । पर कया करती ? कृष्णकी आज्ञा थी, इसलिये | 
उनके मस्तकपर हाथ रखकर कहने छगी---'प्राणनाथ ! में पुत्रको | 
अकेला छोड़कर यहाँ चली आयी, मेरे साथ कोई नहीं है, अब 
तुरंत चडिये; देखिये, हमछोगोंकी तो पुत्रसेवा ही सर्वख है ।! 
यह सुनते ही वह इस तरह उठकर बैठ गये जैसे कोई सोकर उडे | 
आँख मळते हुए उठ बैठे और प्रू्ध “बताओ, तुम यहाँ क्यों आयी ? 
अरे | मेरा छाळ कृष्ण 'कहाँ है, उसे अकेछा कहाँ छोड़ आयी ? | 
उसने -मुव हाळ बता दिया । तुरंत ही दम्पती 'कृष्ण-कुष्ण स्मरण | 
करते हुए पुत्रके पास आये ! गङ्गाधरने सबसे पहले सव ” | 
फळ-मिषटान्न पुत्रको निवेदन किये, पुत्रके दशान पा वह आनन्दमें | 
फूळे न. समाते थे । उस निरतिशयानन्दमें: दम्पती देहसुध भूलकर | 
पुत्रको गोदमें ले-लेकर उसका मुख चूमने ढगे । भक्त-दम्पती | 
८7 रून्से-एक गोदमें लेते, बार-बार हृदयसे छगाते, प्यार करते, हृदयसे . 
| पृथक्‌ न करते'“““““अब वे दोनों पुत्रकी, पहलेसे कोठियुण अधिक * 
सेवा करने रहो । रात्रिमें जब शयनका समय य़ा, वात्सल्यमें | 
' ` विहल होकर भक्त गङ्गाधर कहने लगे 3 छाल | तेरा वियोग ” . 
मुझसे सहा नही जाता । पेटकी ज्वाला ऐसी प्रवृ है कि हक उसको _ 
._- आहुति दिये काम नहीं चछता, भोजन विना रहा नहीं जाता और 

उसके कारण बाजार जाना और व्यापार करना ही पड़ता है | पिताके 
वचन पुनकर अन्तर्यामी भगवान्‌ मुसकराकर कहने छगे---“पिताजी ! 
आप चिन्ता न कर, मुझ-सरीखे पुत्रके रहते आपको किसका भय 
है ! आपने जो कामना की है वह पूर्ण होगी । आपका घर धन- 
घान्यसे पूर्ण हो जायगा, इसमें किञ्चित्‌ संशय नहीं ।” 

दिव्य खरूपसे साक्षात्‌ प्रकट होकर इस प्रकार कहकर फिर 
भगवान्‌ अन्तर्धान हो गये | घर धन-धान्यसे पूर्ण हो गया, पर 
भगवान्‌ चले गये, सिंहासन खाळी हो गया । सच कहा है-- 

जहाँ काम तहँ राम नहिं, जडा राम नहि काम । 

सिंहासन खाली देख दम्पतीके होश उड़ गये, वे प्रथ्वीपैर 
गिरकर अपनेको हतभाग्य मानकर बड़ा ,क्रन्दन करने छगे--उसी 
दशामें पड़े पुत्रका स्मरण कर-कर कहते हैं---'हाय, मेरे छोभके 
कारण कृष्णने हमारा त्याग "किया । अरे मेरे छाल ! हम सब तो 


अज्ञानी हैं, हममें ज्ञान नहीं है, इसीसे मुझसे भूल हुई, पर प्यारे ` 


लाल .] तूने क्‍यों भूल की £ अच्छा गये थे तो भी हर्ज नहीं, पर 
हमें क्यों न सार्थ ले छिया । लाळ | तेरे वियोगमें यह पापी प्राण 


रहकर क्या करेगा"'"।? इस तरह करुणापूर्ण विळाप करते हुए र ~ 


` श्रीकृष्ण-श्रीकृष्ण कहते हुए गङ्गाधरने शरीर छोडन दिया । सत्य 


प्रेमकी जय ! भक्त गङ्गाधरकी जय ! ९ 


० पतिने शरीर “छेड. दिया, श्रियाने उसके शरीरको $ 

-गोदमें ले लिया और. पुत्रका ` स्मरण करती ईई सोचने,छगी कि मैं 

भी यह क्षणभङ्कुर देह रखकर क्या करूंगी £ सतीधर्मका अनुकरण- . 
> f 


९ ४ टी 

कर सबेरे ही स॒ती हो जाऊंगी | सोचमें निमग्न रात बीती, सबेरा 
हुआ । उधर उसने सारा धन छुटा दिया, घरमें कुछ भी रक्खा । 
फिर चिता बनाकर अग्नि लगाकर उसमे पतिको गोदमें लेकर प्रवेशकर 
कृष्ण-कृष्ण उच्चारण करती हुई सती हो गयो । श्रीलक्ष्मीजीसदित 
श्रीमन्नारायण भगवान्‌ विमानपर उसी जगह आ पहुँचे, अग्निसे 
दम्पती निकलकर दिव्य शरीरसे उस बिमानपर सवार हो वेकुण्छको 
गये । लोगोंको केवळ यह दीख पड़ा कि बिजळीका-सा प्रकाश आकाश- 
में छाया है । थोड़े. ही क्षण वाद बह प्रकाश नेत्रोंके आगेसे गायब 
हो गया । सब एक खरसे “धन्य-धन्य! कहकर चिल्ला उठे | धन्य | 
घन्य ! धन्य ! जय ! जय ! जय | भक्तमाळकार कथा समाप्तकर 
कहते हैं विश्वास प्रधान. है, बिना विश्वासके कोई फलीभूत नहीं 
होता । प्रार्थना है कि मेरे सिरपर संतोंकी चरणरज निरन्तर पड़ती 
रहे । प्रिय भ्रातृगण ! साधु और भगवान्‌ यही दोनों एकमात्र सखा 
मनुष्यके हैं, जब ये कृपा करते हैँ तमी आकर प्रात होते हैं ।' 


बोलो भक्त और उनके भगवानूकी जय ! 


भक्त श्रीनिवास आचाय 
शरीगौराङ्गदेवके अनन्य भक्तोमें ` श्रीनिवास आचार्य भी एक 
महाभक्त हो गये हैं । यही नहीं, इनका तो जन्म ही गौरमक्तिको 
लेकर हुआ था, जिन दिनों निमाई पण्डित अपनी बविद्वत्ताके लिये 
सारे नवद्वीपमें पुज रहे थे, उन्हीं दिनों नबद्वीपसे सात-आठ मील दूर 
चाकन्दी ( जि० वर्दवान ) ग्राममें इनके पिता शरीगङ्गाधर मझ्चार्य 
भी साहित्य और व्याकरणके असाधारण पण्डित समझे जाते थे । 
कहा तो यह जाता है कि “विद्या ददाति विनयम्‌? परन्तु 
व्यवहार प्रायः इसके विपरीत देखा जाता है । साथ ही बड़े-बड़े 
उदार पण्डित भी देखनेमें आते हैं । प्रसन्नताकी बात है, ' 
हमारे श्रीनिवासके पिता श्रीगङ्गाधर भट्टाचार्य भी ऐसे ही उदार 
' पण्डितथे। जब कमी श्रीचैतन्यदेवकी गुणगरिमा उनको छुननेमें 
 आतीतोउसी समय गोराज्खके प्रति उनके हृदयमें आदरभाव जाग्रत्‌ . 
हो. उठता । उनकी इच्छा होती कि नवद्वीप पहुँचकर निमाई पण्डितके 
दर्शन कहूँ; परू उनका यह विचार उनके शिष्योंको पसंद न 
आता । "उनके गुरुदेव किसी पण्डितकी ख्याति छुनकर उसके 
, देशनोंके लिये दौड़े जाये इसमें उन्हें बड़ी हेठी माझम पड़ती | 
?-° इसलिये गङ्गाधरजीः मनः मकर रह जाते; पर कोई मन 
| कबतक रह सकता: है ? चेतन्यचरणोंमें उनकी प्रीति 'दिन-दिन 
बढ़ती ही जाती यी शि इतनेमे उन्हें संवाद मिका कि जबसे निमाई | 
पण्डित गयासे लौटकर आये हैं, तबसे अपना सारा पाण्डित्य सुळाकार 
मगवल्पेममें मतबांे हो बैठे हैं और अपने . प्रेमभरे श्रीहरि-कीतेनके 

द्वारा सारे नवद्वीपवासियोंको भी मतवाला बना रहे हैं । बस, अब तो 

गङ्गाधर पण्डित किसीके भी रोके न रुक सके और गोरदर्शनके लिये | 

चळ पड़े ।रास्तेमें उन्हें पता चला कि महाप्रभु तो संन्यास ग्रहण ` | 

करनेके अभिप्रायसे कटवामें श्रीकेशव भारतीके यहाँ गये इए हैं। | 

“ओहो ! ऐसे विद्वान्‌ और प्रतिष्ठित पुरुष संन्यास लेने जा रहे हैं ।? 

यह सोचकर उनके दिलका भक्तिमाव और मी उमड़ा और 

उन्होंने कटवाका रास्ता पकड़ छिया | वहाँ उन्होंने अपनी आँखों 

देखा कि अपनी बृद्धा माता और नवयौवना पत्नीको भगवानके भरोसे 

छोड़ निमाई पण्डित श्रीकेशव मारतीसे संन्यासदीक्षा लेकर संसारत्यागी 

और मगवदनुरागी बन रहे हैं | हजारों आदमियोंकी भीड़ जमा है, 

जिनमेंसे अनेक कोमछ-हृदय नर-नारी आँखोंसे आँसू ढाल रहे हैं । 

सारा दृश्य देखकर गङ्गाधर पण्डित भी अपने आपको न सँमाळ 

सके । फ़ूट-छूटकर रो पड़े और रोते-रीते अचेत हो गये । चेतना 

` होनेपर -मी उनका आवेग निःशेष नहीं हुआ | श्रीकेशव भारतीने 

निमाई: पण्डितका संन्यासका नाम रक्खा श्रीकृष्ण चैतन्य । गङ्गाधर 

भे पण्डित मुः्वसे श्रीकृष्ण चैतन्य कहकर ढार मारकर रो पड़ते | अपनी 

री दशा लेकर वह चाकन्दी आये | गाँववाले उनके अंदर इस 
चेतन्यभक्तिको देखकर उन्हें चैतन्यदासके नामसे पुकारने छगे | 

श्रीचेतन्यदासका विवाह तो बहुत पहले ही हो चुका था; पर 

अबतक उनके कोई सन्तान नहीं हुई थी इसंकी कोई चिन्ता 

मी न थी । उनकी पी छक्ष्मीप्रियाकी भी दळ चुकी थी । 

परन्तु भगवानूकी लीला बिचित्र है ! एक दिन अकस्मात्‌ कह 

हृदये पुत्रदर्शनकी लालसा हो आयी । चैत्‌यदेवके आशीर्वादपर 

उनका बड़ा मारो विश्वास था । इसलिये पल्लीसहित उन्होंने पुरीके ` 


लिये, जहाँ देश-देशान्तरमें परिश्रमण करके श्रीचैतन्य निश्चितरूपसे 
रहने ळग गये थे, प्रस्थान कर दिया । उनका आशीर्वाद लेकर वहाँसे 
वापस आये और भाग्यवरा लक्ष्मीप्रियाके गर्भ भी रद्द गया | फलतः 
वेशाखी पूर्णिमाको शुभ मुटूर्तमें परम भागवत श्रीनिंवासने जन्म ग्रहण 
करके सारे परिवारको आनन्दमें निमग्न कर दिया । इन्हीं श्रीनिवास 
महाशयके सम्वन्धमें यस्किश्चित्‌ वर्णन यहाँ किया जाता है । 
माता-पिताके आचार-विचारका सन्तानपर बड़ा प्रभाव पड़ता 
है; और उसमें भी विरोषरूपसे माताके आचार-विचारका । कहा 
जाता है, अमुक व्यक्तिके अंदर तो माताके दूधके साथ-साथ हीं 
अमुक विद्या प्रविष्ट हो चुकी थी । यह सवदा सत्य ही है । सर्व- 
प्रथम शुरुका कार्य करनेत्राली माता ही होती है । श्रीनिवासकी 
माता लक्ष्मीप्रिया बड़ी धमप्नरांयणा खी यीं। वह अपने शिशुको 
स्तन्यपान कराती जुती और इसके साथ-ही-साथ अपने 'बेटेके 


` कानोंमें.भगवान्‌ और उनके मक्तोंका गुणानुवाद सुनाती जाती | 


फळ यह हुआ कि पहळे-पहल बच्चेकी तोतळी बाणीसे 


' और कुछ न ब्रिकछकर भगवान्‌ और उनके भक्तोंके नाम ही : 


निकले | श्रीचैतन्य और उनके रिष्योंके नाम सदा उसकी जीभपर 


` रहते. । पिताके मुखसे भी श्रीनिवासको . रात-दिन इसी प्रकारकी 


भक्तिपूर्ण चर्चा पुननेको मिलती .। इस कारण आरम्भसे ही उनके 
भगवद्धक्तिके संस्कार बनगगये | साथ ही योग्य «रुके द्वारा अल्प 
कालमें” ही उन्होंने खाशी बिद्या भी प्रातः कर छी । असाधारण 


` अतिभाके कारण कुछ ही वर्मे श्रीमिवास व्याकरण, न्याय, काव्या | 

` अलङ्कार आदिके अच्छे पण्डित हो गये । क्यों न हों, जब सौ 


विद्याओंकी विद्या भक्तिदेवी जन्मसे ही उनके हृदयमन्दिरमें प्रतिष्ठित 
हो चुकी थीं । मक्तिदेबीके आ जानेके बाद अन्य समस्त विद्याए तो 
उनके पीछे-पीछे अपने-आप दौड़ी आती हैं । 

अबतक श्रीनिवास युवाबस्याको प्राप्त हो चुके थे. और 
भक्ति उनके हृदयमें भलीमाँति जड़ जमा चुकी थी । अंब विपरीत 
बयारके झकोरोसे उसके उखड़ जानेका डर जाता रहा | 
अव चैतन्यदासको उसकी देख-रेख करनेकी कोई खास जरूरत 
नहीँ रह गयी थी | और न जाने इसील्यि या क्यों, चैतन्यदास इस 
छोक़से प्रयाण कर गये । मातासहित श्रीनिवासको इस घटनासे 
बड़ा शोक हुआ | इधर. वह अपने नाना बलराम आचार्यकी सम्पत्ति- 
के उत्तराधिकारी हो चुके थे, अतः पिताका श्राद्ध आदि संस्कार 


` करके वह माताको लेकर अपने 'ननिंद्दाछ जाजिग्राममें. चले गये 

और वहीं रहने ळगे । जाजिग्रामत्रासियोंको इन्हें अपने मध्य पाकर 
बड़ा सुख मिला | एक तो इनमें अगाध पाण्डित्य और ऊपरसे उसमें 
भगवद्धक्तिका संयोग--अब और चाहिये क्या ? कहावत है कि 


. सोना और उसमें सुगन्ध; पर वेचारा सुगन्धयुक्त सोना इस 
मक्तिसमन्वित , विद्याकी समानता क्या कर सकता है ? वह तो . 


उसके सामने, अति तुच्छ पदार्थ है | अत्रय ही श्रष्ठातिश्रेष्ठ वस्तुका 
बोध करानेमात्रके निमित्त इस तुच्छातितुच्छ वस्तुकी उपमासे भी 
काम छिया जा सुकृता है । कहनेका मतळ्व यह कि जाजिग्रामकी 


वैष्णवमण्डडीके बीच यह. इस प्रकार शोभायमान इए जिस प्रकार | 
` तारिकामण्डळीके बीच चन्द्रमा ! 


tr 

ऊपर कहा जा चुका है कि श्रीनिवासका जन्म ही एक ` 

तरहसे चेतन्यग्री भक्ति लेकर हुआ था । अब तो वह एक वार 
उस पावन मूर्तिका दशन करके अपने नेत्रोंको तृप्त करनेके डियें 
तरस उठे । कटानिवासी श्रीनरहरि सरकार जो वैष्णवमण्डळीमे 
सरकार ठाकुर या साकार ठाकुरके नामसे प्रसिद्ध थे, उनसे तथा 
अन्य चैतन्यभक्तोंसे सलाह लेकर उन्होंने पुराक्रे छिये प्रस्थान 
किया; पर मार्गमें उन्हें यह संवाद मिला कि जिन गौरचन्दरके 
दर्शनोंकी छाल्सासे बह पुरी जा रहे हैं बह तो अदृश्य हो गये । 
यह दुःसंचाद पाते ही वह पछाड़ खाकर जमीनपर गिर पड़े और 
बेहोश हो गये | एक वार होशमें आकर, सिर घुन-घुनकर विलाप ` 
करके वारंबार वेहोशा होने लगे । राहगीरोंको भी जब उनकी 
इस दशाका कारण माळूम होता तो वे भी आँसू बहाने लगते | 
इसी तरह .दिन-का-दिन वीत्‌ गया और रात आ गयी । पर 
श्रीनिव्रासकी वेदना शान्त नही हुई, बल्कि वह ऐसे बड़ी -जैसे 
रातमें फोड़े आदिका कष्ट बढ़ता है । अबतक चेतन्यके उन्होंने 
एक वार भी दर्शक नहीं किये थे--उसके विना ही उनका 
"गुणगान घुनरपुनकर ही सन्तोष लाम करते रहे थे; पर अब तो उन्हे, 

_ ऐसा-प्रतीत होने छगा कि चैतन्यचरणोंसे वश्चित होकर जीवन धारण 
›-° करना ही व्यर्थ है | जव उनकी व्याकुळता बहुत अधिक बढ़ गयी 
` तब भगवानूने निद्रादेवीको भेज दिया, जिन्होंने उन्हें अपनी गोदमें 
` उठा लिया | श्रीनिवासकीनींद आ गयी । इसी सुमय, खप्नमें श्री- 
-. चैतन्यद्वेवने दर्शन देकर० उनसे कहा--“तुम सारा शोक त्याग कर 
: अविल्म्ब पुरी चले जाओ | वहाँ गदाप्लर आदि भक्तजन तुम्हारी राह 

` देख रहे हैं ।? आँख खुल्नेपर श्रीनिवासके व्यथित हृदयको इस | 
खप्नसे भी बड़ी सान्त्वना प्राप्त हुई । सवेरा होते ही वह पुरीके | 
लिये चल पड़े । | 
पुरी पहुँचनेपर श्रीनिबासने देखा कि नगरकी ईट-ईट गौरहरि: | 
के .बियोगमें आँसू बहा रही हैं | पूछ-ताछकर गदाधर पण्डितके | 
आश्रममें पहुँचे तो देखा कि वे अचेत पड़े हैं और उनकी आँखोंसे 
आँसुओंका झरना झर रहा है । श्रीचैतन्यदेवका नाम लेकर श्रीनिवास 
उनके चरणोमें लोट गये और अपने नेत्रांके वारिप्रपातसे उन्हें | 
भिगोने लगे । चैतन्यदेवका नाम कानमें पड़ते ही गदाधर पण्डितके 
मृतवत्‌ शरीरमें चैतन्यका सञ्चार हुआ । शोकसन्तक्त हृदयमें शीतलता 
आ गयी । नव शक्ति पाकर निद्रासे जागे इए व्यक्तिकी भाँति उठ- | 
कर बैठ गये और पैर पछोटते हुए श्रीनिबासको उठाकर गलेसे ळगा | 
छिया । वोले---'मैया ! तुम कोन" हो, कहाँसे आये हो, जिसने । 
अमृतमय नामका उच्चारण करके मुन्न मुर्दा पड़े हुएको जिंदा करके | 
उठाकर बैठा दिया .। । धन्य हो, बच्चा | तुम्हारा कल्याण हो | | 
इसके पहले गदाधर पण्डितको भी श्रीनिवासके सम्बन्धमें एक _ 
व्वप्नादेश हो चुका था, इसळिये ज्यों ही. उन्हें माम हुआ कि | 
यह वही सजन हैं त्यां ही उनका हृदय आनन्दसे गद्गद हो गया | । 
उन्होंने: उन्हें एक वार पुनः उठाकर 'गठेसे ढगा लिया और 
कहा--'वेटा | मुझे महाप्रभु यह आज्ञा कर गये हैं क्रि मैं तुम्हें 
तुरत भागवत पढ़ऊँ और भागवत स करके तुम्हारे छिये 
वृन्दावन जानेका आदेश है. । ' श्रीगौरव आज्ञा है कि तुम वहाँ 
जाकर रूपं और सनातनके रचे हुए भाक्तेशात्रका अध्ययन करो 


> (6: 
अ (७-0. Digitized by eGangotri. Kamalakar Mishra Collection, ४ 


| भक्त भीनिवास आचार्य १९ 


और फिर समस्त गौड़ प्रदेशमे भक्तिकी भागीरथी प्रवाहित करो । ` 
. हाँ, बेटा ! मुझसे जो भागवत पढ़नेकी बात है उसमें कठिनाई 
. यह है कि मेरे पास जो भागबतकी पोथी है, उसके जहाँ-तहाँ 
कितने ही अक्षर आँसू गिरनेसे मिट गये हैं | इसलिये एक काम 
करो, में सरकार ठाकुरके नाम एक चिट्टी छिखे देता हूँ जिसे 
लेकर कल प्रातःकाल गौड़के लिये रवाना हो जाओ | वह 
तुम्हें भागवतकी नयी पुस्तक देंगे जिसे लेकर तुम जल्दी-से-जल्दी 
यहाँ आ जाओ । कारण, तुम देख ही रहे हो, में भी मतके रास्ते- 
पर ही बैठा हूँ--न जाने कव चळ वसू. |? 

ˆ गदाधर पण्डितके मुखसे श्रीगोरद्वारा निर्धारित अपने जीवनका" 
समस्त कार्यक्रम सुनकर श्रीनिवासको बड़ी . प्रसन्नता हुई । कल ही 
प्रातः काळ वापस जाना है, इस खयाळसे श्रीगदाधरसे आज्ञा लेकर 
. वह निकले ओर समुद्रस्नान्‌ तथा जगन्नायदशेनसे निवृत्त होकर 
' सार्वभौम आचार्य, राय, रामानंन्द प्रति भक्तजनोंके यहाँ गये और 
| उनके दूर्शन किये । यह भक्त हरिदासकी समाधिस्थलीपर भी पहुँचे 
` आर उनके नामाचुराग आदिका स्मरणकर अपने ऑपुओसे उसे तर 
` ` करके चले आये | 
2 : दूसरे दिन प्रातःकाल उठे और गदाधर पण्डितके चरणोंमें 
' ` मस्तक झुकाकर गौड्के छिये चळ पड़े और यथाप्तमय श्रीखण्ड 
. ` नामक स्थानमें सरकार ठाकुरके पास पहुँचे और उन्हें गदाधर 
पण्डितकी चिट्टी दी '। क्षुतळाया, श्रीगौरके बिना क्षेत्र कैसा श्रीहीन 
हो गसा है । यद्यपि श्रीनिवासके आनेके-पहे ही सरकारे ठाकुरको 
गौरके तिरोधानका समाचार मिल चुका था और वद्द बहुत अधिक 

- शोक प्रकाश कर चुके थे; पर श्रीनिवासके आते ही उनका शोक फिरसे | 


= - रोये | 
नया हो गया । दोनों चेतन्यभक्त बहुत देरतक त्रिळ्ख-बिलखकर रोये। | 


श्रीगदाधर पण्डितके आदेशानुसार वह सरकार ठाकुरसे 
भागवतकी पोथी लेकर शीघ्र ही पुरीके लिये चल पड़े; पर होनहार- 
की बात, रास्तेमें उन्हें यह दुःखद संवाद मिला कि पण्डित गदाधर 
भी अब इस लोकमें नहीं हैं । वास्तवमें गदाधर पण्डितने खप्नादेश- 
को न मानकर दूसरी भागवतकी पुस्तक न आनेतक श्रीनिवासको 
भागवत न पढ़ाकर बड़ी गळती की थी । उनका मृत्युकाळ समीप 
था, इसीसे तुरंत! पढ़ानेक्रा आदेश था । अस्तु, गदाधरकी मृत्युके 
संबादने उन्हें जर्जर कर दिया । हृदय टूक-टूक हो गया । आँखोंसे 
जलल्लोत वह निकला । सारे शरीरको शोकने ऐसे ग्रस छिया जैसे 
चन्द्रमा या सूर्यको राइ ग्रसता है । खैर, येन केन प्रकारेण अपने- 
आपको सँमाला £ पर अब पुरीकी ओर पैर नहीं बढ़े । पैर बढ़ाना 
व्यर्थं भी था । अतः वह गौड़को वापस छोटे । पर ठीक-ठिकाने 


RY TE ed se ie 


पहचंनेके पूर्व रास्तेमें उन्हें खबर मिली कि श्रीगौरके परम अन्तरङ्ग 


श्रीनित्यानन्द तया श्रीअद्वैताचार्यं भी इस नश्वर शरीरको त्याग कर 


श्रीगौरके ही चरणोंमें जा विराजे हैं | बस, अब. तो श्रीनिवासकी ' 
रही-सही हिम्मत भी टूट गयी । एक-एक करके उनके सारे. . 
अवलम्ब उनसे,भलग कर दिये गये | सिरपर:टूटकर गिरे हुए इस ' 
. शोककें पहाइसे वह चूर-चूर हो गये | जमीनमें' लोट-पोट होकर | 


छगे छाती .पीटने और सिरके वाळ नोचती। मह्यापु6पोंका वियोग | 


ऐसा ही दुःखदायी होता- है | 


इसी -प्रकार रोते-धोते सत बीत गय़ी । सबेरा होते ही अह 1 

गोइकी ओर चले । श्रीखण्डमें पहुँचनेपर उन्होंने सारा हाळ रो- 


रोकर सरकार ठाकुरसे कहा । सरकार ठाकुर भी कलेजेपर पत्यर 
रकखे सारी गाया सुनते जाते थे और बहते हुए आँसुओंको पोंछते जाते 
थे । गौराङ्गके बाद एक-एक करके उनके सब पार्षद भी बिदा 
होते जाते हैं, इस बातका ध्यान कर-करके दोनों भक्तोंने खूब 
आँसू वहाये | इसके बाद कुछ दिन सरकार ठाकुरके ही यहाँ 
तिताकए; जी हल्का द्वोनेपर श्रीनित्रास श्रीगौराङ्गकी जन्मभूमि तथा 


.छीळाभूमियोंका दर्शन करनेको निकले | जव वह नबद्वीपमें पहुँचे 


तव उन्हें माझम हुआ कि गौराज्गके संन्यास लेनेके बादसे उनकी, 


` धर्मपत्नी श्रीविष्णुप्रिया वठोर ग्रह्मचर्य-त्रतमें निरत हैं । वे किसी 


पुरुषका मुँहतक नहीं देखती । सारे दिन हरिनामा जप करती 
रहती हैं और सूर्यास्तके बादु थोड़े-से चावल बनाकर» अपने 
इष्टदेवको समर्पण कर पा लेवी हैं । उनके दर्शनकी इन्हें बड़ी 
लालसा हुई । उधर श्रीषिष्णुप्रियाको इनके नवद्वीप आनेके पहले. ही 
यह खप्न हुआ था, मानो श्रीगौराङ्गदेव पधारे हैं और श्रीनिवासंकी 


,गुणावळीका ख़्खान कर उनके नवद्वीप-आगमनकी सूचना दे रहे 


हैं । इसळिये ज्यों"ही इन्हें इनके आनेका संवाद मिला, उन्होने इन्हे 


-'. बुला भेजा । इन्होंने उनकी. सेवामें पहुँच उन्हें साङ्ग-प्रणाम कर 
. उनका आशीर्वाद प्राप्त किया । फिर कई दिन नवद्वीपमें वास-करके 
' श्रीविष्णुप्रियाकी आज्ञासे.्रीद्वताचार्यक्री निवासभूमि शान्तिपुर और 


श्रोनित्यानन्दके प्रचारक्षेत्र खडदहको भी देखने गय । फिर ख़ानाकुछ 


.कृष्णनगरमें श्रीअभिराम गोखामीके घर पेहुँचे । उन्होने इनका 


मड़ीमाँति आतिथ्य-सत्कासं, करके इनसे कहान--धश्रीनिवांस {| तुम 

` शीघ्र इन्दावन पहुँचकर गोपाळ भसे दीक्षा छो । । वहाँ रूप, सनातन | 
और रघुनाथदासके दर्शन करो । इसके वाद शरीचेतन्य कृपा करके | 
तुम्हारे द्वारा अपना कार्य करा लेंगे | उनकी दयासे तुम्हारे दवारा | 
गौड़ प्रदेशमें भक्तिकी धारा बह निकलेगी |? | 
इसके वाद श्रीनिवास मातासे अनुमति लेकर बृन्दावनको चछ | 

यड़े और कटा, जहाँ महाप्रसुने संन्यास ग्रहण किया था, नित्या- | 
नन्दकी जन्मभूमि एकचक्रा, गया, प्रयाग और अयोध्या आदि | 
पुण्यस्थानोंके दर्शन करते हुए मथुरा पहुँच गये । वहाँ उन्हे | 
दुःसंवाद मिला कि सनातन गोखामी भी प्रयाण कर चुके हैं। | 
उनका यह घाव अमी ज्यों-का-त्यों बना हुआ था, इतनेमें बृन्दावन. 
पहुँचते-न-पहुंचते उन्हे यह भी शोकसमाचार प्राप्त हुआ कि श्री- 
) रघुनाथ और रूप गोखामी भी परलोक सिधार गये । इसी प्रकार 
छगातार एकके बाद एक चोट खातेखाते उनका हृदय विल्कुळ 
जर्जरं हो. गया था । बुद्धि काम नहीं देटी थी | भागवानूकी क्या 
लीला है, सम्झमें नहीं आ रही थी । जैसे-तैसे गिरते-पड़ते वृन्दावनमे 
श्रीजीव गोल्यामीके आश्रममें पहुँचे | श्रीजीव गोस्वामी इन्हें देखकर . 
बड़े प्रसन्न हुए । उन्होंने कडा--कळ रातको मुझे तुम्हारे आगुमन- 
का स्वप्न हुआ है |? इसके बाद वह इन्हें गोपाळ पट्टके यहाँ ले ' 
गये ।. 'आआ भाई | मले आये, मैं तो तुम्हारी बाट ही देख रहा 
था? कहकर गोपाळ मने श्रीचैतन्यके दथा डिखा एक पत्र 
इन्हें थमाते हुएं कश--'इसमें महाप्रमुने पुम्हारे सम्बन्धमें बहुत 
कुछ लिखा. है ।? अपने सम्भन्धमें श्रीचैतन्यं करकमलाङ्कित अक्षर 
देखते ही श्रीनिवास भावनिमर्गन होकर जमीनपर गिर पढ़े । सचेत 

होनेपर जीव गोखामी इन्हें अपने आश्रममें ले गये । 


सके बाद निश्चित शुभ मुहरतमें गोपाळ भटके हाथों श्री- 
निवासका दीक्षासंस्कार हुआ । अनन्तर जीव गोखामीके निकट 
इनका वैष्णव ्रन्थोंका अध्ययन हुआ । श्रीगोरने श्रीनिवासके 
सम्वन्धमें जो भविष्यद्राणी की थी, इससे जीव गोखामीको यह 
बिश्वास तो पहले ही हो चुक्रा था, कि यह कोई साधारण पुरुष 
नहीं होंगे १ पर अध्ययनकाळमें जब उन्हें इनकी अद्भुत प्रतिभाके 
दर्शन इए तब तो उनके विश्वासका आधार और भी मजबूत हो 
गंया.। उन्होंने भक्तमण्डळीके सामने श्रीनिवासके सम्बन्धमें बोलते 
हुए कहा--“इमछोगोंके सर्वेख श्रीगौराङ्गदेव अपनी लीढा 
संतरण कर गये, उनके पीछे-पीछे एक-एक करके उनके पार्षद 
नित्यानन्द, अद्वैताचायं और गदाधर पण्डित आदि सभी प्रयाण 
कर गये " श्रीरूप, सनातत्र `तथा रघुनाथदास-जेसे भक्तशिरोमणि 
भी आज हमारे बीच, नहीं हैं । हम हतप्रभ हो गये हैं. और 
बंगाङमें. तो अब एक तरहसे सन्नाटा ही छा गया है । 
इसलिये इस बातकी बड़ी जरूरत है कि उस तुपारग्रस्त 
ग्रदेशमें भगवत्ता प्रकाश फैले । परन्तु कार्य महान्‌ दै, 


इसलिये किन्वा महान्‌ पुरुसे ही इसका होना सम्भव है । हम 


जानते हैं, डी, थे, नित्यानन्द और अद्वैत भी अघूने-अपने क्षेत्रमे 
अद्वितीय थे, इतळिये--क्षतिपूर्तिकी तो आशा नहीं की जा सकती; _ 
परन्तु इतनी आशा तौ! हमें करनी. ही चाहिसे कि इन छोगोंका 
बड़े यत्रे ळगाया हुआ जो मक्तिका मद्दा:उद्यान है वहाँ इनेके पीछे | 
भी हरा-भरा रहे--सया उजाड न हो जाय । श्रीगौराज्ञदेवको 

` श्रानित्रासाचार्यसे बड़ी-बड़ी आशाएँ थी । इसके प्रमाणखरूप उनके | 
करकमलोंसे छिखा हुआ एक पत्र मेरे पास मौजूद है । निश्चय ही | 
श्रीनिवासाचाये असाधारण पुरुष हैं । इनके अंदर अद्भुत प्रतिभा है | | 
पाण्डित्यक्की भी कसर नहीं है । मक्तिमावक्रा तो पूछना ही क्या है £ | 
श्रीचेतन्यदेवका आदेश और अपनी आँखों देखे इनके गुण---सबका | 
विचार करनेके वाद मैंने यह स्थिर किया है कि यदि आप सर्व | 
महानुभावोंकी सम्पति हो तो इन्हें ्रीरूप-सनातनविरचित तथा अन्यान्य | 
मत्तिप्रन्योसे सम्पन्न करके गौड़के छिये रवाना कर दूँ | इनके साथ- | 
साथ नरोत्तम और श्यामानन्दको भी भेजना अच्छा होगा । ये लोग | 
-इनके घनिष्ठ मित्र हैं, इसलिये कार्यक्षेत्रमें अच्छे सहयोगी सिद्ध होंगे | | 


समस्त उपस्थितः मण्डडीने बड़े हर्षके साथ इस प्रस्तावका | 
अनुमोदन किया । यात्राका विचार निश्चित हो जानेपर चुन- 
चुनकर उपयोगी प्रन्य इकट्ठे किये. गये और फिर इन्हें बड़ 
यलसे ,मोमजामेमे पेटकर एक मजबून-रो संदूकमें बंद किया 
गया*। फिर एक बैडगाड़ीपर॑ लादकर उसे गौड़के छिये : रवाना 
किया गया । रक्षाके डिये दस हथियारबंद सिपाही भी भेजे गये | 
इस प्रकार नरोत्तमदात और झयामानन्द्के सहित. श्रीनिवासाचार्य 
गौरपादका आदेश पाळन करनेके निमित्त वृन्दावनसे विदा हुए । 
विदाईका दस्पृःबड़ा ही कारुणिक था | विदा होनेवाले और विदा 
. करनेवाले समोके नेत्रोमे आँसू थे। : कं | 
21 ल है 
श्रीनित्रास, नरोत्तम और इयामानन्द ठीनों सत्सङ्गी जीव 'थे.। 
' इसलिये, रास्ता बड़े मजेसे तय हो रहा था |, भगवच्चर्चा लि ,जातीः 

तो कोस-के-कोस निकल जाते, पता ही न चछता | चुप्पी सधती 
तो ऐसा सवती कि कई-कई घंटेतक सन्नाटा ही छाये रह जाता । 
तीनों-करे-तीनों साधक ध्यान और तत्तचिन्तनमें ऐसे निमग्न होते कि 
बाह्यचेंतनाको सर्वया खो बैठते | इसी प्रकार अनेक प्रदेशों और 
नगरोंको, लॉबते हुए यात्री लोग गौडदेशक्री सीमामें पहुँच गये और 
बाँकुड़ा जिलेके वनविष्णुपुर ग्राममें पड़ाव डाळ दिया | पर यहाँ एक 
दुधःना हो गयी । रातको जत्र सत्र लोग सो रहे थे, डाकुओंका 
एक दळ चह आया और गाड़ीपर ळदे हुए संदूकको धन-दौलतसे 
भरा हुआ समझकर गाड़ीसमेत .उसे जंगलमें ले जा छिपाया ।: 
श्रीनित्रासाचार्यं आदि हाथ मळते रह गये । आखिर सवेरा होते ददी: 
उन्होंने बृन्दावनवासी सिपाहियोंको वापस किया और इस दुर्घटनाकाः 
सारा ब्रिवरण श्रीजीव. गोखामीको लिख भेजा । नरोत्तम, और 
झ्यामानन्दको भी अपने-अपने धर रवाना कर रिया और कहा-- 
“माई ! में तो जबतऊ पुस्तके न मिलेंगी, तबतक घर छौटकर 
जाऊंगा नहीं | तुमछोग जाओ | ° 


_ ५ इस प्रकार सब्र साथियोंको जहाँतहाँ रवाना करके वह 
अन्यमनस्क होकर उसी विष्णुपुरके गली-कूचोंमें घूम-घूमकर दिन 
त्रिताने लगे । लोग इन्हें कोई यों ही ऐरा-गैरा समझकर, इनकी ओर 
विशेष ध्यान न देते और इन्हें मी क्षुधासे अत्यधिक पीड़ित होनिपर 
किसी प्रकार कहींसे रूक्ष-सूखा अन्न प्रास करके,म्ेटको भर लेनेके 
` सित्रा. उन लोगोसे क्या प्रयोजन था ? ग्रन्थापहरणके कारणे हक्के-- 
| बक्के-से हुए यह चुपचापु;अकेळे कमी*किसी वृक्षके नीचे जा बेठते,.. 

` कमी कहीं । पर कैसा ही घटाटोप क्यों न हो जाय, सूर्यका प्रकाश | 
'कबतक छिपा रह सकता है ? इसी प्रकार हमारे श्रीनिवासाचाये भी | 
अधिक छिपे न रह सके । एक दिन विष्णुपुरके कृष्णदास नामक 
एक ब्राह्मणकुमारने बातों-ही-बातों यह भाँप लिया कि यह कोई | 
असाधारण पुरुष हैं । वह इनपर लटटू हो गये | एक दिन वह इन्हें | 
बहाँके राजा हम्मीरकी सभामें भी ले गये | उस समय वहाँ भागवत- | 
की. कथा चल रही थी । यह मैले-कुचैले कपड़े पहने चुपचाप एक | 
'क्रिनारे बैठ गये और भागवत सुनने छगे | कथा सुननेसे इन्हें माळूम | 
हुआ कि कयावाचक मद्दोदयका ज्ञान बहुत परिमित है, पर फिर भी | 
"चह पूरी हेकड़ीके साथ छोकोंके मनमाने अर्थ कर-करके उन्हे | 
छोगोंकें कानोंमें जबरदस्ती हँस रहे हैं । बस, अब इनसे न रहा गया। 
इन्होंने. पण्डितजी महाराजकी भूछ बतलाना झुरू कर दिया | 
पण्डितजीने इन्हें दीन-मछीन देखकर बिल्कुल साधारण आदमी समझा | 
था, इसलिये एक वार उन्होंने इनके सागने पाण्डित्य बघार ही | 
दिया; पर तकमें दो कदर्म और आगे बढ़नेपर उनके पैर उखड़ | 
गये | उन्होंने समझ लिया कि अब इनके सामने अपनी विद्वत्तावो 
और अधिक खर्च न करनेमें ही शोमा है । इधर इस कुछ मिनटके | 
तर्क-वितकीमें ही इनकी प्रतिमाकी किरणें एक बार सर्चछाइटकी तरह 
सारी”समामें फैल गयीं | राजा हम्मीरको तो' इनकी वाणीने इस | 
प्रकार अपनी ओर खींच छिया जैसे चुक लोहेको खींचता है | | 
उसने प्रार्थना की--/मद्दाराज | आप ही? कुछ देर दया करके इस 
. कथाखृतका पान कराके हम सबको कृतक कीजिये | सारी सभाका 

इस प्रकार भावपरिवर्तन - देखकर और राजाज्ञा पुनकर पूर्व व्यास 
खयं ही उनके लिये स्थान खालीकर दूसरे आसनपर जा विराजे | 


श्रीनिवासाचार्यने त्रिना किसी राग-देषके भावके, सहज खभावसे 


'व्यासासनको सुशोभित करके कथारम्भ किया । फिर तो इन्होंने वह 
'अमृतकी वर्षा की क्रि सारे श्रोता चित्रडिखित-से रह गये । भगवानूकी 


लीलाआंका रस-पान करते-करते अघाते ही न थे । राजा हम्मीरकी भी 
आँखोंसे आँसुओंकी झड़ी लगी हुई थी | पूर्व वक्ताका सारा अभिमान गळ 


गया और कथा समाप्त होनेपर उन्होंने इन्हें बिनीतभावसे प्रणाम करके 


क्षमायाचना की | और राजा हम्मीरका तो इस कथाने मानो उद्धार 


हो कर दिया। अपने दुष्कर्ममय जीवनके प्रति उन्हें घोर घृणा हुई 


और हृदयमें भगवच्चरणारविन्दोंकी सेवा करनेक सङ्कल्प उदित हुआ | 


कथा तो वे वरावर ही सुनते थे; पर उसी तरह जिस तरहु राजे- 


महाराजे शौकके और बहुत-से 'काम किया करते हैं । ब्रिषयानन्दके 


परे भी कोई आनन्दनहोता है और होता है तो वह कैसा होते! है. 
इसका -यस्किञ्चित्‌ आभास उन्हें आज मिला. । उन्होंने अपनी 
, अश्रुवारासे औरिवासके चरणोंको भिगोकर अपनी कृतकृत्यता प्रकट 
'की ॥, पीछे त्रालों-ही-बातों जव उन्हें यह पता चछा कि हालमेँ 


विष्णुपुरमें जो गाड़ी छूटी गयी है, वह इन्हीं श्रीनिवासाचारयकी थी, 


-तब तो छज्ञके रे वे पानी-पानी हो गये । क्योंकि ब्रे राजा 
क्या थे, डाकुओंके सरदार थे.। इनका जीवन बड़ा दुष्कृत्यपूर्ण 
-था । धन-दौ तके लोभसे श्रीनिवासाचार्यकी गाडीमी इन्होंने ही गायब 
` क्या था | परन्तु जैसे दिनभर भूछ-भटककेर शामतक ठिकाने पहुँच 
जानेवाला भूल नहीं समझा जाता, वैसे ही पापी-से-पापी होकर भी मनुष्य. 

| 
| 
| 
ज्र भगवान्को शरणमें पहुँच जाता है तो उसके उद्रारमें सन्द 
नहीं रहता । भगवान्‌ खयं अपने श्रीमुखसे कहते हैँ-- | 
अपि चेत्खुदुराचारो भजते यामनन्यभाक। | 

साधुरेव ख मन्तव्यः सम्यग्व्यवसितो हि सः ॥ | 

( गीता ९ ।॥३० ) | 

राजाने द्वाथ जोड़कर अपने अपराधके लिये क्षमा माँगी और | 

कहा कि सप्तर्षि वाल्मीकिके उद्धारके लिये पधारे थे और मैं 
समझता हूँ, आपने मेरे उद्वारके लिये दर्शन देनेकी कृपा की है। | 
आजसे मेरा जीवन आपके चरणोंपर निछाबर है | न्या 


सके बाद राजा श्रीनिवासको एक बंद कमरेमें ले गये | 

) ओर कहने छगे--“देखिये यही न है आपका सन्दूक ? देख लीजिये | 
आपको एक चिटतक गायत्र नहीं डोने दी गयी है |? श्रीनिवासने | 
देखा, उनके सारे-के-सारे अन्य अपौ-के-त्यों मौजूद हैं। उन्‍हें 
बड़ 'प्रसन्तता हुई | ऐसा माढूम हुआ मानो प्राण मिल गये | | 
उन्होंने बड़ी श्रद्धाके साथ अन्योके संदूकको ,प्रणाम किया | इसके | 
बाद श्रीनिवास कुछ दिन यहाँ राज-अतियि होकर रहे । राजाने | 
उनके लिये खतन्त्र स्थानकी व्यवस्था कर दी और सदा' वहीँ | 
उनकी सेवामें उपस्थित होकर भागवत पुना करते | श्रींनिवासाचार्यते | 
उन्होने मन्त्रदीक्षा भी ग्रहण कर ली | | 
वनविष्णुपुरझे, चलकर श्रीनिवास जौजिग्राम पहुँचे । दौर्ई- | 
काळके बीद्‌ अपने लल्को आथा देखकर माताकी द्विळकी -भर 
आयी -। उसने बड़े प्रेमसे ' उसे पुचारा और ह बैठाक्रर _ 

उसकी पीठपर हाथ फेरा | खबर पाकर गाँवके भी नेमी-प्रेमी जुट - 
आये । सबने बड़े प्रेमके साथ अपने पथप्रदरशकका खागत किया । 
श्रीनिवास अव वहीं रहकर अध्ययन तथा हरिनामसङ्कीतेनमें रहकर 
जीवन विताने लगे | बड़े-बड़े तार्किक उनके पास आते और 
'परास्त, होकर उनका शिष्यत्व स्वीकार करते | रामचन्द्र कविराज 
तार्किकोंके शिरमौर समझे जाते थे, यह भी पूरे जोशखरोशमें 
भरकर आचार्यके पास वाद-विवाद करने आये । डटकर शास्त्रार्थ 
हुआ । परन्तु अध्यासम-प्रकाशके तो दूरसे दर्शन होते ही तर्कबुद्विकी 
आँखमें चकाचोंध छा जाती है, अतः उससे युक्त आचार्यके 
सामने रामचन्द्र वित्रादमें कैसे ठहर सकते थें ? इसके सिवा" 
श्रीनिवास पाण्डित्यमें भी उन्नीस नहीं श्रे । जिन युक्तियोंको 
-रामचन्द्र कविराज सवुथा अखण्डनीय समझकर उपस्थित करते 
थे, उन्हें आचार्य हँसतेडँसते ही उड़ा डाळते थे और 
विशेषता यह थी किं उम्नकी वाणी संद्दारका कार्य भी ऐसे हितचिम्तन- 
के साथ. कर रही थी जैसे डाक्टर घीवकी चीर्‌-फाइ करता दै । 
वह कविराजकी भूल इस प्रकार पुझाते जिस प्रकार परम कारुणिक 
गुरुजन अपने रोष्योकी भूछ छुझाया करते हैं | फळतः रामचन्क्र 
, कत्रिराजने अपना सारा अभिमान त्याग कर श्रीआचार्यके चरणोंको 
प्रणाम किया और! उनका शिष्यत्व भी अङ्गीकार किया 4 घोर 
तार्किक रामचन्दरके ,भक्षिनपरथके पथिक बनते ही मानो तार्किकोंका 
गढ़, कूट गया । अनेक ०दिग्गज विद्वानोंके . भक्तिके झंडेकेश नीचे आ 
'जानेसे गौड़के गोंव-गाँव, और घर-घरमें भगवन्नामका घोष सुनायी 
| 

देने लगा | जल्दी ही इन्हें प्राणोंसे अधिक प्यार करनेवाह 
और खयं भगवद्धक्तिपरायणा इनकी माता प्रयाण कर गयीं, जिसे 
इन्ह महान्‌ कष्ट हुआ; पर इससे इनके उदिध कार्यमें किती 
प्रकारकी बाधा नहीं पड़ी | आगे चलकर सरकार ठाकुर तष 
इनके गुरुदेवने विशेष आग्रह करके इनका विवाह भी करा दिया; 
र॒ गाहुस्थ्यजीतन त्रिताते इए भी इनका भत्तिप्रचारका कार्वे! 

वत्रत्‌ जारी रहा | इन्दावनसे आनेके बाद यह दो वार पुनः| 
उस पुण्यभूमिका दशन करने गये थे, पर वहाँ जानेपर दीक्षागुर्। 
श्रीगोपाल मंइके दर्शन इन्हें प्राप्त नहीं हो सके | वह तो इनके | 
' जानेके पूर्व ही इस छोकसे प्रस्थान कर चुके थे और दूसरी | 
वार तो वहाँ जाकर .यह खयं भी वापस नहीं लौटे | अब उनका | 
काय समाप्त हो चुक्रा था | इसलिये अपता अन्तिम जीवन | 
शरीइन्दावनधाममें ही ब्रितानेकी इनकी साध थी । श्रीबृन्दावनविहारी- 
की ,अनुकम्पासे उस पवित्र क्षेत्रमें ही हरिनाम लेते-लेते इन्होंने 
अपनी अन्तिम घड़ी व्यतीत'की | श्रीनिवासके पिता चैतन्यदासको 
श्रीचैतन्यदेवने यह आशीर्वाद दिया था “तुम्हारे जो पुत्र होगा | 


“उसके अंदर मेरा प्रकाश रहेगा ।? चैतन्यका वह चैतन्यमय | 


प्रकाश असंख्य अन्यकारपूर्ण हृदयोंको प्रकाशित करके अन्तमे ' 
समस्तः विश्वकी व्याप्त करनेवाले महाप्रकाशमें जा मेला | 


, वोळ मक्त और उनके भगवानकी जय । 
a * | 


ज —stbogooe— 
कः: 


| 
| 

भक्त श्रीधर 


गौड़ देश(बंगाल)में पुण्यसलिछा भागीरथीके तटपर नवद्वीप नामक 

एक नगर है | बहुत प्राचीन कालसे ही विद्या और शाख्नाध्ययनके लिये 
यह अत्यन्त प्रसिद्ध है । यहाँ न्याय और वेदान्तके दिग्गज पण्डित निवास, 

* करते हैं | अवसे लगभग पाँच सौ वर्ष पहलेकी बात है, वहाँ श्रीधर नामक. 
एक बड़ा गरीव निर्धन ब्राह्मण रहता था | संसारमें गरीबका आदर कौन 
करता है! गरीबको दान ही कौ देता है प्रायः घनियोंके जहाँ तो 
धूर्त, ढोंगी और खुशामदियोंक्त ही आदर होता है । वहाँ सीघे-सादे 
गरीवका प्रवेश कहाँ ! हस गरीब ब्राह्मणकी तो धोती भी मेडी. और 
जगह-जाहसे फटी है, सीनेके लिये सूई-डोरा कहाँसे आचे £ फटी 

» धोतीमें गाँठें लगी हैं | एक टूटी झोपड़ी ही इसका राजमहळ है, 
वह झी नगरसे बाहर दूर ! धनियोंके ब्रीचमें गरीबोंकी बस्ती कैसी £ 
i गरीब त्राह्मण .कहींसे मॉँग-जाँचकर दस-पाँच पैसे छाया है, 
उसीसे अपनी जीविका चलाता है। कहींसे एक फटा' पुराना टाट 

ले आया है, पाँच-छ; प्ैसेमें एक पुराना केलेकु पेड ले आता है 
उसे. काटकर छिल्कोंके ०दोने बना. लेता है, गङ्गाजीके रास्सेमें पसार 
लगाकर बैठता है, पत्तेदोने वेचक्रर नित्य चारपाच पैसे. कमा 

* "लेता है । जो मिता है उसभेंसे आधेके तो फल-क्छ खरीदक | 
श्रीभगवानूके उद्देशयसे गङ्गाजीमें चढ़ा देता है, झोपडीमें भगवान 
पूजन कहाँ करे ! गङ्गाको विष्णुपदी मानकर वहीं भगवानूकष 

` पूजन करता है । वाकीके आधे पैसोंसे चना, चवेना, चिउरा लेक 
भगतरानूके निवेदनक्रर भोजन कर लेता है । उसकी टूटी झोपड़ी 
भात रॉधनेको वरतनतक नहीं है । पात्रोमें एक जळ पीनेका लोह्ेका 
फटा-शोटामात्र है । ऐसे दीन-हीन कंगाळपर कौन करुणा करे! 


हों, पड़ोसियोंका उसपर कोप अवश्य था, क्योंकि वह गरीब 
-दोने५र भी रातभर जोर-जोरसे इरिनामकीर्तन किया .करता था। 
उस उचच कीर्तनकी घ्वनिसे बेचारे पड़ोसियोंको बड़ी पीड़ा होती थी | | 
कोई कहता, “इस अभागेको पेटमर खानेको. तो मिळता नहीं जिसपे | 
रातकों नींद आवे, पेटकी ज्वालासे' दुष्ट रातों जागता और चिहठात 
है a कोई कहता, इस वदमाशकी झोपडीमें आग ल्गा दो | 
काडे कहता, नहीं रे, आग छगानेसे तो पड़ोसियोंके घर -जळनेका 
डर है, इतके श्लोपड़को खोद-खादकर ङ्गम ही क्यों न व्हा. 
दो ॥7 कोईकोई ईश्वरसे यह प्रार्थना करता कि. धय दुष्ट. म | 
जाय तो हम छुलकी नींद सोवें ॥ कई छोग श्रीधरके पर गालियिँ, 
झुनाते और.'शाप दिया करते, परन्तु श्रीधर इत सब दुर्ब्यब्रहारोंसे 
कमी विचलित, मीत या दुःखित नहीं होता | बह तो कमी-कमी 
एक दूसरे ही उर्त्पातसे भयभीत और पीडित, हुआ करता था | | 
क. Me | 

भक्त श्रीधर ३३ 


नवद्वीपमें एक बड़ा ही चञ्चलप्रकृति नवयुवक ब्राह्मण रहता 
था; उसका नाम था निमाई पण्डित | नवयुवक होनेपर भी नगरके 
सब पण्डित उससे डरते और उसका सम्मान करते थे । उसका वर्ण 
सुन्दर गौर था, इससे लोग उसे गौराङ्ग या गौर मी कहा करते थे । 
` माता-पित्राने उसका नाम रक्खा था ‘विश्वम्भर? । यह निमाई पण्डित 
| खयं जैसा चश्चछ था, वैसे ही इसके विद्यार्थी भी बड़े चञ्चल थे । 
` विद्यार्थी तो प्रायः उत्पाती हुआ ही करते हैं, परन्तु इस अध्यापक 
 पण्डितका चपळ होना सोनेमें छुगन्ध-सा था | ड 
| जिस दिन निमाई पण्डित श्रीधरकी दूकानके सामनेसे निकलता 
. उस दिन उस वेचारेकी विपत्ति सीमाको पहुँच जाती । निमाईका ' 
श्रीधरके यहाँसे कुछ-न-कुछ लेनेका नियम था, वह जिसका दाम 
अधेछा कहे, निमाई उसका छदाम दे । न दे तब उसे यह अपनी 
ओर खींचे और वह अपनी ओर, इस तरह दो-चार मिनट खींचा- 
तानी जरूर हो । एक दिन निमाईने कुछ लेकर कहा-'दो जी! 
छदाममें दे. दो !? 

श्रीधर-टनहीं बांचा ! में गरीब कमजोर कंगाछ ' ब्राह्मण हूँ, 


मुझपर दया करो |, . ° 
निमाई--क्या हम ब्राह्मण नहीं हैं, हम क्या «दयाके पात्र 


ट्र 


श्रीधर---बाबा | तुम पण्डित हो, धनी हो, मान्य हो | मैं 
` निर्धन, दीन दयाका पात्र हूँ, दया करो। > 
| निभाई--त निर्धन? नहीं है; तेरे पासं बहुत धन. है, और, . 
- छोग नहीं जानते, मैं जानता हुँ! ' |. : - 


| नहीं हैं ? 9 
| 

श्रीधर--बाबा | पत्ते, दोने छोड़ दो, तुम्हारे पाँव पड़ता हूँ | 

निमाई--इतना अभिमान ? मेरे हाथोंसे छीनता है! | 

श्रीधर--बाबा ! तुम यों ही ले जाओ, मुझसे झगड़ा न करो! 

मैं हारा, तुम जीते । | 

निमाई--क्या मैं प्रतिग्रही हूँ जो यों ही ले जाऊ, अच्छ । 

तू नित्य गल्लायूजन करता है, मैं तेरी गङ्गाका पिता हूँ, मुझे दोरे. 

पत्ते कम कीमतपर दे दे | 

श्रीधर--( कानोंमें अंगुडी डाळकर ) विष्णु ! विष्णु !! पण्डि 

: तो देवी-देवताओंका सम्मान किया करते हैं, तुम पण्डित. हवो 

देवताओंके अपराधसे भी भय नहीं करते ? हरे ! हरे !! | 

श्रीधरने दोने-पत्ते छोड़कर कानोंमें अँगुळियाँ डाळी थीं हि 

निमाई दोने-पत्ते लेकर चछता बना | निमाईके लिये यह कौतुका 

प्रमोद था और बेचारे श्रीधरके लिये महान्‌ विपत्ति ! | 

-/.- निमाई-श्रीधरका यह झगड़ा प्रायः" नित्य ही चला करता| 

र र | 

यह वात नगरभरंमें फैल गयी कि निमाईने दिग्बिजयी पण्डित 

“ को पराजित कर दिया | अब नवंद्वीपमें निमाईसे बढ़कर कोई पण्ड 
नहीं है । श्रीधर तो यह सुनते ही सन्न हो गया ।.- 'ऐसे पण्डित 

प्रतिकूल आचरण करनेका साहस किसको होया मेरी कौन इन 
सुझपर अब भारी विपत्ति आयी ! नवद्वीप्र छोडकर जाऊँ भी कह 

यहाँ टूटी झोपडी तो है, दूसरी जगह ता स्थान भी नहीं मिलेगा। 

.कया करू £ भगवान्‌ उसे पुवुद्धि दे, सम्भर्ब है इतनी बड़ी प्रतिष्ठा पा! 

, - अब्र वह चपलता नहीं करेगा ।? श्रीधरका मेने इस उचेड्बुनमें लग ग्य 

निमाई पण्डित गयाजी गये--चले गये ! सब छोगोंका चित्त उदास . 
है । नवद्वीपमें मानो अन्धकार छा गया | सब छोग दिन गिनते हैं, कब 
निमाई पण्डित लौटेंगे | सबके रहते भी नवद्वीप सूना-सा हो गया ! 


निमाई पण्डित लौट आये, लौटे तो सही पर अब वह निमाई 
नहीं रहे । पण्डिताईका सारा अभिमान हवा हो गया, नेत्रोंसे निरन्तर 
अश्रुधारा बहती है, जिसे देखते हैं उसीके गले लिपटकंर कहते हैं, 
“मेरा जीवन व्यर्थ है, बताओ मेरे प्राणजीवन श्रीकृष्ण कहाँ हैं ? वे 
कहाँ मिलेंगे, बताओ क्या उपाय है ? मेरे प्राण जाते हैं, बताओ !! 
यों कुहते-कहते पछाड़ खाकर प्रथ्वीपर गिर पड़ते हैं, धूलमें छोटने 
„ छगते हैं, सोनेका-सा कमनीय कलेवर धूछिधूसरित हो जाता है 
ऑसुओंकी इकतार धारासे बदनके कपडे" भींग जाते हैं । “हा 
कृष्ण ! हा कृष्ण |» पुकारते-पुकारते मूर्छित हो जाते हैं, स्नान- 
भोजनकी कुछ भी घुधि नहीं? है, रात-दिनका कोई ज्ञान नहीं है । 


निमाई पण्डितके' इस परिवर्तनका समाचार धीरे-धीरे रगे: 
नवद्वीपमें फैळ गया | लोग तरद्द-तरद्दकी चर्चा करने लगे | कोई 
„ कइता 'रात*दिन तर्क-बितक और शाख्रविचार करते रहनेसे वायुका 
प्रकोप" हो गया” है ।? दूसरा कहता, “नहीं | गर्मी चढ़ गयी है !? 
„ तीसरा कहता; “भाई .! आश्चर्य है, मनुण्यकी आँखोंमें इतने आँसू 
कहाँसे आते हैं £ अनुष्यके शरीरमें यह कम्पन और ' मूर्छा कहाँ ! 
` निमाई साधारण महुष्य/नहीं हैं, कोई महापुरुष हैं ।? कुछ अपनेको 
बिशेष, सयाना संमश्ननेसळे लोग कहते “छोड़ो जी इस अग्धश्रद्धाको, 
` ` इसके तो मृगीका रोग है, रोग !! जितने मुँह ! उतनी बातें १. 

निमाई जब मूर्छित होकर गिर पड़ते तब मार्गके छोग एक 
हो जाते और “हरि बोल, हरि बोल” की ध्वनि करने लगते थे | | 
ध्यनिसे उनकी मूर्च्छा भङ्ग हो जाती थी । निमाई रास्तेमें चले जा, 
रहे हैं; छड़कोंने कौतुकसे कह दिया 'हरि बोळ, हरि बोळ वत, 
निमाई मूच्छित होकर गिर पड़े । 'हरि बोल से ही इनको, मूर्ख | 
होती औरसीसे फिर चैतन्य होता ! इनका कुन्दनके समान गे 
बर्ण तो था ही, हरिनामसे इनकी दशाका परिवतेन देखकर लोग इहे 
धौरहरि! कहने लगे । 
रॅ नः क नवि 
निमाई परम भक्त हो गये हैं, अब उनमें पहलेकी-सी चपछतानह 
रही है, वह औद्धत्य नहीं है । यह घुनकर श्रीधरको बड़ा आनन्द हुआ।| 
निमाई बड़े सुन्दर हैं, उनके दर्शनसे हृदय तृप्त होता है--न्ते | 
शीतळ होते है--प्राण आकृष्ट होते हैं । श्रीधर चाहता है कि मैं मे | 
-उःके दर्शन करूं, पूजन कह; पर फिर उगके उत्पातकी आइश्डसे | 
रुके जाता है, मनका भाव मनहीमें रह जाता है । | 


गौरहरिका अनुराग यहाँतक बढ़ा कि अब प्राचीन और नवीन 

- सभी भक्तगण सदा उनके पास रहनेमें अपना सौमाग्य समझते हैं, | 

उनका चरित्र, और प्रभाव देख-देखकर अब उनको भत्तत्रेष्ठ औं | 

महापुर ही नहीं प्रत्युत साक्षात्‌ ईश्वरका अवत!र मानने लगे हैं | 

श्रीधर मक्त है, इससे वह “गौरहरि'भगान्‌ हैं? यह छुनका | 

, फूले अङ्गा नहीं समातां | कळिकालमें, -६थ्वीपर इसी ग ओर 
. इसी नगरीमें मनुष्य-ता्यमें भगवान्‌ | हम उन्हे देख सकते हैं 

सकते हैं, वातें कर सकते हैं ! अहा | जीवका इससे अधिक | 
सौभाग्य और क्या होगा ! _ 


निमाई पहले बड़े तार्किक थे । भक्तमण्डलीको मार्गमें देखकर 
वे उसे घेर लेते और तक-बितक किया करते । कभी-कभी हँसकर 
सोऽहम्‌? कह देते | इस अमेदवादसे वैष्णवभक्तोंके.मंनमें बड़ा कष्ट 
हुआ करता, लोग पीछा छुड़ाकर भागते । परन्तु अब वे ही सव 
भक्त सदा-सर्वदा इनके साथ रहते हैं, रक्षा करते हैं, चरणस्पर्श . 
. करते हैं और इनकी सेवा करना दुर्लभ लाम समझते हैं । 1 
गौरहरिकी आज्ञासे श्रीवास पण्डितके प्राङ्गणमें सत्र वेष्णव- ° 
` मण्डळी एकत्र होकर मृदङ्ग करताछ, शाकं घण्टा, रणसिंगा और 
तुरही लेकर उच्चखरसे,तुसुळ हरिसङ्कीतन करती है । यह सङ्कीतैन 
रातको हुआ करता है । इसुसे' निन्दकों और पाखण्डियोंको एक 
काम मिल गया, खूब सूमाडोचना होने छगी | देखो, “निमाई पण्डित 
कैसा अच्छा विद्वान्‌ था, पण्डितोंमें अग्रगण्य था; परन्तु जवसे यह ` 
गयाजीसे आया है, सब पढ़ना-छिखना छोड़कर हो-इल्ला. मचाने और 
नाचने-कूदने आद्वि निकम्मे कर्म करने लगा है, पता नहीं इसमें, 
इसने क्या लाभ सोचा है | अरे भाई ! पहले तो शद्वरमें एक बूढ़ा 
राह्मण ही ऐसा या जिसको भूखके कारण रातको नींद नही आती; 
इसडिये वह चिचिथायए कररता था परन्तु यह सब तो नंगे-भूखे 
नहीं हैं | क्या इन्हें भी नींद नहीं आती है, जिससे रातभर चिल्लाया 
करते-हैं । न खुद सोते हैं, न मुहल्लेके दूसरे भले आदमियोंको . 
सोने देते हैं | भाई | हमने. सुना है. चिनका माया गरमः हो'जाता . 

है उन्हें नींद नहीं आती । मला, एक-दो पागळ होते तो दूसरी वात | 
थी परन्तु ये तो सैकडोंकी संख्यामें हैँ. £ कया उन्माद भी छूतकी 
बीमारी होती है । चळो देखें तो सही, ये रातको क्या पाख | 
करते हैं, तुना है दरवाजा मी बंद कर लेते हैं !! ह 

| 

श्रीवास पण्डितके आँगनमें श्रीहरिनामसङ्कीतनमें गौरहरि ऐ्व | 

प्रकाश करने लगे हैं, यह संवाद भी नवद्वीपमें धीरे-धीरे फैलने लगा | | 
बेचारे अकिञ्चन श्रीधरके कानतक भी यह समाचार पहुँचा | वह 
-हीमन सुदित होने .छगा । 'अहा | मेरा जन्म कैसे झु | 
समयमें हुआ है जव क्रि भगवान्‌ खयं धरातळपर मनुष्योमें विहार | 
करते हैं । जाऊँ दर्शन तो कर आऊँ | छू न सकूगा, बोल न 
सकूँगा तो क्या दूरसे भी देख न सकूँगा £? फिर विचारता है, जहाँ 

_ शरीन आचाये और श्रीवास पण्डित-सरीरबरे महापुरुषोंका समाय | 
है वहाँ सुझ-जेसे अकिब्वनकी पहुंच कहाँ । 

ॐ के | 

आज श्रीवासके आँगनमें कीतेन करते-करते 'गौरह्वरि आनन्दके | 

आवेशे मनुष्य-न[ट्य भूल गये | ऐश्वयका प्रकाश हो गया ! वे ठाकुरजीके । 

मन्दिरमें सिंडसनपर जा बैठे | सहस्त-सहस्र सूर्यके सदर अङ्गी | 
का प्रकारा हो गया; पर देखनेवालोंकी «आँखें चोंधियायी नही । 

- प्रकाश हज्ज्वळ शान्त्‌ शीतळ है | भक्तमण्डली जय-जय चति 
* करने ठगी 1 सब-के-सब आत्तन्दमे इब रहे हैं, रात-दिनका पत । 

“नहीं है । हम कहाँ हैं, कौन हैं, यह पृथ्वी है या बैकुण्ठ E बुङ | 

ज्ञान नहीं है । प्रभु एक-एक मक्तको बुळाते हैं-दर्शन देते है-वर ` 
देते हैं । 'भक्तगण अपने-अपने उपास्य इष्टरूपसे प्रमुके दर्शन कर 
रहे हैं | प्रभुने पुकारकर कहा, “श्रीधर ! श्रीधर ! श्रीधरको 
लाओ !' घुनते हीं कुछ लोग श्रीधरके घरकी ओर. 
दौड़े और श्रीधरके पास जाकर बोले--“श्रीधर ! चलो, श्रीधर ! 
चलो, तुमको प्रसुने बुछाया है ।' 'ग्रभुने बुलाया है? इतना 
सुनते ही श्रीधर आनन्दसे विहछ होकर गिर पड़ा, उसके मनमें 
मात्रतरङ्गें उमड़ने लगी--'प्रयुने बुलाया है-जीव सदस्तनों वर्ष 
जप, तप, योग, यज्ञ करके बड़ी कठिनतासे जिसका दर्शन पाते 


, हैं, उसने बुलाया है! इससे अधिक जीवका और क्या सौभाग्य 


है ! अहा हा | जीवको भगवान्‌ बुछाते हैं-ऐसा भी होता है ? 
मुझे भगवान्‌ बुलाते हैं, मुन्त-सरीखे दीनपर यह दया | भगवानको . 
मुझपर दृष्टि है-मगवान्‌ मुझे जानते हैं, अरे जानते ही नहीं बुलाते 
हैं ! इन सव मावोंने श्रीधरो स्तब्ध कर दिया, उसकी बाहरकी सब 
इन्द्रियाँ-उसका सम्पूर्ण ज्ञान ढुस दो गया | अब चळे कौन £ ' 


दो-त्रार मक्तोंने उसे उठा लिया और ले चले । नगरके लोग 
देखते हैं कि कुछ मनुष्य एक दरिद्र कंगाल बृद्ध ब्राह्मणको उठाये. 


'छ्यि जा रहे हैं, सब आनन्दमें हँसते और नाचतेंगाते हैं, बीसों 


डोगु पीछे दौड़े /जा रदे हैं और सब मतवाळे होकर हरिनामक 
ध्वनि कर रहे हैं |#मेगरके लोग कहने छगे, “अरे, वेचारे बूढ़े 
ब्राह्मणको गक्ल-प्रोप्ति हो गयी । हाय | गङ्गाका मार्ग छोड़कर, ये 


` छोग इस मृतकको नगरमें कहाँ छिये जा रहे हैं ! इसको एक ' ` 

- कपड़ेसे भी तो नहीं छपेटा । पर ये छोग हँसते-हँसते जा रहे हैं 
क्या बात है, पागल तो नहीं हो गये १ | 
श्रीधरको ले जानेवाढी भक्तमण्डलीको नगरके. लोगोंके कहने. 
सुननेकी कुछ भी परवा नहीं है । वे अपनी घुनमें मस्त हैं । आनन्दे 
नाचते जा रहे हैं-प्रमुकी आज्ञा पालन कर रहे हैं । उन्होंने श्रीधरन 
मूच्छित दशामें ही ले जाकर श्रीवास पण्डितके आँगनमें पुद 
दिया । सत्र भक्त उसे घेरकर खड़े हैं और देख रहे हैं ! | 
जे र 3 | 
गौरहरिने मेघगम्भीर वाणीसे कहा, “श्रीधर !” इस वाणीने. 
श्रीधरके हृइयमें बिजछीका काम किया । उसने आँखें खोलों, वह. 
क्या देखता है कि, 'मृदु-मन्द॒गतिसे यमुनाजी हिलोरें ले रही हैं। 
` पुष्पित ,दुमळ्ताओपर पक्षी कळरव कर रहे'हैं, भ्रमर गुंजार करते 
हैं, कदम्बतरुमूलमें नवजळघर गोपकिशोर पीताम्बर, , मयूर-मुकुट- 
वनमाळाविभूषित त्रिभड्ठळडित खड़े वंशी बजा रहे हैं । गोपालक : 
इतस्ततः क्रीडा कर रहे हैं | गौएँ चर रही हैं और बछडे उछ 
रहे हैं श्रीधरने मन-ही-मन कहा, 'ऐं | यह क्या ? मैं कहाँ हूँ ! | 
स्वप्न देख रहा हूँ, नहीं, मैं तो जागता हैं, -इतः 
कान नत कटा तो जागता हूँ, इतरी ए मै 
शीधर यह सोच ही रहा या कि फिर भके कानमे यह 
आवाज पडी, “और | मे देख, मने तेरे -ोने और पत्तोमे बत. 
चारः भोजन: किया है, तेने मुझे बहुत दोने-पत्ते दिये हैं ? श्रीधर | 
| विचार करती हैके दोनेयतते ! किसे दिये £ यह है क्य 


i 

भक्त श्रीधर ४१ 


खेळ ? प्रमुने हँसकर कहा-'नहॉ-नहीं . ! तैंने नहीं दिये; 

। तो छीनकर लेता था | तू समझता-था कि मैं अन्याय कर रहा हूँ, 
| परन्तु प्यारे ! मैं भक्तके धनको अपना धन समझता हूँ, इसीसे कभी 
| छीन लेता हूँ; अरे, कभी-कभी तो चुरा भी लेता हूँ, पर अभक्तका 
| दिया हुआ तो कुछ भी नहीं लेता !! 

| 


। अत्र श्रीधरको स्मरण आया--'अहा | ये निमाई पण्डित हैं । 

| द्वा | मैंने कौड़ियोंके लिये भगवानसे झगड़ा किया | मेरे जीबनको 

। धिक्कार है ! मैं घोर अपराधी हँ । जिनके उद्देशयसे ऋषि-मुनिगण 

| वेदमन्त्रोसे अग्निमें हवनकर अपने जीवनको कृतार्थ मानते हैं वह 

।„ साक्षात्‌ हरि मेरे दोने-पत्ते अपने हाथोंसे ग्रहण करते थे और में उनसे 

| छीना-झपटी करता था । मेरे सिरपर वज्र क्यों न गिर पड़ा £ अब इसका 

। क्या प्रायश्चित्त है ! प्रायश्चित्त कहाँ : प्रायश्चित्त तो पापका होता है, 

' अपराधका प्रायश्चित्त कहाँ है ? अग्निसे जलेका प्रधान उपाय अग्नि 

| ही है, भगतदपराधकी शान्ति भगवान्‌ ही हैं | चळे चरणोंपर गिरकर 

' उनकी ही शरण दूँ । अरे, अपराधीको चरणस्पर्शका अधिक्रार 

कहाँ ? यह वरिचारते-विचारते श्रीधर फिर मूर्छित हो गया | 

| 0° जे ` जे ज बै 

/« प्रभु भक्तेका सन्ताप जानकर फिर मेधगम्भीर खरसे बोले-- 

| “श्रीधर, इधर आ !” श्रीधर उठा और मन्त्रसुग्धकी तरह डगमंगाता 

` हुआ चला । हर्ष-विषादवे"मिळनसे जो सुख होता «है, उसको वही 

| जानते. हैं जिनको कमी ब्रह हुआ है | यह:है विष और अगताः 
एकत्र मिलन--प्रतिक्चण जीवन और मरण ! 

४२ भक्त-सरोज 
| 
्रभुने अपना दाहिना चरण बढ़ाकर श्रीधरके मस्तकपर ए| 


दिया और कहा, “श्रीधर ! माँग, कया मागता है--तू दखखिताऱे! 
पीड़ित है, कपड़ा सीनेको सुईतक तुझे नहीं जुटती । तेरी फी! 
धोतीमें गाँठे लगी हैं और उसमेंसे धूल झडती है, तेरे छप्परपर झा 
नहीं दै, आज घन, राज्य-सम्पदू जो चाहे सो ले ले - | 


अब श्रीधरका कष्ट मिटा, उसे विश्वास हो गया कि मेरा ऐस | 
घोर अपराध भी प्रमुने ग्रहण नहीं किया, ऐसी कृपा !' अहा | 
आनन्द | आनन्द || 


सृत्यस्य पइयति गुरूनपि नापराधान्‌ 
सेवां मनागपि कृतां वहुधाभ्युपैति । 

पर मैंने सेवा कहाँ की है ? में तो इनके हाथोंसे छीन लेत 
या । तिसपर यह कृपा ! अहा ! बिचार तो बड़े-बड़े उठते हैं 
परन्तु प्रभुके चरणस्पर्शसे जो आनन्दका समुद्र उमड़ा उसमें सव | 
कुछ इब गया, केवळ एक आनन्द ही शेष रह गया | । 
। 
| 


| 
f 
| 


श्रीधरको फिर आनन्द-पूर्च्छा हो गयी ! बहिरिन्द्रिय, अन्तरिति 
मन, बुद्धि, अदङ्कार सबका एक साय उस आनन्तमें ल्य दवो गया | 
इस प्रेमानन्दफे आगे ब्रह्मानन्द भी तुच्छ है | 
” ब्र्ानन्दो भवेदेष चेत्‌ पराद्धगणीळतः । 
नेति भक्तिराम्भोधेः भीय | 
* बोडो मक्त और उनके भगवातकी जय ! 


° ६ 
च 
CC-0. Digitized by eGangotri. Kamalakar Mishra Collection, Varan | 


HE शक ४. जे 


भक्त गदाधर भट्ट 
° श्रीश्रीचेतन्य महाप्रमुके समकालीन श्रीगदाधर भट्ट अपनी मधुर . 


° उपासनाके ळियि संत मक्तोंमें अग्रगण्य माने जाते हैं | आप इृदयके 


बड़े ही सरळ थे । श्रीकृष्णके रसिक भक्त थे । सदा श्रीराधाकृष्णकी 
ग्रेमलीलाके रसाखादनमें डूबे रहते थे | एक दिन श्रीजीब गोखामीकें 
आगे दो साधुओंने भट्जीका बनाया यह पद गाया-- 


सखी, हौँ स्याम रंग रँगी। ० 
देखि विकाइ'गई वह मूरति, सुरति माहि पगी॥ 
संग हुँतों अपनो सपनो सो, सोइ रदी रस खोई। , 
, व्ज्ञागेहँ आगे दृष्टि परे सखिः नेङ न न्यारो दोई॥ 
एक जु भेरी अंखियनमे निसिद्योस रहो करि भौन । 
गाइ चरावन ज्ञात खुन्यो सखि, सो थां कन्हैया क्रोन | 
काला कहो, कौन पतियायै कौन करे बकवाद । 
कैसे के कहि : जात गदाधर गूँगे को गुड़ खाद ॥ 
- इस पदको पुनॅकर श्रीजीव गोखामीने उन साधुओंके दाब , . 


` मजीके पास एक पत्र शेजा | उसमें यह इलोक था-- : - 

४४ भक्त-सरोज 


अनाराध्य राघापदाम्भो जयुग्म- 
मनाश्रित्य वृन्दाटवी तत्पदाङ्काम्‌। 

असम्भाष्य तदूभावगम्भीरचित्तान्‌ 
कुतः इयामसिन्धो रसस्यावगाहः ॥ 
यह रछोक पढ़कर भट्टजी प्रेमावेशमें मूर्च्छित हो गये | डू 
आनेपर तुरंत सव कुछ छोड़-छाड़कर सीधे बृन्दावन चले आये | 
यहाँ आप श्रीमहाप्रभुजीके शरणापन्न हुए । आप श्रीमहाप्रमुजीडे 
विशेष कृपापात्र थे | श्रीजीव गोल्लामीने आपको संक्षेपमें (सतत 
वतछाया था | आपके निर्मळ चरित्र एवं संतखभावके समके 
श्रीनामाजीका यह छणय प्रमाण है--- | 
सज्जन सुहृद खुखीळ वचन आरज प्रतिपारै। 
- निरमत्सर निष्काम कृपा करुणा को आहे॥ 
अनन्य भञ्जन इढ़ करन धरशों बघु भक्तन काजै। 
परमधाम को सेतु बित्त ज्रुंदावन गाजै॥ 
. भागवत सुधा बरबे बदन, काहू को नाहि न दुखद। | 
शुन निकर गदाधर भइ.अति सबहिन को लागे सुखद्‌ ॥ | 
ˆ आपके सम्बन्धमें कई महत्त्वपूर्ण घटनाएँ प्रसिद्ध हैं, उनमें 
एक-दो यहाँ छिखी जाती हैं । मजी बहुत सुन्दर कथा कहते थे |’ 
उनको कथें रसा प्रवाह वहता या | कया झुभते-ुनते लोगो 
आँखोंसे प्रेमाश्रुओंकी झड़ी छग जाती थी | एक महन्त ऐसा बा 
ह आँतू नही आते थे और इससे उसे बढ़ी छा माळर होती | 
हक ग po हुई ठैर 'मिर्चकी एक 
:” आप त, भे भक शा, प 
203 470. येतात पानी निकलने लगता | पए 


= 


~ 
. 
- 

भक्त गदाधर भट्ट [ ४५ 


य्य 


बैठे हुए एक आदमीने इस चाळाकीको समझ लिया । उसने कथा 
उठनेके बाद भड्टजीसे शिकायत की । उसने सोचा, भइजी महन्तकी 
यह करतूत छुनकर उससे घृणा करेंगे, परन्तु महीने इस बातको 
दूसरे ही रूपमें समझा और बोले कि “तब तो वे बड़े महात्मा हैं, मैं 
अभी उनके दर्शनार्थ जाता हूँ ।? भट्टजी तुरंत महन्तजीके घर पहुँचे | 
भट्टजीको देखकर वह सोचने छगा कि 'हो-न-हो मेरी चाल इन्हें 
माळूम हो गयी है, न माळूम ये क्या कहेंगे | हे भगवन्‌ ! मेरा 
इतना कठोर हृदय क्‍यों किया जो किसी वातसे भी नहीं पिघलता ।! 
मड्टजी पहुँचते ही उनको प्रणाम करने लगे और बोले--“महन्तजी ! 
सचमुच आप बड़े महात्मा हैं, मुझे तो आपके उच्चभावका आज * 
पता छगा । बिल्वमङ्गडजीने ख्रीदशनसे दुखी होकर आँखें फोड़ छी 
थीं । आपने तो आँखोंक़ो इसलिये दण्ड दिया कि वे भग्ने 
गुणालुवाद सुनकर भी आँसू ग्रहं बहातीं । धन्य है आपंको और 
आपकी भक्तिको !! भट्दजीकी सरळ वाणी घुनकर आज सचमुच 
महन्तका . हृदय पिघल गया और उसकी आँखोंसे आँसूकी धारा बह 
चली | दोषमें गुणं देखना इसीका नाम है--संतका यही 
'खमाब डे, , . न 
एक दिन रातको भट्टजीके घरमें एक चोरने सँघ छगायी | 
* माळ्मतेकी गठरी बॉँझ्रकर चोर ले जाना चाहता था । परन्तु गठरी 
बहुत भारी हो गयी थी, बहू उठा नहीं सकता था । इतनेमें भट्टजी 
छघुराङ्काको उठे और चीरकी यह दशा देखकर» उन्हें वडी दया 
आयी. | उन्होंने श्रेमसे कहा «छो, में उठाये देता हूँ |! चोरे | 
मजीको देखते ही मागन्‌ चाहा । मईजीने उसे. आश्वसन्‌ देते इए 


~ 

४६ भक्त-सरोज | 


कहा---ैया ! भागते क्यों हो कोई डर नहीं है, 'तुम्हे जर 
थी, इसीसे इतनी अँधेरी रातमें तुम इतने कष्टसे लेने आये हो| 
चोर लजित हो गया । भडजीके बड़े आग्रहसे चोर गठरी अपने | 
ले गया, परन्तु उसका मन बदल चुका था'। वह सबेरे गठरी ळे 
लौटा और भइजीके चरणोंपर गिरकर रोने लगा । भइजीने ह 
हृदयसे लगा लिया । चोरका अन्तःकरण शुद्ध हो गया । वह सरो 
लिये साधुचरित्र ह्यो गया | | 


त्याग, अनुराग और प्रेमामक्तिकी तो आप मूर्ति ही के| 
शरीराधारानीके सम्बन्धमें आपका परम मधुर पद यहाँ दिया जाह 
है । इससे उनके हृदयकी सरसताका पता चलता है-- |. 
। 
जयति भ्रीराधिके, खकळ खुख साधिके । 
तरुनि मनि नित्य नवतन किसोरी। | 

कृष्न तन छीन घन रूप की चातकी 
कृष्न सुख हिमकिरन” की चकोरी ॥ 

कृष्न दग संग थि्ाम हित पद्मिनी 
छष्न इग सुग वंधन सझुडोरी। 

कष्ण अनुराग मकरंद की मधुकरी ? 

कृष्ण शुन गान रस सिंधु बोरी॥ 

बिभुख परचित्त ते चित्त जाको. सदा 
7 7” करत निज नादद की चित्त चोरी। 

प्रकृति यद्द गदाधर कहत “कैसे बने 
ˆ अमित महिमा इतै बुद्धि थोरी॥ 

भक्त लोकनाथ गोखामी 
कदा बृन्दारण्ये विमलयसुनातीरपुलिने 
चरन्त गोविन्दं हलधरखुदामादिलहितम्‌_। 


अये कृष्ण सामिन्‌ मधुरसुरलीवादन विभो 
प्रसीदेत्याक्रोशन, निमिषमिव नेष्यामि दिवसान्‌ ॥ 


*यमुनाजीका सुन्दर पुछिन हो, दृन्दावनके सुन्दर बनोंमें मधुर 
बंशी अजाते हुए हलधर और सुदामा आदि प्यारे गोपोके साथ आप 
*विचरण कर रहे हों । हे मेरे प्राणनाथ ! हे मेरे मदनमोहन ! ओ 
मेरे चितचोर ! वे दिन कब आवेगे, जब में तुम्हारी इस छबिको 
हृदयमें धारण किये पागलोंकी भाँति “क्का कृष्ण? चिल्डाता हुआ 

अपने जीवनके शेष समयको निमिषकी नाई बिता दूँगा । 
लोकनाथ गोखामीका जीवन इस कका एक परम घुन्दर 

और अत्यन्त सजीव भाष्य है । . 

बंगाळके जैसोर जिलेमें ताळखड़ी नामका एक छोटा-सा 
मामूली गाँव है । लगभग चार सौ वर्ष पूर्व इस गाँवमें एक के हदी 
सम्भ्रान्त कुछके पद्मनाभ चक्रवर्तीनामक ब्राह्मण रहते थे ।- इनेकी 


» पत्नीका नाम था सीतादेवी । सीता सीता ही थी. । इस धमेप्राण 


~= 


ब्रक्षिण-दम्पतियाँ एकमात्र पुत्र था छोकनाथ | घरे बैष्णव-उपासना 
बंश-परम्परासे चछी. आ रही थी-। स्वयं पद्मनाभ चक्रवर्ती श्रीअद्वैत 
प्रमूके शिष्य थे और सदा उन्ढींकी सेवा-झश्रूषामें रहते थे ।"इन सब 
कारणोसे छोकनाथकों बहुत ही दिव्य संस्कार आप्त हुए और छोटी 
आबस्थामें ही बालक झोकनाथने संस्कृतका बहुत अच्छा ज्ञान आत 
कर ल्या और बह संस्कृतके कठिन म्रन्योंको लगाने छग । उसकी ' 

यह अलौकिक प्रतिभा और अत्यन्त निर्मळ बुद्धि देख समी सिहाते | | 
इतना ही नहीं, छोकनाथकी प्रतिमा और मेधा तो लोकोत्तर थी ही, 
साथ ही उसका हृदय भी बड़ा ही प्रेमी और भक्तिपरायण था | 
श्रीकृष्णका नाम उसे प्राणोंसे भी प्यारा था । कहीं किसीने गोविन्द, 
वासुदेव, माधव, नारायण, हरि कह दिया और लोकनाथते सुन 
लिया तो छुनते ही छोकनाथकी कुछ और ही दशा हो जाती । 
उसका हृदय मर आता, आँखें छछछछा उठती और मेदभरी इषटिसे. 


उस नामामृत पिढानेवाले व्यक्तिकी ओर वह देखने लगता ! संसार- 
की कोई भी चर्चा छोकनाथको जहर-सी लाती । | 


्रेमाबतार महाप्रभु श्रीश्रीचेतन्यदेवका नाम और यर बंगाळके 
कोने-कोनेमें शु्कपक्षके चन्द्रमाकी तरह बढ़ रहा था | खयं भगवान्‌ 
ही प्रीतिपरवरा प्रेमका यह रूप धारणकर इस धराधामपर पारे हैं, 
यह बात सवत्र फैल गयी । लोकनायके कानोंतक भी यह रहस्यभरी 
` बात एक तूफान लेकर पहुँची । यह तुफान हममेंसे प्रत्येकके 
जीवनमें आता है । एक सङ्केत, एक इशारा, एक निमन्त्रण इम 
समीको, - एक-एक जीवको प्राप्त होता है; परन्तु हम उसे छुना- 
अनछुना कर देते हैं और जगतूके जंजालमें ही उलझे रह जाते हैं । 
इतनी शक्ति, इतनी क्षमता, इतनी सामर्थ हममें नहीं होती कि 
एक बार पूरी" शक्ति लगाकर सबकी ममता, सारे स्नेहबन्धनोंको 
बटोरकर प्रसुके पादपद्मं जोड़ दें और, इसीळिये हम दःलके 
महासागरमें गोते खमते रहते हैं । परन्तु जो संस्कारी. हैं, पे 
, मच्द्रि स्वप्छ एवं निर्मळ है, जिनके मन-प्राश प्रमुकी प्यासमें 'तड़प 
रहे हैं,, वे. इस मौन निमन्त्रणको, इस निशा-निमन्त्रणको सुनते | 


RRR DROS यव. 
ळं क 

हैं और सुन लेनेपर उनकी जो दशा हो जाती है उसको कोई वैसा . 
ही समझ सकता है | इसीलिये एक आत्मदर्शी गुजराती संतने गाया है 
“रामबाण वाग्याँ होय ते ज्ोणे।? 
घायल्की गति घायछ ही जानता है, या जानता है वह 
“शिकारी?, जो पर्देके भीतरसे शिकार कर रहा है । 


महाप्रभुकी महिमा और प्रेमाकर्षणसे आकृष्ट लोकनाथका हृदय 
भाडमें पड़े हुए अनके दानेकी तरह तड़फड़ाने लगा | एक वार भर 


आँख- “उन्हें! देख दें, यद्दी इस अन्ड बालकके प्रेमरिधे हृदयकी 
एकमात्र साध थी ! और लोकनाथके घरसे नवद्वीप, बस, दो दिनका 
रास्तः था । छोकनाथक्ा चित्त एकदम उदास रहने ळगा । संसारकी 


» किसी भी बातमें उसे रस नहीं मिळता और वह रात-दिन केवल 


रोया ही करता । किसीने इसका कारण कुछ'समह्ञा; किसीने कुछ । 
माताका हृदय माता हीं जानती है । बाळककी उदासी और खिन्नता 
देख वह एक दिन रो पड़ी और बहुत-वहुत समझाने-बुझाने लगी; 
परन्तु वहाँ तो और 'ही आग ठगी हुई थी । मॉ-बापको यह .भय 
था कि भहाप्रभुके सङ्गमे पड़ जानेपर यह लड़का बेहाथ हो जाय़गां | 
, जो अपने माँ-बापक्री इकलौती सन्तान दो, जो कुलका भूषण और 
घरबपन ` दीपक हो, वह लाड़ळा छाल घर छोड़कर साधु-संन्यासियोके 


`„ साथ घूमता फिरे, यह माँ-बापका हृदय मळा कैसे गवारा कर सकता है ! 


ने समझाते-'वच्चा | तुम्हें भगवानके पथमें चढना हौ. है तो हम 
कैसे रोक सकते हैं. १ ठेके भी क्यों ? भगवान्‌ श्रीहरि बड़े दयाळ 
"हैं, वे कहाँ नहीं हैं ? य्रहीं रहकर उनका भजन करो, उनकी 
उपासना करो; परन्तु म छोड़कर अन्यत्र जानेकी बात क्यों सोचते * ' 


` भ० स०-४-- 

` हो £ तुम्हीं तो इस घरके एकमात्र उजियाले हो । हमलोग 
तुम्हारे बिना कैसे रहेंगे £ तुम चाहे जो करो, परन्तु घरमें रहो | 
परन्तु छोकनाथके हृदयमें जो भट्टी जल रही थी | जो आग 

भमक उठी थी, वह उसके बूतेकी नहीं थी । फ़िर वह कैसे 
रुकता £ माँ-बापने एक तदबीर सोची, परन्तु कितनी गळत थी वह 
तदबीर ! कच्चे धागेमें मदोन्मत्त हाथीको बाँध रखनेका खप ! 
विवाहके वेश्नमें लोकनाथकी आत्मिक ज्यालाकों बुझा डालनेकी एक 
वाळ्चेष्टा | लोकनाथके कानोंमें विवाहके प्रस्तावक्री भनक पडी | 
वह अपनोंकी इस साजिशको समझ गया । भीतरसे 'किसी'ने जोरसे 
वक्का मारा । किवाड़ खुछ राये | माता-पिता, घर-द्वार, खवका' मोह 
छोड़कर लोकनाथ प्रेममार्गमें चल पड़े । | 
यह थूरोंका मार्ग है, वोरोंका पथ है | कायर इसमें चळ नहीं 
सकते*। इस मार्गमें चछनेब्राले सरफरोशीकी तमन्ना लेकर चलते 
हैं | घुत, वित, नारी, सबकी मोह-मायाको मिटाकर ही प्रभुके मार्ग- 
में.वढ़ा जा सकता है । अपन्ना ही सिर अपने हाथों उतारकर रख 
देना पड़ता है और उसीपर पैर रखकर प्रेमके मन्दिरमें प्रवेश किया 
जाता है | जो पग-पगपर, पल-पळपर, अपने शरीर, अपने धन-जन- | 
परिवारके डिये परेशान है, अच्छा है वह इधर न॑ झॉके, नहीं तो |. 
लेनेके देने एड़ जाते हैं | वह न इधरका रहता है, न उधरका | 
उसे न खुदा ही मिछता है, न विसाळे सनम ! जिसे इसःमार्मम 
आना हो तैयार होकर आवे, मर मिटनेके ये कमर कसकर आवे | 
” हरिनो मारग छे शूरानो, नहि काथरजुं काम जो ने १ . 
परुथम पहेळु मस्तक मूकी, चळती.लेबु नाम जो ने ॥ 


बाग 


॥ 

खुत वित दारा शीश समरपे, ते पामे रस पीवा जो ने । 
सिधु मध्ये मोती खेवा मांही पड़था मरजीवा जो ने ॥ 
मरण आगम ते भरे मुठी, दिलनी बुग्धा वामे जो ने । 
तारे उभा जुए तमाशा, ते कोडी नव पामे जो ने ॥ 
अम पथ पावकनी ज्वाळा, भाळी पाछा भागे जो ने। 


माही पड्या ते महालुख माणे, देखनारा दाझे जो ने ॥ 
माथा सारे मोंधी वस्तु, साँपड्वी नहीं स्देळ जो ने । 
महापेद्‌ पाम्या ते मरजीवा; सूकी मननो मल जो ने ॥ 
राम अमल माँ राता माता, पूरा प्रेमी परखे जो ने। 
तमना स्वामीनी ळीळा ते रजनी-दन नरखे जो ने ॥ 
तीरपर खड़ा-खड़ा तमाशा देखनेवाढा मोती केसे पा सकता 
है ! उसके ठिये तो प्राणोंकी वाजी लगाकर सधुद्रके गर्भमें समा 
जाना पड़ता है | मोती मरजीवाको ही मिळता है । यह प्रेम-पंथ 
अग्निकी एक ऐसी ज्वाळा है जिसके भीतर पड़ा हुआ तो महान्‌ 
सुख भोगता है और जो केंत्रल तमाशबीन है--तमाशा देखनेत्राला है 
वह जळता है । रामके नशेमें राते-मते प्रेमी पुरुषको जो परख: लेता 
है बह रात-दिन स्वामीकी ही छीआ निरख-निरखक्रर आनन्दपुळक्रित 
द्दोता रहता है । 5 
° ` अगहनका महीना, रातका पुहावना समय | चाँदनी छिटकी 
ई थी । चन्द्रमा अमृत बरसा रहा था और इस +अमृतवर्षाके द्वारा 
वह “किसी? का सन्देश किसीतक पहुँचा रहा था--मानो हृदयको 
गुदगुदाकर कह' रह या--“उठो, “वह? ऋबसे, क्रिस अनादि 
काऊसे तुम्हारी प्रतीक्षामें खड़ा है ! चरे, उस ललित सङ्केत-वटक 
नीचे "वह! खडा है, झुरमुटमें छिपा हुआ तुम्हारी वाट जोह रहा है | 


२ 


क 


८८-0. Digitized by eGangotri. Kamalakar Mishra Collection, Varanasi , 


कक... 


५२ भक्त-खरोज 


` करसे, कितने जन्मोंसे तुम भरम रहे हो । उसके हृदयमें तुम्हारे 
लिये, तुमसे मिळनेके लिये कितनी व्यथा है | काश, तुम समझते ! 
कबतक भटकोगे, ओ भरमनेवाले भोले प्राणी ! आँखें खोलकर देखो, 
मैं 'उसी'का अमृतसन्देश तुम्हें छुना रहा हूँ--मुझरमेसे. छन-छनकर 
उसीका अमृत बरस रहा है ! लोकनाथने ऊपर आकाशकी ओर 
देखा और फिर देखा उस अमृतमें सराबोर समस्त दिग्‌-दिगन्तको । 
चन्द्रमा जो कुछ कह रहा था-_कोटि-कोटि नक्षत्र उसीकी हामी . 
भर रहे थे । दूर, बहुत दूर कोई धीरे-धीरे बंशी वजा रहा था और 
उसकी धीमी-धीमी मधुर अमृत-ध्वान लोकनाथके कानोंमें प्रवेशकर 
प्राणोको मिगो रही थी, आत्मसात्‌ कर रही थी | "अच्छा, में आता. 
हूँ? कहकर लोकनाथ उठा और अपने प्यारेके मार्गमें चछ पड़ा | 
रातभर छोकनाय चलता ही रहा । दूसरे दिन सन्ध्यासमय 
जब सूर्यनारायण अस्ताचलको जा रहे थे वह नवद्वीप पहुँचा । महाप्रमु- 
को भर आँख कब देखूँगा, इसी लोभमें उसकी सारी यात्रा सुखपूवक 
एवं मस्तीकें साथ समाप्त हुई । श्रकनेका नांम नहीं | रुकनेका काम 
नहीं । न भूखने सताया, न प्यासने । जो परस प्रियतमके मार्गमें 
चल रहा है वह राहमें केसे विरमे १ मन्दिरका पुजारी राहकी 
सरायमें कैसे टिके ! उसे तो बस, चळना-ही-चलना है---अविराम, 
अविश्रान्त | गङ्गाका प्रवाह जैसे अविरल गतिसे चलती जाता है 
और चलता ही जाता है जबतक वह अपने प्राणनिधि महासागरकी 
गोदमें अपनेको ळय नहीं कर देता ! ठीक इसी,प्रकार भक्तकी साधना 
भी अथक रूपमें चलती रहती है और तबतक चलती ही रहती 
` है--एक पळ, विना विरमे इए चल्ती रहती है--जत्रतक'वह 
हरिके चरणोंमें अपने-आपको अर्पित नहीं कर देती । 

भक्त लोकनाथ गोखामी ५३ 


धया मेरे ऐसे भाग्य हैं कि में महाप्रमुका दर्शन कर 


सकूँगा £ क्या वे अपने श्रीचरणोंमें मुझे शरण देंगे, मेरी वाँह 
पकड़कर मुझे अपनी गोदमें छिपा लेंगे | वे इतने महान्‌, में इतना 
तुच्छ | परन्तु वे मेरी ओर क्यों देखेंगे | यदि वे मेरी ओर देखें तो 
मेरा निस्तार कहाँ ! वे तो अपनी ह्वी ओर देखें तभी अपनाये 


` जानेकी, आशा है । क्या पता, मुझे सवथा अनधिकारी अपात्र 


„ समझ वे ठुकरा दें । परन्तु उनके द्वारा ठुकराये जानेमें भी तो एक 
आनन्द है | ना, ना; मैं अधम हूँ तो क्या; पतित हूँ तो क्या, वे 
बुझे अखीकार नहीं करेंगे, इतने उदार हैं जो |! हृदय इन्‌ 
भावोंके ज्यार-भाठामें आन्दोलित हो रहा है, प्राण मचळ रहे है। 

माळूम हुआ, किसीने इशारा किया, महाप्रसु इसी घरमें हैं । 
इतना सुनना था कि -छोकनायथका हृदय एक विचित्र संवेदनामें 
पाषाणकी तरह जड़ हो गये।, निश्चेतन हो गया । शरीर जहाँ-का- 
तहाँ थहरा गया । सारी शक्ति, समस्त चेतना लुप्त हो गयी । थोड़ी 
देर वांद जिस करिसी तरह, जैसे एक भारी बोझको.उठा रदा हो, 
घेसे ही अपने शरीरको उठाकर लोकनाथ आँगनमें गया । वहाँ 
जाङ्गर वह क्या.देखता है कि महाप्रभु एक आसनपर प 
हैं और श्रीबास, मुकुन्द, मुरारि आदि भक्तोंकी ठोळी उन्ह दो 
ओरसे घेरे हुए है इष्टि गडी सो गइ ही गयी, एकटक ग 
ओर लोकनाथ देखता ,ही रदद. गया । वाणी मक्त थी।र र 
सोचता आया था कि महाप्रमुके . दशन होंगे" तो उनके चरण 

निवेदन करूँगा, वेह नि ह 
से ती से लगाऔर ऑसु आसे नह दया, वैसे 


न्या ग 


निवेदनं करूँगा; - यह कहूँगा। वह कटूगा; , 

ष्र भक्त-खरोज 


` छबसे, कितने जन्मोंसे तुम भरम रहे हो । उसके हृदयमें तुम्हारे 
लिये, तुमसे मिलनेके लिये कितनी व्यथा है | काश, तुम समझते ! 
कबतक भटकोगे, ओ भरमनेवाले भोले प्राणी | आँखें खोलकर देखो 
मैं “उसीःका अमृतसन्देश तुम्हें तुना रहा हॅ--मुझमेंसे. छन-छनक 
उसीका अमृत बरस रहा हैं | छोकनाथने ऊपर आकाशकी ओर 
देखा और फिर देखा उस अमृतमें सराबोर समस्त दिग्‌-दिगन्तको । 
चन्द्रमा जो कुछ कद रहा था--कोटि-कोटि नक्षत्र उसीकी हामी . 
भर रहे थे | दूर, बहुत दूर कोई धीरे-धीरे बंशी बजा रहा था और 
उसकी धीमी-धीमी मधुर अम्रृत-ध्वान छोकनाथके कानोंमें प्रवेशकर 
प्राणोंको मिगो रही थी, आत्मसात्‌ कर रही थी | “अच्छा, मैं आता. 
हूँ? कहकर लोकनाथ उठा और अपने प्यारेके मार्गमें चळ पड़ा । 

रातभर छोकनाथ चलता ही रहा । दूसरे दिन सन्ध्यासमय 
जव सूर्यनारायण अस्ताचलको जा रहे थे बह नवद्वीप पहुँचा । महाप्रमु- 
को भर आँख कब देखूँगा, इसी छोभमें “उसकी सारी यात्रा सुखपूवक 
एवं मस्तीके साथ समाप्त हुई । प्रकनेका नाम नहीं | रुकनेका काम 
नहीं । न मूखने सताया, न प्यासने । जो परस प्रियतमके मार्गमें 
चल रहा है वह राहमें कैसे विरमे £ मन्दिरका पुजारी राहकी 
सरायमें कैसे टिके ! उसे तो बस, चळना-ही-चळना है---अविराम, 
अविश्रान्त | गङ्गाका प्रवाह जैसे अविरल गतिसे चलती जाता है 
और चलता ही जाता है जबतक वह अपने प्राणनिधि महासागरकी 
गोदमें अपनेको लय नहीं कर देता ! ठीक इसप्रकार भक्तकी साधना 
भी अथक रूपमें चलती रहती है और तबतक चलती ही रहती 
_ह-+एक पळ. बिना विरमे इए चलती रहती है--जवतक"वह 
हरिके चरणोंमें अपने-आपको अपिते नहीं कर देती । 

भक्त लोकनाथ गोखामी ५३ 


कया मेरे ऐसे भाग्य हैं कि मैं महाप्रभुका दर्शन कर 


सकूंगा ? क्या वे अपने श्रीचरणोंमें मुझे शरण देंगे, मेरी बाँ 
पकड़कर मुझे अपनी गोदमें छिपा लेंगे | वे इतने महान्‌, में इतना 
तुच्छ | परन्तु वे मेरी ओर क्यों देखेंगे ! यदि वे मेरी ओर देखें तो 
मेरा ?निस्तार कहाँ ? वे तो अपनी ही ओर देखें तभी अपनाये 


. जानेकी, आशा है । क्या पता, मुझे संथा अनधिकारी अपात्र 


` समझ वे ठुकरा दें । परन्तु उनके द्वारा ठुकराये जानेमें भी तो. एक 
आनन्द है | ना, ना, में अधम हूँ तो क्या, पतित हूँ तो क्या, वे 
मुझे अखीकार नहीं करेंगे, इतने उदार हैं जो । हृदय इन्‌ 
भावोंके ज्वार-भाठामें आन्दोलित हो रहा है, प्राण मचळ रहे हैं | 
माळ्म हुआ, किसीने इशारा क्रिया, महाप्रमु इसी घरमें हैं | 

इतना सुनना था कि - लोकनाथका हृदय एक बिचित्र संवेदनामें 
पाषाणकी तरह जड़ हो गये, निइचेतन हो गया । शरीर जहाँ-का- 
तहाँ थहरा गया । सारी शक्ति, समस्त चेतना लुप्त हो गयी । थोड़ी 
देर वांद जिस किसी तरह, जैसे एक भारी बोझको उठा रहा हो 
बैसे ही अपने शरीरको उठाकर लोकनाथ आँगनमें गया । वहाँ 
जाकर वह क्या.देखता है कि महाप्रभु एक उच्च आसनपर विराजमान 
हैं और श्रीत्रास, मुकुन्द, मुरारि आदि मक्तोंकी टोली उन्हें चारों 
ओरसे घेरे हुए है इष्टि गडी सो गइ ही गयी, एक्टेक महाप्रमुकी 
ओर लोकनाथ देखता डी रह गया । वाणी मूक थी । रास्तेभर 
सोचता आया था कि महाप्रभुके . दर्शन होंगे तो उनके चरणोंमें 


यह निवेदन करूँगा, वैदे निवेदन करूंगा;-यह कहूँगा, वह कहूगा; , 


ऐसे उनके चरणोंको छातीसे लगाकर आँसुओंसे नहर: दूँगा, वैसे 

` उनकी गोदमें मस्तक रखकर उन्हें अपने हृदयकी व्यथा सुनाऊंगा | 
परन्तु यहाँ उसकी यह जड पापाणकी-सी दशा है ! 
आँगनमें प्रतिमाकी तरह खड़े इस सुकुमार बराळकपर महांग्रभुकी 
दृष्टि गयी । वे दौड़े--दोनों बाहे फेडाये वे दौड़े और लोकनायको 
उन्होंने अपनी भुजाओंके पाशमें बाँध लिया | वह पवित्र दिन, 
वह मधुर आलिङ्गन ! प्यारे छोकनाय ! तुम इतने दिन मुझे विसार- 
कर कहाँ वैठे थे !--महाग्रभुने स्नेह और प्रीतिसे गद्गद इब्दोंमें . 
कदा । महाप्रमुका आछिङ्गन पाकर छोकनायकी सारी छुध-बुध खो 
गयी और भाषावेशसे वह प्रभुके वक्ष:स्थलपर मूर्छित हो गण | 
पाँच दिन एक खप्नकी तरह निकल गये | कहाँ क्‍या हो * 
रहा है, छोकनायको -कुछ पता नहीं | एक नवीन जीतन, | 
एक नत्रीन प्राण, एक नवीन स्फूर्तिसे. उसका अङ्ग-परतयङ्ग | 
उच्छूसित हो उठा । लोकनाथ अश पहलेका लोकनाथ नहीं 
रहा । महाप्रमुके मधुर पावन स्पर्शसे उसका रोम-रोम पुलकित, 
आंह्वादित हो रहा था । कण-कणसे कृष्ण-कृष्णफी मधुर ध्वनि आ 
रही थी, रोम-रोमसे हरि-हरिकी पुकार निकल'रही थी, प्राण-प्राणमें 
प्रसुकी प्रीति छलक रही थी । महाप्रभु उसके हृदयके सिंहासनृपर 
विराजमान थे । छोकनाथ अपने अन्तस्तळ्की इस खगाय छुषमाको 
देखकर खयं जिमुग्ध था, विमूढ़ था । सन्ध्याकालीन शान्त आकारामें 
जैसे पूर्णिमाका चन्द्रमा अपनी सम्पूर्ण कलाओंके साथ उदय “होता 
है, उसी प्रकार ळोकनाथके इदयाकारामें महाप्रभु अपने समस्त ` 
` अम, सम्पूर्ण सौन्दर्य और समग्र आनृन्द-शीके साथ प्रकट हुए और 
लोकनाथकी दृष्टि अपने भीर्तरके इस शीश्ञमहरुके प्यारे अतिथिकी 


| 

ओर जाती है तो उसकी दशा उस रङ्कके समान हो जाती है जो 
सहसा त्रिशुवनका खामी बना दिया गया हो | अपने ऊपर उसे 
विश्वास नहीं होता था, परन्तु अपने हृदयके अन्तःपुरमें जो कुछ वह 
देख रहा है-उसे वह कया कहकर अखीकार करे £ अपने हृदयके 
भीतर ही रिश्ञानेका छुख जो छूट चुका है उसके लिये बाहरका संसार 
कितना फोका हो जाता है; वाहरकी ओर वह देखे भी तो किसळिये १ 
पाँच दिन इस पागलपनमें, इस अज्लौकिक उन्मादमें एक सपने- 
की तरह बीत गये ! अजीव बेखुदी थी वह । छठे दिन महाप्रसुने 
लोकनाथको बुलाकर कहा--'वत्स | तुम बृन्दावन चले जाओ और 
` जीवनके शेष दिन वहीं व्यतीत करो |? 
भ्रातस्तिष्ठ तळे तळे विडपिनां ग्रामेयु भिक्षामर 
खच्छन्द्‌ पित्र सासुनं जलूमल चीराणि कन्थां कुरू । 
सम्मान कळ्यातिधोरगरळं नीचापमानं सुधा 
श्रीराधास्ुरळीधरो भज सखे चुन्दात्रनं मा त्यज ॥ 
“हे भाई ! बृक्षोके नीचे जहाँ, स्थान पाओ वहीं पड़ रहो, 
आसपासके गाँवासे मधुकरी माँग लाओ, वेरोक-टोक श्रीयमुनाजीका 
* जळ भरपेट' पीओ और ओढ़नेके लिये चिथड़ोंकी गुदडी बना लो | 
सम्मानको. अत्य त कराळ विष समझो और नीचोंके द्वारा अपमानको 
° अमृत समझो; श्रीराधामाधवका भजन करो, परन्तु प्लित्र | बृन्दावन 
+न छोड़ना |? 


लोकनांथको जैसे! काठ मार गया । प्रभुकी इस कोमल-कठोर 


आज्ञापर उसका हदय°इ्क बार दहल उठा | 'कया प्रभु मुझे अपने , 


चरणप्रान्तमें आश्रय नः देंगे १ श्रीचरणोंको छोड़ मुझे अन्यत्र कहाँ. 

` आश्रय मिलेगा, कौन पूछेगा, इन चरणोंसे वियुक्त होकर में प्राण- 
धारण कैसे कर सकूँगा £ मेरे लिये यह जीवन एक भार हो जायगा ! 
प्रभु मुझे इस प्रकार श्रीचरणोंसे निर्वासित.न करें । जैसा कुछ हूँ, 
आपका ही एक अबोध शिशु हूँ न !! मुझे आप किसके भरोसे छोड़ते 
हैं! मॉके सिवा बालकका अपना कौन है ?? लोकनाथके कघेपर 
हाथ रखकर दुलारभरे शब्दोंमें महाप्रभु समझाने छगे--'तुम ऐसी 


बातें क्‍यों करते हो ? में तुम्हें छोड सकता हूँ ? अरे, तुम क्या, 


जानो, तुम्हारे लिये मेरे हृदयमें कितनी प्रीति, कितनी व्यथा है ! 
निराश मत हो । निराशाकी कोई बात नहीं | यह अगहनका महीना 


है | पूसका महीना बीचमें है---माधमें मैं भी घर-द्वार छोड़कर संन्यास ' 


दंगा । तुम बृन्दावनके 'डिये हमारे पहले अगुआ बनो । तुम्हारे पीछे 
पीछे और वेष्णव भी वृन्दावन जायेगे | वृन्दावन अपनी पुरातन 
महिमा खो चुका है। उस बृन्दावनमें बिहार करनेवाले श्रीकृष्णकी 
लीलाभूमिमें उन समस्त स्थानोंको खोज निझालन; है, जहाँ-जहाँ श्रीहरि- 
ने मधुर छीलाएँ की थीं । में भी तुम्हारे जानेके कुछ ही दिन बाद 
` वृन्दावन आ रहा हूँ। समझे न ? 


° इस प्रकार सारी बातें समझाकर महाप्रधूने छोकनाश्को 


वृन्दावनके लिसे भेज दिया। लोकनाथ बृन्दावन धाममें पधारनेवाले 
महाप्रमुके सतर्॑थम शिष्य थे | मह्दप्रमुने संन्‍्यासक्ली वात सत्रसे पहले 
श्रीमुखसे डोकनाथको ही सुनायी थी |, श्रीनित्यानन्द प्रभु/* जो 
महाप्रभुके इतने निक्रट थे, संन्यासकी बात मंहाप्रभुके संन्यास लेनेके 
बस, एक ही दिन पहले जान' पाये । इससे यह प्रकट है.कि 


महाप्रभुके -हृदयमें लोकनायके "लिये कितना; स्नेह डोर सम्मान था | . 

मद्दाप्रमुकी आज्ञाको लोकनाथ टाल नहीं सकते थे | इसीळिये 
उन्होंने आज्ञा पाकर महाग्रभुके चरणोंमें मस्तक रख दिया और श्रद्धा 
तथा प्रेमके अतिरेकमें निवेदन क्रिया--'प्रभुकी यदि यही इच्छा है 
तो मुझे भी वह सहर्ष खीकार है । मुझे अब कुछ भी कहना नहीं 
है । आपकी आज्ञा शिरोधार्य है और उसके पालनमें ही मेरे लिये 
परम आनन्द है | आप दयाकर मुझे यह वतलानेका कष्ट करें कि 
वहाँ मुझे क्या-क्या करना है |? 
महाप्रभुने भक्तको छातीसे छगा लिया और आँसुओंसे उसे 
नहला दिया । इसके साथ ही लोकनाथने अपने हृदयमें श्रीकृष्णकी 
, समस्त वृन्दावन-्ीलाओंका दिव्य दर्शन किया । महाप्रसुने कहा--'तुम | 
चीरघाटपर जाओगे--वहाँ कदम्ब, तमाल और वकुटकी सघन कुज्नं हैं 
--हीं, उन कुज्ञोंके नीचे वैठकर तुम अपनी प्रेम-साधनामें रगे रहना !! 
दूसरे दिन प्रातःकाङ छोकनाथ महाप्रमुसे विदा लेने आये | 
प्रभुके चरणोंको भुज-पाशुमें बाँधकर वे झूट-फूटकर रोने लगे | गदाधर 
पण्डित त्रया उनके शिष्य भूगर्भ "वहीं थे । गदाधर भी रो 
रहे थे । विदाईके इंस करुण दृश्यसे भूगभका हृदय इतना भर 
आया कि वे भी दृन्दावन जानेको तैयार हो गये | उन्होंने अपने ` 
` गुरुदेव गदाधर, पण्डितसे आज्ञा मागी । महाप्रभुने गावर पण्डितकी 
' ओर एक मेदमरी दृष्टिसे देखा और गदाधर पण्डितने अपैने सिएयको 
वृन्दावभ जानेकी आज्ञा सू प्रदान कर दी । 
आजसे चार सौ वर्ष पूर्व वंगाळसे वृन्दावन 'जानेमें क्या-क्या 
कठिनाइथाँ, क्या-क्या कटटै* थे--इसका हमलोग आज अनुमान भी , . 
नहीं कर सकते । लोकनार और भूगर्भ--अभी इनकी उत्नःहो-कया . . 

` शी--इन दो लड़कोंने अपने खदेशको सदाके लिये प्रणाम कर 

लिया और घर-द्वार, माता-पिता, छुख-सुविधा आदि सभीका मोह 

छोड़कर वे पैदल वृन्दावन चळ पडे । दो महीनेका रास्ता और मार्ग 

में मिक्षाटनके अतिरिक्त और कोई संबळ नहीं । बृन्दावनमें उनकी 

भाषा जाननेवाला भी कोई व्यक्ति नहीं था । कितने साहस, (कितनी 

कठोर तपश्चर्याका यह ब्रत था | राजमहळ्की पहाड़ियोंतक पहुँचनेपर | 

इन दोनों बालकोंको माळूम हुआ कि परस्परके मेदमाव तथा अनवनके | 
कारण उत्तर भारतके सभी रजवाड़ोंमें कलह और अशान्ति फैल रही है 
और सभी एक दूसरेसे लड़ रहे हैं | इसलिये वे राजमहदलसे ताजपुर 

° और ताजपुरसे पूर्णिया आये । पूर्णियासे फिर अयोध्या, लखनऊ और , 
आगरा होते हुए वे गोकुल पहुँचे जहाँ श्रीकृष्णने बाल-छीलाएँ की 

थीं । गोकुल्से वे बृन्दावन आये । ० 

“वृन्दाबनकी दशा उन दिनों विचित्र थी । घने जंगछों और 
भूमिशायी अस्तव्यस्त खँडहरोंके सिवा वहाँ और कुछ भी न था | 
सुंसलमान आक्रमणकारियोंने “उसके समस्त वैभव और शोभाको धूल- 
में मिळा दिया था | मन्दिर सब ध्वंस हो गये थे, मूर्तियाँ टूटी-फटी 
“पड़ी थीं । बृन्दावनके निवासी भी उस पावन - भूमिके इतिहासको 
मुळा बैठे थेन पुण्यसलिछा यमुना और श्रीगोवर्धन पत्नैतके अतिरिक्त 
वहाँ श्रीकृष्णी लीला-स्मृतिके कुछ भी चिह्न अवशिष्ट नहीं रह गये 
थे । भूगर्भ और लोकनाथ उन खँडहरों और .जंगळोंमें, जहाँ बाध-माढ 
ओर रीछोंने डेरे०डाल रक्‍खे थे घूमना शुरू, किया; परन्तु वे करें 
_ तो क्या करे, कुछ समझमें नहीं आता थी । महाप्रभुकी आज्ञा और 
_भादेशोंका पालन किस प्रकीर हो उनके लिये यह एक. पहेली हीं 


= 

यी | वंशीवट कहाँ है और कहाँ हैं निधुवन, माण्डीरवन, इयाम 
और राधाकुण्ड १ क्या करें, कहाँ जायँ, पता लगावे तो कैसे £ 
महाप्रभुके ब्रिना हमें मार्ग बताने तो कौन ? चीरघाट कहाँ है और 
कहाँ हैं तमाल, कदम्ब और बकुलकी कुझे जहाँ महाप्रभुने हमें 
निवास करनेक्ी आज्ञा दी है? अन्ततोगत्वा निराश और हताश 
होकर दोनों युवकोंने सर्वतोभावसे अपने-आपको प्रभु श्रीकृष्ण और 
जगज्जननी श्रीराधारानीके चरणोंमें अर्पित कर दिया और--- 
गोविन्द्‌ गोविन्द हरे सुरारे ! 
राधाकृष्ण, गोपीकृष्ण, भीष्ण प्यारे !! 
इन नामोसे समस्त वनप्रान्त और खेंडहरोंको मुखरित कर | 
"दिया ! एक दिन सहसा उन्हें चीरघाटका पता ळग गया, जहाँ रहकर i 
जीवनके शेषकाळक़ो व्यतीत करनेकी आज्ञा महाप्रसुने उन्हें दी थी । 
बृन्दावनके लोगोंको ये दोत्नों युवक कुछ अजीव-से ळे । 
पागलोंकी तरह क्षणमें इनका रोना और क्षणमें हँसना कोई समझ 
न पाता । राह चलते ओ भी मिल जाता उसीके चरणोंमें गिरकर 
वे छूट-कूटकर रोने लगते और प्रार्थना करने लगते कि मुझे श्रीहरिके 
दर्शन कराओ--बताओ वे कहाँ छिपे हैं ! इतना ही नहीं, 
उनमत्तकी, तरह वृन्दःबनकी भूमिमें लोटते, उसे चूमते और उसकी रज- 
, को सिर-आँखोंपर रखते । बेसुघ दशामें यह कहते-'तुम धन्य हो; 
. ब्रजक्ी पावन रज ! तुम धन्य हो । श्रीहरिके कोमळ-कीमळ चरण 
तुमपर 'ड़े थे और यहीं उन्होंने गोपियोंके साथ, राधारानीके साथ 
` प्रेममयी ढीळाएँ' की थीं | वे आज कहाँ छिप गर्गे, ओ त्रजरज ! 
` तुम चुप" क्यों हो ।'बोलो'ग, दय़ा करके बोलो, एक शब्द बोलो |" _ 
अरे तुम चुप हो तो उस साँवरेका पता मुझे कौन बतळावेगा १? . 

धूम मच गयी, सारे वृन्दावनमे धूम मच गयी कि दो अनोखे 
भक्त वृन्दावनमें आये हैं ! अब क्या था, भीड़ लगने लगी--दरशेनके 
उत्सुक भावुक जनोंकी ! इन दोनोंके लिये झसकी एक कुठिया 
बनानेका आग्रह होने छगा, परन्तु लोकनाथ और भूगर्भने यह 
निश्चय कर लिया था कि रहेंगे तो किसी बृक्षके नीचे ही १ कहीं वे 
मिक्षाटन करने नहीं जाते, यदच्छासे जो कुछ भी प्राप्त हो जाता 
उसीसे सन्तोष कर लेते और यमुनाका जल पी लेते । ॒ 
महाप्रमुके शिष्योमें लोकनाथ और भूगर्भ ही पहले-पहल 
वृन्दावन आये । सुबुद्विराय अब भी वंगाल्में ही थे और सनातन 
तया रूप अत्र भी बंगालके मुसल्िमि नवात्र दीवान थे | गोपाल भ 
अपने पिताके साथः दक्षिण भारतमें रहते थे और रघुनाथ भट्ट 
रघुनाथदास और जीवगोखामी अमी बालक थे | 
आगहनके महीनेमें लोकनाथको बृन्दावन मेजकर महाप्रमुने माध- 
के महीनेमें संन्यास ल्या । उसके अनन्टर वे दक्षिणमें दो वर्षतक 
-तीर्थयात्रा करते रहे । दक्षिणसे छौठकऋर वे 'वंगाळ आये, किन्तु 
गौड़तक ही आकर फिर वहाँसे नीछाचछ लौट गये । वहाँसे वे 
° वृन्दावनके लिये चछ दिये और छोटानागपुरवे| झारखण्ड, होते हुए 
वृन्दावन पहुँचे और वहाँ दो महीने ठहरे, परन्तुः दुर्भाग्यबश वहाँ, 
उन्हें लोकनाथ और भूगर्भ नहीं मिले।  . | 
महाप्रभुके संन्यासकी बात छोकऱ पने सुनी थी । उन्होंने यह 
भी सुन रक्खा” था कि प्रमु दक्षिणभारतम तीर्थयात्राके लिये गये हैं || 
. « "इस संमाचारसे लोकनाथका सारा वीर छूट गया और इस कारण | 
,. वे -तथा भूगर्भ महाप्रसुसे "मिठनेके. डिग्े वृन्दावनसे दक्षिणमारतके | 

ल्यं चछ पड़े । वहाँ पहुँचनेपर उन्हें माळूम हुआ कि महांप्रभु 
बृन्दावन गये हैं | जल्दी-जल्दी वे पुनः वृन्दावनकी ओर लोटे, परन्तु 
दुर्भाग्यवश उनके दृन्दावन पहुँचनेके कुछ ही दिन पत्र महाप्रभु 
बृन्दावनसे पुरीके छिये प्रस्थान कर चुके थे | छोकनाथका हृदय बैठ 
गया और,्वे सदाके लिये निराश हो गये; परन्तु स्वप्नमें महाप्रमुने 
दर्शन देकर लोकनाथको समझाया--'तुम इतने निराश क्यों होते 
हो १ हिम्मत हारनेकी क्या बात है £ तुमने नवद्वीपमें मेरा जो रूप 
देखा था, वह रूप अव नहीं है । में अब राहका भिखारी हूँ । तुम 
मुझे इस, वेषमें देखोगे तो तुम्हें महान्‌ कष्ट होगा, तुम्हारा, हृदय 
हुखेगां ।,अब्छा यही है कि तुम मेरे गृही वेषका ही स्मरण करो और 
| वेप तुम्हारे हृदयलोकरमें बना रहे | में अपमा यह वेष इसीलिये 
तुम्हें दिखळाना नहीं चाहता और इसी कारण दवम-तुम मिङ नहीं पाये |? 
छोकनाथने अब समझा कि प्रभु किस कारण मिलनेसे वचते 
रहे । मडाप्रमुके संन्यासी वेषकी उन्होंने अपने हृदयमें तखीर 


है-लज्जा-निवारणमात्रके लिये और हरि-हरि कहते हुए महाप्रभु 
वावलोंकी, तरह घूम रहे हैं | इस वेषका स्मरण करते ही छोकनायका 
| हृदय विदीर्णे होने, छगा और वे लगे फ्रूट-झूठकर रोने । अन्र उन्होंने 
“निश्चय कर लिया कि महाप्रमुकी जब यह आज्ञा है तो वे इस 
शरीरसे कभी उनसे नहीं . मिळेंगे | अब लोकनाथ और भूगभने 
| पीरधाटपर अपना" डेरा ' जम छिया और अन्तकालतक वे वहीं बने 
: रहे । रात-दिन कृष्ण-कृष्णभ्री रट, छगाये रहते. और रातको बस, 
| एक-दो घंटा सो लेते । न्‌ किसीसे कमी मिळते, न बात कुरते. 


ही 
1 के 
5 0 

यदच्छासे जो कुछ प्राप्त हो जाता उसीको भगवानका प्रसाद ; 
समझकर ग्रहण करते । यदि किसी दिन कुछ नहीं मिलता तो| 
हरिका नाम लेकर सहर्ष उपवास करते । 
छोकनाथने अपने जीबनके शेष दिन बृन्दावनमें ही भजनमें व्यतीत 
कर दिये और मगवानूके नामका आशर लेकर, संसारिकी समी 
बातोंसे तटस्थ रहते हुए, एक आदर्श मक्का, एक कदरो प्रेमी 
और एक आद विरहीका जीबन--जिस जीवनमें अखण्ड तर 
अवाध स्मरणका रस है, वह जीवन जिसमें प्रझुकी करुणा और प्रीति 
है और जो उनकी एकमात्र कृपासे ही ग्रास होता है--ऐसाः अनमोड 
` जीतन उस बृन्दावनकी मधुमय पावन सूमिमें व्यतीत कर दिया । ' 
“श्रीचेतन्यचरितामुत? के रचयिता श्रीकृष्णदास कविराज 
रत्ये प्रणयनके पूवे लोकनाथ गोस्वामीकें चरणोंमें आशीर्वादके खि 
आये थे । उन दिनों बृन्दावनमें मदाप्रमुके सबसे वृद्ध शिष्य छोकना। 
ही थे । लोकनाथ अपने भजनमें इतने अविक व्यस्त रहते थे कि वात 
* क्ररनेका उन्हें अवसर. ही नहीं मिळता था | जव श्रीङष्णदासो 
श्रीचैतन्यचरितामृतका प्रस्ताव रखकर आशीर्वादका- प्रसाद मॉँगा ते 
लोकनाथने उसके लिये सहर्ष हाँ भरते इुएयह कहा “शि लिखे। 
अवश्य 'ठिखो; परन्तु मेरी एक शते रहेगी-वह 'यह कि इस त्य 
मेरी कहीं भी चर्चा न आवे और न मेरे तथा महाप्रमुके (सम्बन्यवी | 
ही । इतनी मूक और निरीह उपादनों थी लोकनाथ गोस्वामीकी | 
Se "बोले भक्त और उनके भृगवानूकी जय ! , 

१. वंगाळके बर्दवान जिलेमें कोग्राम नामक स्थान भक्तवर 
श्रीछोचनदासजीकी जन्म-भूमि था । इनके पिताका नाम कमलाकर 
और माताका नाम सर्वानन्दीदेवी था | घर सम्पन्न था । छोचनदास » 

* अपने माता-पिताकी एकमात्र सन्तान थे और उनका ननिंहदाळ भी 
उसी गाँवमें होनेके कारण वृद्ध नाना-नानी भी उनको बहुत ही 
प्यार करते थे । इस प्पॉर-दुळरके कारण छोचनदासका वाल्यजीवन 
प्रायः हँसने-खेलनेमें ही वीता, उन्हें पढ्ने-लिखनेका विशेष अवसर 
नहीं मिला | टॅ 


घरमें सम्पन्न होने और माता-पिता तथा नाना- नानीके परम 

*स्नेहसे सदा पले होनेपर भी छोचनदासका मन किसी पूत्रसंस्कार-, 

वश विपयोंमें नहीं-छगता था । वह खेळनेमें मिटटीके महल बनाते 

..' और फिर उन्हें विगाइकर कहते, 'देखो, यह संसार भी मेसा ही है । 

आज है, कछ नहीं |! वास्तवमें बात भी यही है । वच्चोंके मिट्टीके 

| | वने घरोंको वनते-बिगडते'देखकर माता-पिता दँसते हैं और बच्चोंको 
1. उस खेल्में निमग्न देखकर०और वोच-वीचमें खेलमें ही उन मिट्रीके , | 
| मेके छिये लड़ते-श्नगडते तथा रोते-हँसते देखकर बड़ी उम्रके . 

लोग उन्हें मूर्ख मानते हैं, परन्तु अपनी दशापर विचार नहीं करते | 
संसारके सब जड पदार्थ मिट्टीके ही तो हैं. । पार्थिव पदार्थामं कौन- | 
सा दूसरी चीजसे बना है ? हीरेमोती, सोना-चौंढी, महरू- | 
मन्दिर, मोटर-विमान, मेवा-मिश्री सब मिट्टीसे ही तोः बने हैं । हम 
बच्चोपर हँसते हैं, उन्हें. मूर्ख मानकर कोसते हैं, परन्तु खुद इन्ही 
मिट्रीकी चीजोंके संग्रह और मोगके लिये दिन-रात भटकते रहते 
हैं, प्राणियोंकी हिंसा करते हैं, दूसरे मबुष्योसे वैर बॉधते हैं | 
इन मिद्टीके पदार्थोके छिये तो इतने कारखाने बने हैं । मिट्टीके 
पदार्थोके डिये ही लडाई लड़नेक्रो ये कोर्ट-कचहरियों वनी हैं । खुद 
* विरोके पुतळे हम भिड्टीकी बनी वस्तुओपर पागल दो रहे हैं ।, 
जैसे बच्चोंका मिद्रीका- महल पछक मारते-मारते ढह जाता है, ऐसे 
हीः हमारे ये सब पदार्थ मी नष्ट हो जायेगेः। अस्तु । 
लोचनदासके पिता-माताको पौत्रका मुख देखनेकी इच्छा हई, 
इसलिये उन्होंने ग्यारह वर्षकी अवस्थामे दही लोचनदासंका विवाह 
फ़रना चाहा । छोचनदासने बहुत मने किया, परन्तु आखिर माता- 
पिताकी आज्ञाके सामने सिर झुकाकर उन्होंने विवाह कर लिया | 
"साक्षात्‌ रक्ष्मी-जैसी बहुका मुख देखकर लोचनदासके माता-पिताको 
बड़ी खुशी" हुई, परन्तु लोचनदासका मन इधर नहीं फिरा; उनकी,' 
मनोछृत्ति हाँ लगी थी, वहाँसे नहीं हट सकी । | 


श्रीखण्ड , नामक स्थानमें श्रीश्रीचेतन्य महाप्र -सुके भक्त पण्डित 
प्रवर नरेहरिजी महाराज़ निवास करते थे, ६ वे जैसे प्रेमी भक्त थे वैसे 
ही स्ंशाखोंके ज्ञाता विद्वान्‌भी थे | उसू समय श्रीखण्डमें रास हुआ 

करता था । दूर-दूरसे भक्तलोग आकर रासोत्सबमें सम्मिलित हुआ 
करते । लोचनदास भी गाँवके कुछ बाल्कोंके साथ श्रीखण्ड गये 
और वहाँ भक्तवर श्रीनरहरिजीके सत्संगसे लाभ उठाने ळगे। 
लोचनदासजी . श्रीनरहरिंजीसे दीक्षा लेकर उनके शिष्य हो गये । 
उनकी, रद्दी-सही सारी आसक्ति नष्ट हो गयी । उनका वैराग्य 
श्रीकृष्णानुरागके रूपमें बदल गया । वस्तुत; वैराग्यवान्‌ पुरुष ही 
श्रीकृष्णप्रेमके प्रकृत अधिकारी हैं । संसारके मोगोंमें आसक्त विषयी 
मनुष्योंको श्रीकृण्णका योगिजनदुलंभ प्रेम क्यों प्रास होने लगा । 
» छेचनदास वहीं रह गये और बड़ी तेजीके साथ साधनके पथ- 
„ परं अग्रसर होने छगे । वे माता-पिता, वाळिका-पल्नी, गाँव-घर, वरुः 
वान्धत सवको भूलकर श्रीमगवानके प्रेममें निमग्न हो गये । सद्गुरु 
नरहरिजी भी अधिकारी “शिष्यकी उन्नतिमें दत्तचित्त हो गये | _ 


श्रीनरहरिजी बहुत प्रसिद्ध और प्रतिष्ठित विद्वान्‌ थे । लड़का 
उनका शिष्य हो गया; यह सुनकर कमलाकर और सर्वानन्दीको 
बहुत आनन्द हुआ, परन्तु वे उसे घर छाना चाहते थे | कारण; बहू 
३ अब पूणे युवती हो गयी थी । उसकी उम्र सोल्हको पार कर रही 
थी ॥ आठ वष पहले विवाहके समय उसने पतिका मुख देखा 
`, था | उसके बांद द्विरागमन ( गौना ) न होनेतक वह नेहूरमें रही और 
| जत्र सूसुराळ आयी तो पतिको वहाँ नंद्दी पा सकी । न' इतने लंबे 
:| ` समयमे पतिने. उसको ई संन्देशा भेजा और, न उसकी कोई 
| खबर ही -ली। इससे उसकी मानसिक वेदना बहुत ही"बढ़ गयी 
थी | वह सदा उदास रद्द करती और रातको एकान्तम ऑँछुओंकी 

तप्त धारासे मुँहको धोकर हृदयको कुछ शीतळ करनेका प्रयास 
करती । पुत्रवधूकी यह दशा देख-घुनकर लोचनदासके पिता-माताको 
बडी चिन्ता हुई । उन्होंने उसे सान्तवनाप्राततिके छिये नेहर भेज दिया 
और कमलाकरने पण्डित नरहरिजीके पास जाकर सारी स्थिति 
उनको समझायी । नरहरिजीका हृदय द्रवित हो गया । #न्होने 
लोचनदासको बहुत समझ्ाया-बुझाया और न माननेपर अन्तमं जोर 
देकर उन्हें आमोदपुर नामक गाँवमें सप्तुराळ भेजा । र 
लोचनदास गुरु-आज्ञाको सिर चढ़ाकर आमोदपुर पहुँचे । 

बहुत दिन पहले आये थे, इससे उन्हें सलुराळ्का घर याद नहीं था। 
` बिधाताका विधान कुछ और ही था । गाँवमें घुसते ही उन्हे एक ' 
सुन्दरी युवती मिछी | उन्होंने बड़े ही विनीतमावसे उससे पूछा- 
“माताजी ! अमुकका घर कहाँ है, किंस रास्ते होकर जानेसे मैं 
वहाँ पहुँच सकूँगा £' युवती एक कर उनकी ओर देखकर और 
अँगुलीके इशारेसे उन्हें एक तंग गलीकाः रास्ता दिखाकर सिर 
नीचा किये अपने रास्ते चर्छी गयी | छोचनदास सतुराळ पहुँचे । 


बहुत दिनों वाद वैरागी जबॉईको घर आया देखकर लोचन- 
दासजीके सास-ससुरके आनन्दका पार नहीं रहा । खागत-सत्कार, 
कुराळ-प्रश्‍न ,आदिके बाद स्नान-भोजन हुआ । रात तो हो ही गयी 
थी; शोचनंदास सासकी ओज्ञासे एक . कोठरीमें घुसे और&जाकर 
देखते हैं तो वह बही युवती खड़ी है जिससे उन्होंने रास्ता पूछा 
तथा और “माताजी? कहकर सम्बोधन «क्रिया -था । युन्रतीने भी | 
`ˆ समझा कि वह अपरिचित 'मुसाफिर हवी मेरे हृदयका आराध्य देवं | 

है । पतिके सुखसे निकला हुआ “माताजी? शब्द याद आते हदी | 


धर्ममीरु तरुणी काप गयी, उसका मुख मलिन हो गया, विषादकी 
छाया ग्रत्यक्षरूपसे उसके मुखपर दिखळायी देने लगी और थोड़ी ही 
देरमें हृदयका वह दुःख उसके नथनोंसे मोतियोंकी असंख्य बूँदोंके 
रूपयें झरने छगा। युवती साड़ीके आँचळसे आँखें पोंछकर दूर हट 


गयी । छोचनदास भी सब कुछ समझ्न गये | युवती पत्नीकी करुण दशा . 


`, देखकर दयाद्रे लोचनदासका हृदय बिदीर्ण हो गया । उनके मुखसे 
एक शब्द निकलना भी दूमर हो गया । 


है। 


समयकी गति कभी नहीं रुकती । रात प्रायः बीत गयी, परन्तु 
अमीतक पति-पत्नी दोनों चुप हैं और दोनोंकी आँखोंसे आँसूकी 
झडी लग रही है । निशानाथको अस्ताचछकी ओर जाते देख, 
पूर्थदेवकी अगवानी करनेके लिये अरुणोज्ज्वळ वल्लोंसे तन ढाँककर 
उषादेवी पधारीं । अब छोचनदासकी जबान खुली । धमभीरु 
लोचनदासने विधाताका अनिवार्य विधान बतलाकर पत्नीको समझाया । 
उसने गद्गर कण्ठरो कहा--“खामिन्‌ ! मेरे तो आप ही आराध्य 
` देव हैं | ओपको छोड़कर में दूसरे किसी ईश्वरको नहीं जानती. 
मैंने तो सोते-आगते सदा-सबंदा आपका ही चिन्तन्न किया है । 
मैं भोगकी भूखी नहीं हूँ, मुझे आपका शरीर नहीं याहिये | मैं तो 
हृदय चाहती हूँ । में. नहीं चाहती कि आपने जिसको भमा 
दिया उसके साथ पत्नोका-सा- बर्ताव करके धर्गेपथसे च्युत हों । 
मेरी तो बस, यह' एक ही प्राथना है कि मुझे आप सदा अपने साय 
रक्खें। आपको स्पदी भ्करनेका मेरा अधिकार-न रहनेपरं भी सेवा 

` करनेक्ा तो अधिकार है ही | आप निश्चय रखें, मैं कामकी दासी 
नहीं हूँ । मैं तो प्रेमकी भूखी हूँ । ईथर आपके और मेरे पवित्र 
्रतको निबाहेंगे । आप कोई सन्देह न करे |? इस प्रकार खामीके 
चरणप्रन्तमे बैठी हुई सती न माळूम कितनी बातें कहं, गयी; परन्तु 
उसकी वातोंमें कहीं भी न कातरता थी, न कामलोळुपता, न बिषाद, 
न अधीरता और न भोगवासना । “थी केवळ एक साथ, रहनेकी 
इच्छा--प्रा्ैना जिसको छोचनदासने खीकार किया । पवित्र शील- 
ब्रतको धारण कर दोनों पति-पत्नी परमात्माके मागेपर चलनेके लिये 
सूर्योदयसे पूवे ही वहाँसे चल पढ़े । «ड 
अहा | कैसा ऊँचा भाव है. । एक बार. भूलसे भी जिसको | 

भमो! कह दिया, विवाहिता पत्नी होनेपर हृदयको कठोर करके उसके 
साथ पलीका-सा व्यवहार त्याग देना और पत्नीका इस बातको सहे 
खीकार कर लेना कितनी धर्मप्रियता है । कहाँ वह पुण्यकाल और 
कहाँ: आजका इन्द्रियोंकी ,गुलामीसे सनां हुआ छम्पटता और 
विषयवासनायुक्त व्यमिचारपूर्ण गंदा जमाना | « 


-  पिताऱमाताकी मृत्युके बाद छोचनदास अपनी सारी धन-दौर्त 
गरीबोंको बाँटक्र ग्रामके बाहर एक पर्णकुटी बनाकर,सती पल्गीके 
साथ वहीं रहकर भगबद्गजन, करने छगे । दोनोंकी जवान उम्र थी 
और दोनों रातःदिन पास .रहते थे, परन्तु उनका ब्रत सदा (अटल 
रहा । वे कभी आत्मविस्मृत नहीं इए । चे ध्मपथसे कभी एक पेंड 
... मी नहीं डिगे । भगवस्मेममें दोनों ही-मस्त'रहते थे । छोचनंदासजी- 
का श्रीश्रींचैतन्य मह्मप्रमुके चरणोमें प्रगाढ प्रेम था.। इसीसे उन्होंने 

श्रीचैतन्यडीछाका वर्णन करनेकी इच्छासे 'चेतन्यमङ्गल' नामक ` 
बङ्गला महाकान्यकी रचना की | 

लोचनदासजी कुटियामें बैठे-बैठे एकान्तमें 'चैतन्यमङ्गल'का 
गान करते और सती पत्नी पास बैठी हुई एकाग्र मनसे हर्षाश्रु 
बहाली हुईं सुनती । कभी-कभी वह भी भावावेशमें साथ-साथ गाने 
लगती । इस प्रकार युवती पत्नी छोचनदासकी साधनसङ्गिनी बन 
गयी । उनका दाम्पत्य प्रेम श्रीकृष्णप्रेमके रूपमें परिणत हो गया-- 
और उस प्रेमकी सुधाधारा विश्वको पावन करने लगी | लोचनदास- 


काःचित्त आनन्दसे भर गया | उनका ग्रन्थ “चेतन्यमङ्गछ' बैष्णबोंकी 


परम प्रिय और बहुमूल्य सम्पत्ति है । उसमें श्रीश्रीचेतन्यदेवकी 


. प्रायः सभी लीलछाओंका बडी ही मधुर भाषा और सुन्दर माबोंमे 


वर्णन किया है । इसके सिवा छोचनदासजीने 'हुळभसार?, 'वस्तु- 
तत्त्वसार!, 'आनन्दलतिका?, 'प्रार्थना!, 'श्रीचेतन्यग्रेमविलास! 

“देहनिरूपण” और “रागछहरी” नामक सात ग्रन्थोंकी और भी रचना 
की थी । ये सातों ही वैष्णत्रोंके प्रिय ग्रन्थ हैं. । उनका. सारा 
जीवन भजन-कीर्तन और प्रन्यनिर्माणमें ही वीता । ६६ वषकी 
अगनस्थामें संवतुः १६४५ वि० में पौष मासमें उनका भगवत-स्मरैण 
करते-करते 'ही देहावसान हुआ । कोग्राममें कुनुई” नदीके तीरपर 
उनकी समाधि बनी है । छोचनदासजीकी पत्नीका भी समस्त 
जीवन भगवद्धजनमें ही बीता | 


ऽ: बोलो मक्त, और उनके भगवानकी जय | ०" «५ 

भक्त मुरारिदास, 

हो रसिया, मैं तो सरन तिद्दारी। ` 

नहिं साधन वल वचन चातुरी ॥ ० 

पक भरोखो चरन गिरिधारी। 

कडइ तुँबरिया में तो नीच भूमि को, 

गुनसागर पिया तुमहि सँवारी ॥ 

मैं अति दीन बालक तुम सरने। 

नाथ न दीजे अनाथ विसारी ॥ ८ 

निज जन जानि संभारोगे प्रीतम, क 

प्रेमसखी, नित जाड बलिहारी ॥ 
मध्यप्रान्त-छत्तीसगढ़ परगनेके बिलौंदाँ ग़ॉवके पास एक टूटे 
हुए मन्दिरकी सीढ़ियोंपर एक पागल-सा छूड़का बड़े ही मधुर खरमें 
भैरवीकी तान अलाप रहा है । प्रातःकाळका समय है | अभी उषा 
गगजाईनमें अरुणसे आँखमिचौनी खेल रद्दी है । पक्षियोंकी चह-चह- 
से सारा बगीचा गहगहा रहा है और बगीयेके पास ही एक 
जीर्ण-शीर्ण बहुत पुराना मन्दिर है, जिसके जगमोहनमें पीपल और | 
पाकरके पेड़ हंग आये हैं । चिड़ियोंने धोसले बना ३क्खे हैं और 
गिल्हरियाँ खच्छन्द विचरण.. कर रही हैं । ऐसप्ती सुनसानमें कोई 
विरही अपनी घुनमें. अळमस्त गा रहा है; आप-ही गा रहा दै, आप 
ही सुन रहा है--? 
„० ` - -हो रसिया, मैं तो सरन तिहारी ! 

छगभग तीन सौ वर्ष पूर्वकी यह बात है, परन्तु लगती है 
जैसे कल्की हो । एक अत्यन्त अकिंचन ब्राहमणके घर मुरारीका जन्म 
हुआ । इस कंगाल, निरीह परिवारमें इतना छुन्दर-सुधड़, इतना 
खस्थ और प्रसन्न वाळक अबतक हुआ ही न था | जैसे यशोदाका 
लाळ डो । ऐसे सुन्दर वच्चेको पाकर माता-पिताके घर मानो कश्चन- 
का मेह बरस गया--ऐसा माछम होता था मानो उन्होंने जो कुछ 


पाना था सब पा छिया । सुरारीको गोदमें लेकर माँ छोरियों छुनाती | 


और वह छोरी भी क्रितनी प्यारी-प्यारी | माताके आनन्दका कोई 
ठिकुना न था । वह गरीवनी लोक-परछोक सब कुछ भुलाकर 
, अपने प्राणाधारको दुळराया करती | और हर समय मीठेमीठे गीत 
सुनाकर बालकका मन बद्दलाती । प्रातःकाछ जगाते समय, भोजन 
कराते समय, चोटी शूयते समय, नहाते समय, घुझाते समय-जब 
देखिये बह कोई-न-कोई गीत गाकर अपने प्यारे शिछुको रिझाती 
रहती । इस प्रकार०सुरारीको सङ्गीतका रस माताके दूधके साथ 
मिछा था | प्रायः जब वह गाय चेराने जाता तो अपने संगी- 

साथियोंमें बैठकर मातासे छुने इए गीत गाया करता । देखनेमें छुन्दर 
| था.ही, वाणी भी “बड़ी ही छोचभरी और मधुर थी | इस कारण उसे ओ 
देखता वही प्यार करने छगता । जिधरसे निकलता, दस-पाँच साथ 
छग जाते | गॉवकी'खियाँ और बच्चे उसे गराणोंसे मी अधिक चाहते थे, 
बह जहाँ कहीं मितां उससे गाँवकी खियोँ आरजूकरती-हॉ सुरारी 


मैया ! वह गीत. एक बरार सुना तो दो, तुम्हें हम माखन-मिसरी 


खिळायेंगी ।? उनका कहना था क्रि सुरी तान, छेड देता--. 

भाग गथो मेरो भाजन फोर । 

कहा री कहूँ? खुन, मात जलोदा; और माखन खायो सब चोर ॥ 

लरिका पाँच सात सँग लीने, रोके रहत साँकरी खोर। 

मारग में कोड चलन न पावत, लेत हाथ ते दूध मरोर ॥ 

समझ न परत याहि ढोटा की, रात दिवस रहै गोरस ढंढोर । 

आनंदे फिरत फाग सो खेळत, तारी देत हसत सुख मोर ॥ 

सुंद्र स्याम रंगीळो ढोटा, सब बज वाँध्यो प्रेम की डोर । 
परमानंद सयानी ग्वालिन छेत बलेयाँ अंचर छोर॥ ८ 
गाँवकी ग्वाळिनें इसी गीतको बार-बार सुनती । उन्हें ऐसा 
छगता मानो उनका यह परम प्यारा मुरारी वस्तुतः वही मुरारी था 
जिसने बाँछुरी वजा-त्रजाकर गोपियोंको मनमाना नाच नचाया था | 
वे अपने आनन्द-रसके छिये कभी-कभी मुरारीको पीली रेशमी 
धोती पहना देतीं, नीचेतक छठकती हुईं बनप्ताला गलेमें डाल देती, 
बड़े-बड़े बाछोंकी कबरी बॉँधकर उसमें, मोरकी पाँख खोस देती और 
हाथमे एक छकुटिया और मुरळी दे देती, । मुरारीकी वड़ी-बड़ी 
आँखें और सावले मुखड़ेको तवे जब काजळ और चन्दनकी खौरसे 
सजा देती तो सचमुच बह त्रिभुवनमोहन श्यामतुन्दर-सा सलोना छगने 
' स्थाता | इसपर जब वे उसके पैरोंमें घुंबुरू बाँध. देवी और उसे ताडी | 
दे-देकर नचाने छगतीं तब तो कुछ और ही समाँ बैध, जाता था | 
परन्तु यह रास-रंग अधिक दिन चळ न स॒क्का । चलता कैसे £ 
जिसे प्रमु अपनानेको होते हैं, उसे बछात्‌ अपनी ओर खींच लेसे हैं 
और उसके सारे तम्बन्धको क्षीण और शिथिल कर देते हैं । पहले 
..पिहाका देहान्त हुआ, कुछ दिन बाद मॉमे भी सीय छोड़ दिया-। . 
अन्तिम . समय मोने. प्यारसे मुरारीको- छालीसे ढगा लिया और 

उसके गालोंको चूमती हुई आँसूभरे शब्दोमें बोली--ैं 
जा रही हूँ, वहीं जा रही हूँ जहाँ सवको एक-न-एक दिन 
जाना है । कोई रोते हुए जाता है, कोई हँसते-हँसते । मैं हँसते- 
हँसते जाती -हुँ; क्योंकि मैंने तुम्हारे हृदयमें श्रीकृष्णप्रेमकी छता 
रोप दी है, उसे सींचकर पछवित-पुष्पित कर दिया है और मैं 
देख रही हूँ वह छता तुम्हारे हृदयमें ल्हल्ह्या उठी है ! जो सबकी 
'सँभाळ रखते हैं, वे ही तुम्हारी भी संभाळ रक्खेगे--में नाहक 
चिन्ता क्‍यों करूँ £ तुम जहाँ रहो, प्रभुके प्रेममें छके रहो- 
यही, मेरा अन्तिम आशीर्वाद हैं । भगवान्‌ तुम्हारा सब प्रकार 
दल करे 00११११५११0 हनन ]! 
माताके चले जानेके बाद मुरारीको वह घर काटने-सा ढगा । 
बार-वार उसके हृदयमें * माँके स्नेही स्मृति उमड़ आती । ऐसा 
माळूम होता मानो माँ सायद उसके सामने खड़ी है और कह 
रद्दी है-'मैं तुम्हें छोड़कर कहाँ गयी हूँ तुम्हारे हृदयमें जो प्रेम- 
की लता ललहा उठी है मैं उस छताकी छायामें बहुत सुखसे 
सो रही हूँ ।! माताकी एक-एक बात मुरारीको याद आती और 
ˆ उस्त,यादमें वह दिहल हो उठता । ऐसी दशामें वह प्रायः गाँवसे 
बाहर जाकर उस टूटे हुए मन्दिरकी सीढ़ियोंपर बैठकर जो जीमें 
आता गुनगुनाया करता । शा 
चारों ओरसे अपनेक्रो सर्वथा अनाथ और आश्रवहदीन पाकर 
मुरारीके मनमें गाँव छोड़ देनेकी बात प्रायः ओया करती । वह 


सोचता) यहाँ अब रक्‍खा ही क्या है जो मैं रहूँ £ एक मों.थी, उसने , 


भी साथ छोड़ दिया; खन यहाँ किसके लिये. रहना है”: ' परन्तु 


है। 

` मुरारी जब कमी मेन्दिरके पास जाकर बैठता तो उसे बड़ी शान्ति 
मिलती । इसलिये वह अधिकाधिक मन्दिरके पास ही रहता। 
गावकी खियाँ उससे स्नेह करतीं, उसपर दया रखती; परन्तु खयं 
मुरारीका चित्त उचट गया था । कमी-कमी अपने घरसे कुछ 
भोजन लाकर कोई माता मुरारीको खिला जाती, उसे प्यार छरती, 
पुचकारती और कहती-'वेटा ! तुम्हारी माँ नहीं है. तो क्या हुआ, 


हम समी तो तुम्हारी माताएँ ही हैं, तुम इतना बिळग क्यों मानते, 


हो १7 सुसरी कुछ भी नहीं बोलता, मन मारकर रह जाता | 

एक बार लगातार तीन दिनतक मुरारीको कुछ भी खानेको 
न मिला । न किसीने उससे पूछा, न वह खयं किसीके यहाँ गया 
ही । भूख-प्याससे प्राणः व्याकुळ थे, परन्तु फिर भी उसके मनमें यह 
बात नहीं आंयी कि गाँबमें जाकर किसीवे, यहाँ कुछ खा ढळू । 
आधी रात बीत चुकी थी । चारों ओर सन्नाटा था, परन्तु सुरारीके 
हृदयकी वही दशा हो रही थी जो पानीन्सूख जानेपर ताळाबकी 
हेती है । बेजार होकर मुरारी धीरे-धीरे गुनगुनाने लगा-- 

बिसर न जाओ मेरे मीत। यह वर माँगू में नीत ॥ 

° मैं मतिमंद कछ नहि जारूँ, नदि कछु तुम-सँग हीत । , 

. याँह गहे की लाज हैं तुमको, तुम सँग मेरी जीत ॥ 
तुम रीझो ऐखो शुन नाहीं, अवशुन की हँ. भीत। 
अंवणुन जानि यिसारोगे जीवन, हो ऊँगी में बहुत फजीत ॥ 
मेरे इढ़ भरोखो जिय में, तजि न मोहन प्रीत। 
जन, अवगुन प्रभु मानत' नाही, यह पूरच की रीत ॥ 

ˆ द्वीनवंधु अति सुडुळ खुभाऊ, 'गाऊँ' निस दिन गीत" : 
. प्रेमसखी समझें नहि ऊंडी, एक भरोसो चीत ॥ 

भक्त मुरारिदास ७५ 


आज मुरारी जानता था कि मेरा यह अन्तिम सङ्गीत है और 

प्रमुके चरणोंमें मेरी यह आखिरी भेंट है | आज उसका खर 

छड़खड़ा रहा था-आँछुओंकी झडी लगी हुई थी, प्राण छटपण रहे 

| थे | इस जनाकीर्णे जगतीमें वह अपनेको सवया एकाकी पा रहा था; 

जिसके ज्आागे-पीछे कोई भी न हो; परन्तु जिसका कोई नहीं होता, 

उसके प्रमु होते हैं । | 

„ मुरारी गीत पूरा नहीं कर पाया था, छड़खड़ाकर वीचहीमें 

बेहोश होकर गिर पड़ा और बार-बार एक ही पंक्ति 'तजिहौ न 

` मोहन :प्रीत'---वस, यही गुनगुनाने ढगा । इतनेमें वद्द देखता 
क्या है कि उस जीर्ण-शीर्ण मन्दिरसे कोई देवी छुन्दर वस्नाभरणोसे | 

सुस॒जित, त्रैलोक्यछुन्दरी, अग-जगमोहिनी यक्कायक निकली | एक 

हाथमें नाना व्यञ्ञनोंसे भरा हुआ सोनेका थाळ और दूसरे हाथमे 

शीतळ जलसे भरी हुई चमचमाती हुई झारी । उसने मुरारीके सिरको 

गोदमें रखकर कहा, “बेटा ! जिसकी कोई भी घुध लेनेवाला नहीं 
होता; उसकी सुध मैं लेती हैं । सारा संसार मेरी सन्तान है । , 

सबके लिये मेरे हृदयमें अपार प्रीति और व्यथा है । में किसीकी 
अपेक्षा करूँ, यह कैसे हो सकता है ! तुम्हारा दुःख देखकर में 

रो पड़ी ( उठो, भोजन करो ।” सुरारी समझ नहीं रहा है कि यह 

` सब क्या हो रहा है । वह अब भी अर्धचेतन दशामें है । माता अपने 
5 हायोसे उसे खिलाने लगी । लिलय-पिलकर मॉने प्यारसे उसके सिरको 
| सहाया | मुरारी माताकी ग़ोदमें सिर रखकर बेखबर सो गया । दूसरे 
दिन उसकी नींद खुरी तो दिन निळ आया था, लोगोंका, चना 


1 


| घोसलोंमेसे बाहर निकलकर आहारकी खोजमें उड़ गये थे । ` ' 

| झुरू हो गया था । गाये चरनेके लिये छूट चुकी थीं, पक्षी अपने-अपने , 


७६ भक्त-सरोज्ञ 


जागनेपर मुरारीकी दशा एक बिक्षिप्तकी-सी हो गयी । रातकी 
बात बह सोचता और बुक्का फाइ-फाइकर रोता । घंटों रोया 
करता । कई दिनतक ऐसा ही चला । अत्र कुछ होश हुआ तो एक 
अजीब सनक सूझी । जो भी मिल जाता उसीके 'चरणोंमें गिरता; 
'ॉ-माँ! पुकारता और बड़ी श्रद्वा-भक्तिसे उसकी चरण-्ज सिर- 
आँखोंपर लगाता । राह चळनेवाला ब्राह्मण हो या चाण्डाल, मुरारीके 
ल्यि समी थे साक्षात्‌ जगजननी राधारानी ही । धीरे-धीरे बात 
फैल गयी और वहाँके नरेशको मुरारीकी सारी कहानी माळूम हुई । 
उसने उसे पकड़ मॅगाया और उसके इस अनाचारपर उसे. देश- 
° निर्वीसनका दण्ड दिया । सुरारीको अब किसी देशसे क्या मतलब । 
था १ उत्तके लिये तो सभी भूमि गोपाळकी हो चुकी थी । उसने 
पूरी मस्तीमें.आकर राजाको एक दर्दभरा गीत छुनाया-- 
कमलमुख देखत तृप्ति म होय । 
- यह खुख कहा सुहागिन जाने, रही निसा भर सोय ॥ 
ज्यां चकोर चाहत उडुराजे, चंद्बद्न रही जोय। ` 
नेक अकोर देत नहि राधा, चाहन पियहि निचोय ॥ 
« उन तौ अपनो सवख दीनो, पक प्रान्‌ वपु दोय। 
भजन , भेद न्यारो परमानँद्‌ जानत बिख्छो कोय ॥ 
मुरारीको अब कुछ भी कहना-पुनना नहीं था | क्या कहता? * 
उनके हृदयमें तो 'एक! ही रम रहा था, दूसरा कोई था दी नहीं 
कि कुछ कहे-पुदे । वैष्णवोंमें जो जातिभेद 'करते हैं, पीपल और 
तुलसीको, जो वृक्ष मानते हैं, शालग्ामको' जो शिला मानंतै हैं, 
घोर-पातकके भागी होते हैं । मुरारी छत्तीसगढ़को . नमस्कारकर पाँव 

प्यादे चळ पडा और कई महीने बाद बृन्दावन-अपने प्यारेके 
देशमें पहुँचा । वहाँ उसका एकमात्र काम था यमुनाके किनारे-किनारे 
घूमना, कमी नाचना, कमी गाना, कमी यों ही ज्रिलखिछाकर हँसना | 
और फिर तुरंत दहाड़ मारकर रोना ! 
था मिले इइक्रमें मिटकर मुझे दाखिल मेरा, 
जरः ज्ञरः तेरे कूचेका वने दिल मेरा। 
„ ऐसा ही होता है । प्रेमका नशा प्रेमी ही जानता है । प्रेमी 
अपने प्यारेके चरणोंमें त्रिभुवनको निछावर कर देता है--छोक- 
परळोकको छुटा देता है । इशक्कका हाळ किसी आशिकसे पूछिये | 
' जलनेका मजा परवानासे पूछिये । मुरारीको दुनिया पागल कहती, 
परन्तु उस पागछपनका शरूर कैसा होता है दुनिया क्या जाने ! यह 
पागळपन किसी खुशनसीवको ही--कमी मयस्सर होता है। , 


मुरारीने “पुरानी प्रीत” के अनुसार दृन्दावनके एक-एक 

स्थानको पहचान लिया और पहचाना उस मधुवनमें लीला करनेवाले- 

की पदध्वनिको । भक्तोंके लिये भगवान्‌ कहीं दूर थोडे हैं ! जहाँ 
० हृदयका पट खुळा कि भीतर-बाहर “वही वह? रह जाते हैं. । 


मनुष्यछेकर्ने निष्कपट प्रेम तो मिलता ही नहीं,। कदाचित्‌ 

' किसीको मिळ भी जाय तो उसे प्रेमका सारभूत विरह नहीं प्रात 
होता ? यदि किसीको विरह भी प्राप्त हो जाय तो फिर वह जीवित 
` तो कदापि रह ही नंहीं सकता । विरहकी अग्नि जब धधक उठती 
है तो मनुष्यको कुछ भी घुहादा नेही | सदा अपने प्यारेका ही , , 
चिन्तन बना रहता है ? मन और इन्द्रियाँ सब चेशरद्वित होकर 

निश्चछ हो जाती हैं | यह स्तम्भकी दशा है, शरीरमें एक अजीब 
तरहकी मीठी गुदगुदी, कँपकॅपी होने लगती है और फिर शरीर 
पसीनेसे ळथपथ हो जाता है | अनायास आँखोंसे गङ्गा-यमुना बह 
चलती हैं । रोनेमें एक अपूर्व सुख मिळता है । मुखसे स्पष्ट अक्षर 
नहीं निकछते, वाणी छड़खड़ाने लगती है; कण्ठ गद्गद द्वो जाता 
है । मुखपर एक प्रकारकी उदासी, पीछापन छा जाता, है, आकृति 
कुछ-की-कुछ हो जाती है । शरीरके सभी अङ्ग पुलकित हो उक्ते | 
हैं और फिर ऐसी बेहोशी आती है कि प्रेमी छोक-परलोकसे बेखबर 
होकर धड़ामसे प्रथ्वीपर गिर पड़ता है । विरहके इस अलौकिक 
* आनन्दमें छका हुआ सुरारी यसुनाक्रे किनारे-किनारे अलमस्त डोळ 
रहा है । जो भी उसे देखता है, वही प्रेमकी उमड़ती हुई लहरोमें बह 
जाता है । यह है प्रेमका दिव्य प्रभाव | ° 
परन्तु यहाँ मुरारीके जानेर्के बाद छत्तीसगढ-नरेशकी दशा 
, विचित्र हो गयी । राजमदमें चूर उन्होंने शुरारीको निर्वासित तो कर 
"दिया, पर जब होश ठिकाने आया तब वे, स्वयं अपने अपराधोंके 
लिये ग्लानिमें गलने लगे । यह पश्चात्ताप भी कितनी खुन्दर वस्तु है | 
पत्यरको मोम बना देता है । राजा अन्तःपुरे व्रिळख-विळ्खकर रोगे 
लगे--हाय ! मैंने संत-अवज्ञा की, मैंने मगवानका अपमान किया ।.» 
अपना अपमान तो भगवान्‌ सह लेते हैं, परन्तु अपने;भक्तका ˆ 
अपमान उनके, छिये सर्वया असह्य होता"है । यदि'संत मुरारीको मैं ' 
८... * लौटा ने छाया तो मेरा और मेरे, परिवार तंथा राज्य! शीघ्र ही 
:- महान: अनिष्ट हो सकता है । मैं शगवानूके, सामने क्या मुंह 

भक्त मुरारिदास ७९ 
दिखळाऊंगा ?? इस प्रकार उन्हें रोते-बिळ्खते देख रानीने बहुत ` 
समझाया-बुझाया और दूसरे दिन राजा अपनी रानी तथा सामन्तोंके 
: साथ मुरारीदासको मनाने इन्दाबनको चळ दिये । बृन्दावन पहुँचकर 
राजाने पता .चलवाया | मुरारीका नाम तो कोई जानता न था, 
परन्तु ,लोगोंने यह बतळाया कि यमुनाकिनारे एक पागल अळमस्त 
घूमा करता है--कभी रोता है, कमी हसता है, कमी गाता है, 
कभी नाचता है | किसीसे न कोई बात करता है, न कमी किसी- 
की ओर देखता ही है । अपनी ही घुनमें मस्त रहता है, जो कुछ 
मिल गया खा छिया, जहाँ जीमें आया सो गया | न उधोका लेना, 
, न भाधोका देना । 


राजा समझ गये--हो न हो, वह भुरारीदास ही होगा; 
नंगे पैर ही यमुनाक्ी और चळ पड़े | जेठकी दुपहरी ! चिलबिलाती 
हुईं धूप और आग बरसाती हुई छ । राजा अपने मन्त्री तथा रानीके 
साथ यमुनाके किनारे-किनारे घूम रहे हैं-संत मुरारीदासकी टोहमें | 
देखते क्या हैं कि दूर--बहुत दूर, मुरारीदास यमुनाजीके किनारै 
„ तपती हुई वाळपर नृत्य कर रहे हैं--शरीरका कुछ भी होश-हवास 
` नहीं, है, नाचते जा रहे हैं, जो मनमें आता है गाते जाते हैं ! थोड़ी 
देरमें क्या देखते हैं कि नाचना-गाना बंदकर मुरारीदास यमुनाजळमें 
किलोळें कर रहे हैं-ठीक जैसे माँकी गोदमें नन्हा-सा शिक्षु खेळ 
रहा हो ! घंटों पानीमें डॉ तैरतें और किल्कारियाँ छोड़ते रहे । 
राजाने ,घाटके णस जाकर, साशाङ्ग दण्डवत्‌ किया और अपने न 
'अपराधोंके लिये गिडगिड्यकर क्षमा-याचना की ।. र 

परन्तु संतोंको किसीका अपराध स्मरण ही कहाँ रहता है ! उनका 
खभाव तो एक अबोध रिशुका-सा हो जाता है--जिसमें न काम 
है, न क्रोध है, न द्वेष है, न ईर्ष्या, न मोह दै; न आसक्ति है । 
मुरारीदासने राजाकी ओर एक बार देखा और फिर. जोरसे ठहाका 
छगाकर हँस पढ़े । राजाको ऐसा माझम हुआ मुरारीदास,, उन्हें 
पहचान ही नहीं रहे हैं | वस्तुतः सुरारीदास उन्हें अब पहचान नहीं 
रहे थे । उनके लिये तो सब कुछ श्रीवासुदेव हो चुका था । राजाने 
छत्तीसगढ़ लौट चढनेकी बहुत-बहुत अनुनय-विनय की, परन्तु अब 
मुरारीदासको छत्तीसगढ़से क्या करना था ! वे तो स्वधाम, अपने ` 
* प्राण-प्यारेके धाममें आ चुके थे, अव यहाँसे लौटना क्या १ उन्मत्तकी- , 
सी इस अवस्थामें उनके लिये अब कहीं भी आने-जानेका प्रश्‍न ही 
नहीं रह गया था ! आखिर राजाका मन «कैसे मानता १ उन्हें तो 
अपने कियेपर गहरी ग्लानि दो रहीं शी । उन्होंने पालकी मेंगवायी । 
बडात्‌ सुरारीदासफो उसमें बिठाकर छत्तीसग्ुढ़की ओर लिवा चले । 
महाराज खयं उस पाळ्वीमें लगे और रानी तथा सामन्तोंको भी 
लगाया ! मुरारीदास जा तो रहे थे, परन्तु उनके मनमें वृन्दावत 
छूटनेकी कलक अवश्य थी | Ee 

दो महीने रास्तेमें छग गये । छत्तीसगढ़ पहुँचे राजाने बहुत 
बड़ा उृत्सव-संमारोह किया. ।. राज्यभरके ब्राह्मणोंको अन्न-वख्न तया 
मुहरे बॉँटीं .। साघु-महात्माओंका अभ्यागत क्रिया और उनकी०वरण- | 
घूलिमें अभिषेक०किया । सुरारीदासके लौंटनेपर मानो छत्तीसगढ़में 
तवीन प्राण, नवीन चेतनाकी स्फूर्ति हो,आयीः । सवत्र शआनन्द- 
„ मङ्गख्की,बधाइयाँ होने लगीं | राज्यमरमे,धूम मच गयी । राजाकी 

सारी जीवनचर्या पलट .गयी । साधुसङ्ग और प्रजापालनमें ही उनका 
सारा समय बीतने लगा .| प्रजामें उनकी नारायणबुद्धि हो गयी और 
उनकी सेवामें राजाको बेड़ा सुख मिलने लगा | संतोंके समागमका 
यही झुम परिणाम होता है--उनकी कृपासे जब अन्तईषि खुलती 
है तो सारा नक्शा ही बदल जाता है. | 
` सुरारीदास यहाँ भी अपने गाँतरवाळे टूटे मन्दिरकी सीढ़ियोंपर 
ही दिन-रात व्यतीत करते । बराबर भीड़ लगी रहती दशनार्थियोंकी । 
वे सत्रसे यही कहते--'मेरे दरीनमें क्या रक्खा है, दर्शन करो 
अपने, हृदयके ही भीतर उस बहुरूपियां हरिका । वे बड़े ही दयाळु 
` है--सत्रपर दया करते हैं और अवश्यमेव करते हैं---आवश्यकता 
है, बस, हृदय खोळनेकी ! हृदयके भीतर ही" तो हरि छिपे है-- 
उन्हें खोजो, उन्हें पकड़ो, उन्हें पहचानो |? इतना कहकर वे झर- 
झर रोने लगते | 9 6 
एक दिन प्रातःकील छोगोंने देखा--मुरारीदासकी कंथा और 
कर॒ज़ा वहीं मन्दिरकी ,सीढ़ियोंपर पड़े इए हैं, परन्तु सुरारीदास अवं 
» वहाँ नहीं हैं ।-छोगोंने बहुत खोजा--ढूँढ़ा, परन्तु कहीं कोई उस पागलका 
पता भे “चला ! ळोगींने सोचा--चला गया होगा वह साँबरेके देश ! 
5 बोलो भक्त और उनके भगवानक्री. जय .! - न्‌ 

भक्त हरिदासजी | 
लगभग दो सौ वर्षकी बात है । श्रीबृन्दावनमें यमुनातटपर मनोरम 
स्थलीमें रामानन्दी वैष्णव महात्मा श्रीहरिदासजी महाराज अपने रिष्योंके 
साथ निवास करते थे | उस पुण्यभूमिकी शोभा विचित्र थी । मालती- 
माववी आदि लताओंकी अनुपम घुगन्धित समीर बहा करती थी | 
प्रफुल्छित पुष्पोंपर भ्रमरोके झुंड अपनी झंकारसे कुज्ञांको सुरित करते 
थे । कोयळोंकी कूक तथा तोते आदि पक्षियोंका कळरव सांसारिक 
प्रपन्नोंसे मलिन मानसको निर्मळ बना देते थे । मयूरोंका नृत्य भक्तों 
. को घनश्यामके प्रेममें चृत्य- करनेके लिये उत्साहित करता था |+«- =| 
महात्मा हरिदासजी महाराज तेजखी तपखी थे । उनके | 
हृदयमें भगवठोमकी सरिता बहा करती थी । यदि किसी महान्‌ 
तपखीके हृदयमें ग्रेमामृत प्रवाहित दोता है तो खर्णमें छुगन्धके सदश 
छुशोमित होता है । मह्ात्माजीको अलौकिक प्रेम प्राप्त था । हृदयमें 
केबल ग्राणाधारके दरीर्नोकी ही प्रबळ वासना थी । उठते-बैठते, सोते 
जागते भगवानुके बिरहमें प्रेमाश्रु बहाया करते “ये । उत्कट उत्कण्जने 
बढ़ते-बढ़ते विशाल स्वरूप धारण कर छिया था । रात्रिमेंजागरण करके ^ 
मगवदर्शनोंकी प्रतीक्षा करते हुए वे मगतरानसे प्रार्थना किया करते थे। , 
एक दिन महात्माजी बिरहातुर बैंठे हुए थे । चाँदनी रात १९ 
थी । सामने कालिन्दीकी तरङ्ग चन्द्रकिरणोसे खेळ रही थीं ।व्बाछु- ' 
का चमचमा रद्दी,थी । चारों ओर प्रशान्त वायुमण्डल था ।. मह्दात्मा- " 
जीके हृर्दयमें सहसा दैन्यभावका स्फुरण, हुआ) वे सोचने लगे कि 
' . ‹अनन्तकोटि ब्रह्माण्डोके खामी, ब्रह्मादि , देवशिरोमणियोंको नचाने- 

वाली मायाके खामी, परिपूर्ण ब्रह्म जगदीश्वरका दशन मुन्न महापतित ` 
क्षुद्र प्राणीको किस प्रकार ह्यो सकेगा १ हे दयामय ! में आपके 
योग्य नहीँ ।! उनके हृदयमें दीनताका मानो सागर ही उमड़ पड़ा | 
उप्त महासमुद्रमें महात्माजी इत्र गये । विरढमें विह्दळ होकर उन्होंने 
अपमा सर्वस्व प्यारेको समर्पण कर दिया | दीनवत्सल, प्रेमसिन्धु, 
करुणानिधान भगवान्‌ मी भक्तका बिरह नहीं सह सके और तत्क्षण 
, प्रकट हो गये । महात्माजी निर्निमेष नेत्रोंसे उनका दशन करने लगे । 
मनोहर मुसकानयुक्त सुखारबिन्दपर धुँधराले केश छिटक रहे 
थे,। मणियोंसे मण्डित मुकुट दिव्य वर्णके पुष्पोसे घुशोमित था। 
,  “काॉनोंमें कुण्डल झळमळा रहे थे । नेत्रोमें मनोहारिणी चितवन थी ।' 
पीताम्बर इयामळ सुकुमार अङ्गोपर झलक रहा था । वनमाला चरणों- 
` तक लटक रही थी | महात्माजी इस रूपमाधुरीमें निमग्न हो गये । 
भगवानने चेत कराया । अपना करकमछ मस्तकपर फेः दिया । 
महात्माजीने चरणोंपर मस्तक रख दिया | भगवान्‌ अमृतमयी बाणीसे 
बोले--'तुम जगन्नीथपुरी जाओ ! इस वर्ष आषाढमे िग्रह-परिवतन 
„होगा । पहला विग्र तुम ले जाओ और इसी  स्थछपर बृन्दावनमें 
,₹ = स्थापित करो ।. मैं सब प्रकारे तुम्हारी रक्षा करूगा ।! 
“ , . आज्ञां देकर भावान्‌ अन्तर्धान हो गये । महात्माजी वियोगसे 
`: व्याकुळ होकर छटपटाने ळगे । भगवानकी आज्ञाका स्मरण करके 
/ महात्माजीने वैय” धारण किया और पल 2 ह क 
कर कीर्तन करते हुए जगनाथपुरीकी ओर चल दिये । 
कक सर-संरिताएँ, व तथा कण्टकावीर्ण मेको तय करते हुए 
_ चार"महीनेमे महात्माजी जगक्नायपुरी पहुँचे । मार्गका घोर परिश्रम पुरीमें 
` पदार्पण करते ही दूर।हो गया और हृदयमें दिव्य आनन्द भर गण | 
EE. ~ क. अ! 

1८७ :- भ्रक्त-सरोजञ 
श्रीजंगन्नाथधांम जिसने नहीं देखा, उसने क्या देखा" 
भगवानने अपना अचिन्त्य, अनन्त ऐश्वर्यसागर वहाँ प्रवाहित किया 
है । अब भी 'आपाइमें 'जिस समय वहाँ 'रथयात्राः होती है, 
महाविशाळं तीन रथ चछते-चछते जत्र ठहर जाते हूं,-तो सहं 
मनुष्योंका परिश्रम व्यर्थ हो जाता है । सभी प्रयत्न निष्फळ हो «जाते 
हैं | तदनन्तर भक्तोंकी प्रार्थनासे जब वे स्वतः ही वेगके साथ चलते 
हैं, उस समय महान्‌ आश्चर्य होता है । रथयात्राके समंयं लाखों 
'नर-नारी एकत्रित होते हैं । प्रतिवर्ष यह मंहोत्सव बड़ी धूम-धामसे 
सम्पन्न होता है । रथयात्राका महोत्सव तो था ही, दूसरे विएह- 
परिवर्तनका भी योग था । छत्तीस वर्षके पश्चात्‌ जब दो आपाढ़ आते « 
हैं, तब श्रीजगन्नाथजीके कलेवर बदले जाते हैं. । बड़ी भारी प्रतिष्ठा 
होती है.। यज्ञ होता .है, वेदपाठ होता दैः और नाना प्रकारसे 
अभिषेक किंया.जाता.है.। इस प्रकार इह महोत्सवमें भी महोत्सव 
था .। इस समय ..जगन्नाथपुरीमें करोड़ों यात्री दूर-दूर देशोंसे आये 
हुए हैं.] आनन्दका. समुद्र उमई रहा है । 
इसी समय हमारे चरित्रनायक . महात्माजी भी वहाँ आ 
पहुँचे । अभिषेक होनेमें चार दिन शेष थे । महात्मःजीने पुजारियोके 
पास जाकर अपना परिचय दिया और भगवानकी ओद्म उन्हें कह 
सुनायी ॥ पुर्जारियोंने कहा--'हमको कुछ भी अधिकार नहीं. है । 
“आप राजा साहबसे मिळे. |? श्रीमहात्माजी राज्ञा साहबसे मिलने गर्य. । 
राजा साहबने महात्माजीकाः तेजोमय मुखमण्डल'ः देखकर उन्ह 
„उठकर साष्टाङ्ग प्रणाम किया औरं 'प्रसन "मनसे "परिचय ` एकर 
ऑनेका 'कारणे पूंछ .। महात्माजींने भंगवानक्ती आज्ञा सुना दी । | 

राजा साहबने कहा--'महाराज | सर्वदासे यही नियम चला आया _ 
है कि प्रथम विग्रह समुद्रमें प्रवाहित कर दिये जाते हैं | आज हम 
नयी प्रणाली कैसे चछा सकते हैं £ महाराज !.हम इस कार्यके . 
लिये असमर्थ हैं | आपको मगवानकी आज्ञा हुईं होगी, किन्तु हमको ` 
तो ग्रगवानूकी आज्ञा नहीं हुई | अतएव क्षमा करें ।! 
महात्माजी--'राजन्‌ | यदि विग्रह सागरमें प्रवाहित होंगे तो 
* मेरा शरीर भी सागरमें प्रधाहित होगा; क्‍योंकि मैं अपनी इच्छासे 
नहीं आया हूँ ।? राजा साहवने कुछ उत्तर नहीं दिया । महात्माजी 
समद्रतटपर आकर प्रशान्त मनसे भगवानूक्ता ध्यान करने लगे | 
अन्न-जळ त्यागकर एकाम्रचित्तसे उसी भुत्रनमोहन . रूपका स्मरण 
करने छगे, जिस रूप वे प्रथम दशन कर चुके थे । 
अर्धरात्रिका समय है । राजा साइबर शयन कर रहे हैं-। राजा 
साहवने देखा, श्रीजगन्नाथज प्रकट इए । उनके सुखारविन्दपर कुछ 
क्रोध झक रहा है । मेघके समान गम्भीर वाणीसे बोले--५वे 
"माजी मेरी आज्ञासे ही आये हैं । तुम भक्तोंका तिरस्कार करते 
7 हो ! जाओ, उनसे क्षमा मागो और उनकी आज्ञाक्रा पान करो | 
मेरौ एक तिग्रह़, अब दृन्दावनमे मी रहेगा ।! 
हे राजा साइब अत्यन्त भयभीत हो गये और जारा पड़े । थर-थर 
7 काते इए शब्यासे उठकर कर्मचारियोंको उन महात्मोजीका पता 
| गानेक्रे लिये रात्रिमें ही आज्ञो दी । वहत ढूँढ-खोजके अनन्तर 
पता ळा गया ।,राजाग्साइव समुद्रतटपर उसी समय जाकर महात्मा- _ 
जीके चरणोंमें गिर पड़े और बारंबार क्षमा-यचना करने छगे । { 
जा 


1 

प्रातःकाल धूमधामसे राजा साहबने महात्माजीका पूजन किया । 
जगन्नाथपुरीमें यह समाचार बिजलीकी भाँति चारों ओर फेल गया । 
महात्माजीके दरीनार्थ दौड़कर छोग आने ळगे | उस समय महोत्सव- 
में एक अपूव आनन्दोल्लास छा गया । 
अभिषेकके अनन्तर राजा साहबने एक विशाल रथमें श्रीजगन्नाथ- 
जी, श्रीबळदाऊजी, श्रीपुभद्राजीको विराजमान कराया । धन-धान्य 
तथा सेनाके साथ महात्माजीको बिदा किया । रथके सहित धूमधाम- 
से कीर्तन करते हुए महात्माजीने कई महीनोंमें बृन्दाबनमें पदार्पण 
किया । जिस स्थानपर खर्य भजन करते थे उसी सुरम्य स्थानपूर 
एक छुन्दर मन्दिर बनवाकर महात्माजीने वे विग्रह स्थापित किये ११ 
वून्दावनमें वही दिव्य स्थान, वही दिव्य विग्रह, वही सुन्दर मन्दिर 
आज मी वर्तमान है । सामने यमुनाजी बह रही हैं । नीचे घाट 
बना हुआ है, जिसे “जगन्नाथ घाट! कहते हैं । आज भी इस स्थान- 
पर अपूर्व दिव्यता विराज रही है । मजनमें खाभाविक मन लगता 
है । शान्तिका साम्राज्य-सा छाया हुआ है | ° 
° वृन्दावनमें श्रीजगन्नाथजी भक्तोको आज भी दिव्य अनुभव; 
दिव्य चमत्कार दिखाया करते हैं । अभी तीन वर्ष पूर्व,बृद्धा माता 
श्रीरामजी देवी श्रीजगनाथजीकी सेवा करती थीं त उनका दहन 
जिन्होंने किया' है, वे जानते हैं कि माताजी कैसी तपसिनी, 
तेजखिनी, और प्रॅमकी मूर्ति थीं । उनको कई बार भगवानके दर्शन 
हुए थे | निरन्तर उनको भगग्रानकी सेवामें ही छुख प्राप्त होता थीं 
उनके समयकी कुछत्सची घटनाएँ.हम नीचे उद्धतं करते हैं--- ` 
( १) एक ब्रार माताजी भंगवानको" पुष्प और तुळसी चढ़ा 
रही थीं: ।..सहृसा श्रीजगन्नाथजीका विग्रह तेजोमय हौ गया और 

विग्रहसे श्वासोच्छ्वास होता हुआ दिखायी दिया । मगवानूके श्रासकी 
वायु स्पर्श करके वे घबड़ा गयीं तथा मूच्छित. होकर गिर पड़ीं | 
आध घंटेके पश्चात्‌ उनको बाह्य ज्ञान हुआ | यह घटना छगभग 
ग्यारह वर्ष पहलेकी है । 

( २ ) एक वार माताजी हरिद्वार गयी हुई थीं । मन्दिरमे 
पुजारीने मोग छगाया | माताजी उस समय हरिद्वारमें ध्यान. कर 
रही थीं | घ्यानमें जगन्नाथजी प्रकट हुए और वह थाळ सम्मुख 
दिखाकर बोले--'आज भोजन मैंने नहीं पाया है । आन अमुक 
त्रुटि रह गयी है ।? माताजीको व्याकुळता हुई और उन्होंने तत्क्षण 

` पु्रीजीको पत्र डिखा। उस दिन जो-जो पदार्थ मोगमें छगाये गये 

थे, वे लिखे और त्रुटि भी लिख भेजी । उस पत्रकी यहाँ सव बातें 

सत्य पाकर सभीको महान्‌ आश्वयै हुआ । उस दिनसे सेवामें अत्यन्त 

सावधानी रक्खी जाने लगी | यहद घटना ळामग छः वर्षे पूर्वी है । 

( ३ ) एक बार मन्दिरमे मण्डारा हो रहा था । एक बड़े पात्रमे 

. यमुनाजीसे जल आया और उसी पात्रम्‌ दाळ चढ़ा दी गयी । अच्छी 
| प्रुत्तार जब दाळ बन्‌ गयी तो पात्र सहसा उलट पड़ा और उसमेसे 
(“एक जीवित, मछली निकी । वह छोटी-सी मछली जळती हुई दामं 
* कैसे जीवित रद्दी १ यह अद्भुत घटना ळगमग बीस वर्षे पहलेकी है । 
७ ( ४ 3 मन्दिरके पास एक कुओं बना हुआ है । उस बरम 
(५ ? ल्मभग बीस हाथ जळ भरा हुआ या. ।- एक यात्री जळ भरते गया, 
2 वह अकस्मात्‌ जल भरते हुए गिर पड़ा \ उसने जगन्नाथजीका ध्यान 
किया । ध्यान करते ही उसे एक प्रकाश दिखामी दिया और कुपमें 
ह ही रह ग्य | बह आनन्दे कुरँमे खडा हो गय! । 

न था । उसके निकछते ही पुनः जळमें बीस हाथ जळ हो गया। 
यह घटना छगमग पच्चोस वर्षे पहलेकी है । 

(५ ) एक वार मन्दिरमें एक अत्यन्त मनोहर छड़ी मिली । | 
उसकी चमक विलक्षण थी । वह न लोहेकी प्रतीत- होती थी, न 
काठकी, न पीतल्की । वह दिव्य ही थी । उसको पाकर «उसकी 
पूजा होने लगी । जिस -दिनसे वह आयी, उसी दिनसे मन्दिरमें 
आनन्दकी लहर-सी आने लगी । भक्तोंको दिव्य अनुभव द्वोने लगे । 
घन-धान्यसे भी आश्रम परिपूर्ण हो गया । एक दिन माताजीने 
उसका यमुनातटपर पूजन किया । पूजनके अनन्तर जिस समयू उसे 
-रक्खा, उसी समय वह छड़ी जैसे मनुष्य चलता है, इस प्रकार जकार | 
यमुनामें विठीन हो गयी । यह घटना लगभग पंद्रह वर्ष पहलेकी है । 

( ६ ) एक वार आषाइमें रथयात्राके दिन सन्ध्यासमय आरती 
होनेवाळी थी । अंधियारा हो चुका था । उसी समय यमुनातटकी 
ओरसे एक सुकुमार साँवा वाळक आया । उसके कपोळोंपर बाल 
बिखर रहे थे । उसका सौन्दर्य देखकर माठाजीने पूछा--“मैया ! 
तुम कहाँ रहते हो £? बाळकरने मुसकराकर कहा---“यमुनाकिनाहे, |! 
माताजीने फिर पएछा--तुम्हारे पिताका क्या नाम है?” बाल्कन 
हसकर बात टाळ दी । पुजारी मन्दिरमे था, म्नताजीने पुजारीसे 
कहा--“प्रसाद लाकर इनको दीजिये ।? जिस समय» प्रुजारी प्रसाद 
छाया, उसी क्षण वह बाळक अन्तर्धान हो गया । ये सब घढनाएँ 
जिन्होंने आँखोंसे देखी हैं,, वे भक्तगण अब भी बृन्दाबनमें विर्वभान 
हैं | यह घटना छग्रभग सोलह वर्ष पूर्वकी है | 


ह बोलो भक्त और उनके भृगवानुकी जंब | "९ :.._ | 
१५ ह . हज ह 2 
se हं “ द र ~ So 


* CC-0. Digitized bh faanaotr Kamalakar Mishra'Collectian, Varanasi 
FR, न Sg हि RT so 31: ह 


भक्त भुवनसिंह चौहान 


ठाकुर सुबनसिंह चौहान जातिके राजपूत थे । महाराना 
उदयपुरके दरबारी थे । साछाना दो लाखका पट्टा या | ये अपनी 
बीरताके लिये प्रसिद्ध थे । उदयपुरके सामन्तोमें इनकी बड़ी धाक 
थी | इतना होनेपर भी ये थे परम वैष्णव । श्रीक्ृष्णकी भक्तिसेइनका 
हृदय भरा था । प्रातःकाल सूर्योदयसे बहुत पहले शय्या त्यागकर 
शोंच-स्नानादिसे निवृत्त हो ये भगबद्भजनमें लग जाते और दिनके 
ग्यारह वजेतक अन्‌न्यचित्तसे भगवत्‌-सेवनमें संलग्न रहते | दुपहरको 


pe RNS 


जी मंजनानन्दी तो थे ही, आपके आचरण भी बढ़े ही पवित्र थे | 
सत्थं, दया, प्रेम, उदारता आदि सद्गुण आपमें भरे थे | 
राजाओंमें शिकारका व्यसन द्वोता है । यह राजधर्म न होनेपर 
भी कई राजा इसे राजवर्म मान बैठते हैं और गरीब पद्यु-पक्चियोकी 
बड़ी नृशंसताके साथ हत्या करके अपनेको गौरवान्वित समझते हँ | 
Pee भी शिकारका व्यसन या । एक दिन अपने सब 


० 


> ७.“ 


i) 2) 
4 पशुओंका शिकार क्रिया गया । महारानाने एंक बहुत छुन्दूर इरिनी- 
” को दौड़ते देखा । शिकारीका मन अन्ततः शिकारके समग्र दयास 
4 हो जात्प है । रानाने उसे मारनेके डिये घोडा पीछे दौड़ायां; परन्तु 
| । बह मागक कहीं छिप गयी । चौहान सुवनसिंह महारानाके साथ 
ये । महारानाको यके.रेखकर, और उनका. इशारा पाकर सुबनसि 
उस इंरिनीदी खोजमें चले |, कुछ दूर जाकर देखा--इरिनी दोडते- 
"> ० ४ 

द्रनुरु/ जाते; रातको फिर मगत्रद्भजनके डिये बैठ जाते | भुवनसिह- . 


को साय लेकर महाराना शिकारको निकले । बहुत-से _ 
गक 


ठे 

दौड़ते थककर एक पेड़की आड़में छिपी खड़ी है, डरके मारे उसका 
बदन कँप रहा है, जीवनसे निरारा-सी होकर वह बढ़े ही करुणा- 
पूर्ण नेत्रोसे मानो जीवनभिक्षा माँग रही है । परन्तु मुवनसिंहको 
उसकी इस स्थितिको समझनेके लिये अवकाश कहाँ था ? वे तो उस 
समय शिकारके नशेमें पागल थे | तत्काळ ही उन्होंने अपनी विषैली 
तलवार निकाली और ळपककर चट हरिनीके दो टुकड़े कुर डाले | 
मृगी कटकर गिर पड़ी, साथ ही उसके पेटका बच्चा भी कट गया 
क्षणमात्रमें वह अपने बच्चेके साथ ही परलोकको सिधार गयी | 
मरते समय उसने बड़े ही करुण नेत्रोसे भुवनसिंहकी भो देखा 
था । मुवनसिंहको उसकी इृष्ट्मिं करुणाके साथ ही ईश्वरीय कोप 
दिखायी दिया, उनुका कलेजा काप गया | उनको अपने इस 
कुकृत्यपर बड़ी घणा हुईं । वे मन-ही-मन अपनेको धिक्कारते हुए 
कहने लगे-'क्या इस प्रकार दमाके योग्य निर्बल मूक पशुओंको 
मारना ही क्षत्रियधर्म है ! क्या इसीमें राजपूतीकी शान है । इस 
बेचारी निरीह गर्भवती हरिनीने मेरा क्या बिगाड़ा था, जो मैंने 


ˆ राक्षसकी तरह इसे काट डाला । धिक्कार है ऐसी जीवंधेशतिनी 


झूरताको ! अरे, इतना निर्दय होकर भी मैं भगवदूभक्क हूँ । जो इस, 
प्रकार भगवानके पैदा किये हुए गरीब जीवोको मारता है," उसे क्या 
अधिकार है. भगवान्‌की भक्ति करनेका और अपनेको भक्त समझनेका । 
उसकी-भक्ति तो ढोंगमात्र है । हाय! मैंने बड़ा पाए किया | दयाळु भगवन्‌ ! 


| 
| 


~ 


| 
4 


~ 


इस अधमको अपनाओ-अब मैं ऐसा पाए कमी नहीं करूँगा | इस प्रकार _' 


आत्मग्लानियुत्तः प्रार्थना करते-करते सुवनसिंहने मन-द्वी-मन प्रण कर 
लिया कि आजसे में लोहेकी तंख्वार्‌ ही नहीं रकवूँगा, काइकी.तळ्वार 


७ रकलूँगरा, जिससे किसी भी*जीवकी हत्या नहीं हो सकेगी । 

भक्त भुवनसिद्द चौद्दान _ ९१ 


| 
| 
| शिकारसे सब लोग लौट आये | भुवनसिंहने अपने निश्चयके 
| अनुसार काठकी तलवार बनवा ढी । किसी सूत्रसे इस बातका एक 
सामन्तो पता ळग गया | वह भुवनसिंहजीकी ख्याति और प्रतिष्ठासे 
जलता था | उसने' इसको अपनी जलन बुझानेका बड़ा सुन्दर साधन 
समझा और मौका देखकर महारानासे कह दिया । महारानाको 
मुबनसिंहकी बीरताका बड़ा विश्वास था । उन्होंने सामन्तकी बात 
नहीं, मानी । सामन्तको बड़ी निराशा इई, उसने एक दिन छिपकर 
। सुवनसिंहकी तलवार म्यानसे निकालकर देखी | तलवार काठकी थी 
| ही । अक्‌ तो उसको अपनी बातका पक्का निश्चय हो गया । उसने 
| फिर कर महारानासे कहा, परन्तु महारानाको उसकी वातपर 
| बिइवासं होता ही नहीं था । यो एक साळ बीत गया । तब उसने 
एक दिन एकान्तमें महारानासे कहा--*मैंने इतनी बार आपसे 
प्राथना की; परन्तु आप मेरी सच्ची बाबपर ध्यान ही नहीं देते। एक बार 
| म्यानसे निकळ्चाकर देख तो लीजिये । यदि मेरी बात झूठ हो तो 
आप उसी क्षण मेरा सिर उतरा छीजियेगा |” महारानाने सोचा, . 
ma इक्र जोरसे कहता है तो एक बार तल्वार देखनी तो चाहिये ' 
: श्र देखी जाय केसे : में यदि अपना सन्देह प्रकट करके उनकी ' 
“तलवार देखना चाहूँ और यदि तलवार काठकी न निकली तो फिर 
ॐ क्या उत्तर दूँगा “फिर किसी एकके कनेसे दवी सुवनिह-सरीखे 
6 / सम्भ्रान्त पुरुषका यौ अपमान करना भी तो अनुचित हैं ।.सम्भव ` 
है, यह'उनसे देम रखवा, हो ओर दवेषवशू.ही उनको अपमानित 
र ग ˆ करनेके लिये ऐसा कहद रहा हो ।! अन्तमें रानाके #भमें एक युक्ति 
| आ गवी. । उन्होने एक दिन" उपब्रनके सपीप एक घुन्दूर ताळाबके , 
तीरंपर गोठ ( भोज ) का आयोजन किया | सुगी, रारी सामन्त । 

बुलाये गये । भोजके पश्चात्‌ रानाने बातों-ही-बातोंमें कहा, देखें, 
किसकी तलवार अधिक चमकती है?--यों कहकर रानाने सत्रसे 
पहले अपनी तलवार म्यानसे निकालकर दिखायी । अत्र तो एक- 
एकके बाद सभी अपनी-अपनी तलबार म्यानसे निकालकर दिखाने 
लगे | भुवनसिंह उच्च श्रेणीके सामन्त थे, उनको पहले ही तलवार 
निकाळकर दिखानी -चाहिये थी; परन्तु वे चुपचाप बैठे थे । इससे 
रानाके मनमें भी कुछ सन्देह पैदा हो गया । रानाने कहा, 
“मुबनसिंहजी ! आप चुप कैसे बैठे हैं, आप भी अपनी तलवार 
निकाछियि ।? इसके उत्तरमें भगवदुविरवासी भुवनसिंहजी यह कहना 
ही चाहते थे क्रि “मेरी तल्वार तो दार (काठ) की है, है 

दिखलाऊ परन्तु ` भगवानकी न माळूम किस अव्यक्त प्रेरणासे उनके 
मुखसे “दारः ( काठ ) की जगह "सार? ( असली लोहा ) निकल 
गया | इतना कहते ही भुवनसिंहने मानो बरबस तल्वार म्यानसे 
खींच ली । भगवान्‌ बड़े भक्तवत्सल हैं, वे अपने भक्तके मुखसे निकले 


/ हुए वाक्यको सत्य करनेके साथ ही उसकी प्रतिष्ठा भी बढ़ाना 


चाहते हैं । तलवार म्यानसे वाहर निकालते, ही विजडी-सी चेरेक्ी । 
सबके नेत्र चोंधिया गये | उसकी ऐसी चमक देखकर सभी लोग 0 
चकित हो गये । भुवनमिंह खयं आश्चर्यमें इव गूये ; परन्तु दूसरे ही 
क्षण उनकी समझमें आ गया कि यह सारी मेरे स्वॉमीकी लीळा है । 
चुमली-- खानेत्राले सामन्तका सिर नीचा हो गया, उसकी ऐसी दशा 


५ 

हो गयी कि काटो तो ख़त नहीं । रानाझा चेहरा क्रोधसे तमतमा उठा- /_ 


रानाने गर्जकर”कहा--'क्यो. जी, मुत्रनसिंहजीपर झूठा आरोप करते 


= आपको.ळज नहीं आयी*], अव तैयार ही व्नीइये /सिर उतरबाभेके. ख्ये |? 


यो.कडइकर महयरानाने उस सामन्तका सिर उतारनेकी आज्ञा दे दी | 

मुबनधिहजी चुपचाप सब छुंब्र रहे थे, अब उनसे नहीं रहा 
। गया | उन्होंने खड़े होकर और तिर नप्राकर मदारानासे कहा--- 
` अन्नदाता ! सामन्तका सिर न उतरवाया जाय । इन्होंने सत्य 
कहा था | मेरी तलवार काठकी ही थी । उस दिन गर्भिणी हरिनी- 
को मारनेफर मेरे मनमें अपनी वैसी शूरताके प्रति: घृणा हो गयी थी 
और मैंने तभीसे लोहेंकी तल्वारका त्याग कर दिया था । यह तो 
मेरे.भगवान्‌ श्रीरयामसुन्दरकी लीला है जो उन्होंने मेरी लाज रखने- 
हिये अकस्मात्‌ काठको लोहेके रूपमें परिवर्तित कर दिया ।' 
महाराना उनकी बात सुनकर चकित हो गये ! भगवानूकी 
मृक्तवत/लता देखकर उन्हें रोमाञ्च हो आया । रानाने . सामन्तको 
छोडनेकी आज्ञा: देकर कहा-'भुवनसिंहजी ! आज मैं आपं-सरीखे 
भक्तके दर्शन करके कृता, हो गया । दशैन तो रोज .ही करता था 
रन्तु आपका महत्त्व मैंने आज जाना । अत्र आपको मेरे दराएमें 
| नहीं आना पड़ेगा | अब तो आप “उन महान्‌ राजराजेश्वरके दरबासों 
।. हाजिरी दीजिये ।. में खुद ही आपके चरगोमे हाजिर हुआ करूंगा| - 
हैं । आजसे अप्रकी जागीर दोके बदले चार लखकी हुई | 
/ ^ निने कहा-'महाराज. ! मुझे दूनी जागीर नहीं , 
चाहिये ˆ आप भी कपा करके अब शिकार खेलना छोड, दीजिये 
क जर श्रीमगवानूकाँ स्मरण कीजिये । आपने मुझे दरबादुसे अलग 
ए/रके बड ही कपा की है | में सदा आपक्रा कृतज्ञ रहुँगा १० * 
३९ गोसे उपस्थित सभी स्रामन्‍्त हर्षगद्रद हो गये । सबने एक 
खरसे' मगान्‌ और- मक्तक्रा जयजयकार , किया | Fe 
बोली भक्त .और 'उनेके भगवाद्नं्ी जय | '« ` 
— MB न ° £ 

बहुत पहलेकी बात है, भारतवर्षकी पुण्यभूमिमें सैनगढ़ नाम- 
की एक राजधानी थी । वहाँपर दीनसलाहसिंद नामक एक राजा ६ 
राज्य करते थे। उनके भतीजेका नाम था अङ्गदसिंह, जो “शक 
अत्यन्त सुन्दर, बलिष्ठ और पराक्रमी नवयुवक थे । इद्‌ गुणोंके | 
कारण अङ्गदसिंहको राजा बड़े प्यारकी दृष्टिसे देखा करतेक्षेवे और 
अङ्गदसिंह भी अपने चचाकी भलाईँके लिये प्राणोंतककी वाजी 
छगानेको सदा तैयार रहा करते थे; परन्तु जहाँ अन्नदर्सिहमें इतने 
गुण विद्यमान थे, वहीं उनमें एक बड़ा भारी दोष भी था । वे बड़े ही टी, 
विषयासक्त थे तथा अपना सारा समय खेल-तमाशे और आमोद- _. 
प्रमोदमें ही बिताना चाहते थे । दैवयोगसे उनका विवाह एक _ 
अत्यन्त सदूगुणबती, सुशीला, सती-साध्वी और की ग्रशा ` + 
„ खीके साथ हो गया या । बह: प्रतिक्षण -युपने पतिदेवकी चिर- ` 
बृत्तियोंकी भगवदभिमुखी बनानेके लिये प्रयत्न्ञुरती रहती थी तथा, 
पुतिसेवाके अतिरिक्त उसे जो कुछ भी समूय “मिळता था, वह संबू 1 
बृन्दावनविद्वारी श्रीङप्लाकी पूजा तृथा उनके गुणातुवार्दको सुनने“, ड 
घुनानेमें ही 'ज्यतीत होता था । इस प्रकार यद्यपि उन दोनों पति- ७ 
पत्नके त्रिचारोमें आकाश-पांताल्क अन्तर था तथापि पतित्नता पत्नीकी 7 
ुँसीछतः < उसके सुमधुर खभावके कारण अङ्गरसिंहको कभी भी 

